
KIIGIZO miCHOKUWA NA MFANO 


oM'uhammad oMustcjfa 



Othman Nuri TOPBASH 


Allah Mtukufu anamtambulisha Mtukufu Mtume 
(s.a.w) katika namna ifuatayo: 

“Nasi hatukukutuma ila uwe ni 
Rehema kwa walimwengu wote.” 

(A1 - Anbiya: 107) 


“Ewe Nabii! Hakika Sisi tumekutuma uwe sha- 
hidi na mbashiri na mwonyaji, Na mwitaji kum- 
wendea Mwenyezi Mungu kwa idhini yake, na taa 
yenye kutoa nuru.” 

(Al-Ahzab: 45-46) 


“Hakika nyinyi mnayo ruwaza njema kwa 
Mtume wa Mwenyezi Mungu kwa anaye mtaraji 
Mwenyezi Mungu na Siku ya Mwisho, na akam- 
kumbuka Mwenyezi Mungu sana.” 

(Al- Ahzab: 21) 





“Na kwa hakika wewe una malipo yasiyo katika. Na 
hakika wewe una tahia tukufu.” 

(A1 - Qalam: 3-4) 

“Enyi mlio amini! Mt'iini Mwenyezi Mungu, na 
mt'iini Mtume, wala msiviharihu vitendo vyenu.” 

(Muhammad: 33) 

“Na wenye kumt'ii Mwenyezi Mungu na Mtume, 
hao wa pamoja na wale alio waneemesha Mwenyezi 
Mungu miongoni mwa Manahii, na Masiddiqi, na 
Mashahidi, na Watu wema. Na uzuri ulioje kuwa 
pamoja na watu hao!” 

(An - Nisa: 69) 

“Hakika Mwenyezi Mungu na Malaika wake 
wanamsalia Nahii. Enyi mlio amini! Msalieni na 
mumsalimu kwa salamu” 

(A1 - Ahzah: 56) 






Utangulizi 


Himidi na sifa njema za milele ni za Mola wetu Mtukufu 
kwa kutupa heshima ya kuwa katika ummah wa Muhammad 
Mustafa (M) aliyetukuzwa kuwa kipenzi cha Allah na taji 
tukufu la Mitume wote. 

Rehma na salam za milele ziwe juu ya Mtume wetu (M) 
aliyebarikiwa, mwanga wa milele, ambaye shakhsia yake ya 
kipekee imetoa nuru isiyofifia ya muongozo na ukweli juu ya 
watu wote wanaotafuta njia yenye furaha ya milele. 

Mwenyezi Mungu alimtuma katika kipindi ambacho bin- 
adamu alikuwa amekwama na kutatizika katika giza nene na 
akamfanya kuwa neema yenye faraja kwa walimwengu wote 
katika kipindi hicho ambacho dunia ilikuwa imezama katika 
bahari ya dhulma na giza. 

Alimuinua kutoka katika anga za mbali kama nyota 
ing’aayo ikiangaza juu ya ulimwengu uliofunikwa na giza la 
ujinga wa jamii iliyokuwa ikiishi katika hali ya ukatili, unyama 
na mtawanyiko kulfko hata wanyamapori. 

Mwenyezi Mungu Mtukufu alimtuma kuwa rehma ya 
milele kwa viumbe hai na visivyokuwa hai, kuanzia kwenye 
udongo na mawe mpaka mito na bahari. Alimleta awe baraka 
kwa mbingu na ardhi, awe baraka kwa kila mahali na kila 




Kiigizo Kisichokuwa Na Mfano Muhammad Mustafa ^ 


zama, hususan kwa wanadamu kama njia yao ya kupata wok- 
ovu, muongozo na rehma daima. 

Yeye ni rehma ambayo, viumbe viliumbwa kwa heshima 
yake na viumbe hivyo hupata heshima mbele ya Mungu kul- 
ingana na mapenzi waliyonayo kwake. 

Yeye ni rehma ambayo mbawa za huruma yake zimewae- 
nea binadamu na hata viumbe wote pia. 

Yeye ni Rehma ambayo, Mola Mtukufu ameifanya kuwa 
chimbuko la milele lililojaa baraka na sifa za kipekee, na 
chemchem ya uhai kwa nyoyo zote zenye kiu. 

Yeye ni Rehma ambayo, kupitia kwake Qur’an Tukufu na 
Muongozo wa milele ulipata kuteremshwa. 

Yeye ni Rehma kwa sababu ndiye kipenzi zaidi mbele 
ya Mwenyezi Mungu Mwingi wa Rehma Mwenye kurehe- 
mu, na ndiye Mtume aliyepata baraka ya zawadi adhimu ya 
kupandishwa mbinguni, Miraj. 

Yeye ni Rehma ambayo bila Yeye ulimwengu mzima 
ungegeuka kuwa jangwa la kutisha. 

Yeye ni Rehma kwa sababu ulimwengu uliumbwa kwa 
nuru yake. 

Yeye ni Rehma ambayo kila uzuri hutokana naye, na 
uzuri umeumbwa kwa ajili yake. Hakuna ua linalochanua 
pasipo nuru yake, kwani kama si kwa ajili yake kisingeumbwa 
chochote. Kwa ajili yake tumeumbwa. Yeye ni maua kuto- 
ka kwa Mungu yatokanayo na nuru iliyokamilika isiyofifia 
ambayo huzidi kuchanua na kutoa nuru kila wakati. 

Yeye ni Rehma kwa sababu Mwenyezi Mungu Mwenyewe 
amekiinua cheo na hadhi yake kwa kumtakia rehma. 

Chini ya paa la Utume wa Rehma hii ya kipekee ulimwen- 
gu wote ulipokea ladha na raha ya amani ya kweli. Binadamu 
ambaye wakati huo alikuwa katika hali ya kukosa hewa na 
kusongwa na pumzi kutokana na moshi wa uasi wake, akawe- 
za kusafiri kuelekea anga za juu kupitia mlango wa hekima 
uliofunguliwa na Mtukufu Mtume (M), na kuvuta hewa mpya 
ya uhai. Dhamiri zilizokuwa kama mawe magumu ziliyeyuka 
katika mikono yake mitukufu. Nyoyo zilizochafuliwa na taka 
na kutu zikatakaswa na chemchem yake tukufu na kuwa 
makazi safi ya upendo. 


Wahshi, yule Mhabeshi, kabla ya kupokea muongozo ali- 
kuwa mtu katili anayeishi kwa damu za watu. Lakini baada ya 
kujisalimisha kwenye mafunzo matukufu ya Mtume {M) akawa 
sahaba mwenye moyo laini na mwenye kulia sana. Kuna wen- 
gine wengi kama yeye ambao kabla ya kuongoka roho zao 
zilikuwa zimekufa na kujeruhiwa vibaya na makucha ya uovu. 
Lakini baada ya kunywa katika chemchem hiyo ya uongofu 
wakaweza kupata uhai mpya na kupokea heshima ambayo 
itaandamana na majina yao daima. 


Yote hayo yanaonyesha ukweli ndani na nje kwamba, 
Mtukufu Mtume (M) ndio kielelezo kikubwa zaidi cha muu- 
jiza ulioumbwa na Allah (swt). Yeye ni mtakatifu na kipenzi 
zaidi kiasi kwamba wanahekima na mashujaa wote waliotokea 
katika uso wa ardhi ni madhihirisho tu ya Mtume (M), ni seh- 
emu ndogo sana ya kiigizo hicho adhimu na ni mbalamwezi 
ambazo huakisi mwanga wa jua hilo lililoletwa kama tunu ya 
Rehma ya Allah kwa kila himaya ya viumbe. 

Hivyo, njia ielekeayo kwa Allah (swt) na radhi zake ina- 

pitia katika kumpenda na kumfuata Mtume {M). Ukweli huu 
umebainishwa na Mwenyezi Mungu katika aya zifauatzo za 
Qur’an Tukufu: 



“Sema: Ikiwa nyinyi mnampenda Mwenyezi Mungu 
basi nifuateni mimi, Mwenyezi Mungu atakupendeni na 
atakufutieni madhambi yenu. Na Mwenyezi Mungu ni Mwe- 
nye kufuta madhambi na Mwenye kurehemu.” (Ali Imran: 3i) 




“Mwenye kumt’ii Mtume basi ndio amemt’ii Mwenyezi 
Mungu. Na anaye kengeuka, basi Sisi hatukukutuma wewe 
uwe ni mlinzi wao.” (An - Nisa: 80) 

Hayo yaliyoelezwa ni ukweli ambao hakuna amuaminiye 
Mwenyezi Mungu anayeweza kuupuuza na kutoujali. Kama 
inavyosisitizwa na Qur’an katfka aya hizo, kipimo pekee cha 
mtu kumpenda Allah ni kumfuata Mtume Wake (^) na 
kushikamana naye kama vipepeo kwenye maua. Kinyume na 
hivyo, Imani - kumuamini Allah na yale yote aliyotuterem- 
shia - haiwezi kuwa na maana yoyote. Ni lazima kujua kuwa 
hakuna njia nyingine ya kumpenda Allah zaidi ya kumfuata 
Mtume; na bila kumpenda Mwenyezi Mungu matendo yetu 
yote yatakuwa bure. 

Hivyo, siku zote lazima tumuweke Mtukufu Mtume (^) 
katikati ya nafsi zetu na ndani ya kiini cha nyoyo zetu na kui- 
fanya shakhsia yake ya kipekee kuwa mjenzi wa shakhsia na 
tabia zetu. 

Bila shaka ili kufanikisha jambo hilo, tunahitaji kumjua 
kiundani na kwa ukaribu zaidi mpaka pumzi zetu ziwe sawa 
na zake na mapigo ya nyoyo zetu yaende sambamba na mapi- 
go ya moyo wake kama walivyokuwa Maswahaba watukufu 

waliokuwa wakimpenda sana Mtume (^). 

Ingawa tuna nyoyo dhaifu na hatuwezi kumpenda Mtume 
(^) kwa kiwango kinachomstahiki, basi tukishikamana na 
njia ya kuelekea kwake itatosha kutupatia furaha na saadah 
ya hali ya juu na ya daima. Tukipata sehemu ya nuru ya tabia 
yake adhimu itatosha kutufungulia milango ya furaha ya 
milele. 

Ni kwa sababu hii ya kutaka kuijua shakhsia tukufu 
ya Mtume (M) kwamba tumejaribu kuandfka kitabu hfki, 
japokuwa kwa kutumia wino wenye mapungufu na udhaifu. 
Kitabu hiki ni muhtasari wa yale yaliyoelezwa katika vitabu 
vyetu vilivyotangulia kuhusu shakhsia tukufu ya Mtume watu 
mwenye baraka. 

Maneno yetu, hata yawe na urefu kiasi gani, hayatoshi 
kuelezea vilivyo hadhi na cheo chake, bali tunawajibika kue- 
lezea shukrani yetu kwa zawadi hii kutoka kwa Mwenyezi 
Mungu kwa kuzifafanua tabia na njia ya maisha yake na kuzi- 
ingiza katika maisha yetu. Jukumu letu kubwa, kulingana na 
uwezo wetu, ni sisi kuwa daraja la kubeba Rehma na amani 
yake isiyo na kfkomo - iliyoenea ulimwengu wote - na kuipe- 
leka katika zama zetu za sasa zinazokabiliana na tabu na shida 

za kila aina. Tunawajibika kuuwasilisha muujiza huu wa ajabu 
uliotoka kwa Mwenyezi Mungu na kuutambulisha kwa wan- 
adamu wote kwa kadri ya uwezo wetu wa kuzungumza. Lakini 
hakuna shaka hata kidogo kwamba, heshima yetu kubwa 
itapatikana katika kumtambulisha Mtume (M) kwa namna 
iliyo bora ya kufuata matendo yake. 

Tunamuomba Allah Mtukufu ampe kila mmoja wetu 
fungu na sehemu ya tabia njema ya Mtume (^) na azifanye 
nyoyo zetu kuwa makasri ya upendo kwa Mtume! Tunamuom- 
ba atujaalie mafanikio katika mtihani mgumu wa uchamungu 
unaohusu kumtii na kujisalimisha kwa Mtukufu Mtume (M) 
na kutubariki kupata upendo na radhi za Mwenyezi Mungu! 

Amin...i 



1. Ninamuomba Allah azifanye juhudi za wanafunzi wetu waliosaidia 

kuandaa kitabu hiki, ziwe sadaqatul jaria kwa ajili yao. 

- 













Kiigizo cha Kipekee 

Uswatul - Hasana / Ruwaza njema 














Shakhsia Ya Kipekee Iliyokamilika: 
Mtume Muhammad Mustafa (^) 


Kurasa za kitabu cha historia ya Mtume zilianza kufungu- 
liwa kwa kuitambulisha Nuru ya Muhammad kwa binadamu 
wa kwanza, akiishuhudia mwenyewe alama ya Muhammad 
(M) ardhini. Ilielezwa kuwa, tokea mwanzo Nuru hii tukufu 
ilipita katika nasaba safi na tukufu ikaja kwa Abdullah mpaka 
kwa Aminah, Mwanamke aliyepata bahati ya kubeba mimba 
ya Nuru hii adhimu. Kisha nuru hiyo ikafika kwa mhusika 
wake wa kweli, Mtume (M) Mbora wa viumbe. 

Mfumo unaoshangaza wa ulimwengu, uwepo wake una- 
tokana na Nuru ya Muhammad (M). Mtiririko wa maajabu 
ya uumbaji unaoonekana katika ulimwengu na mikondo 
mbalimbali ya uzuri inayoonekana kwa uwazi ni kielelezo na 
dhidhirisho tu la Nuru hiyo. Kama ilivyodokezwa katika don- 
doo ya hadithi hapo chini, sababu pekee ya kukubaliwa kwa 
toba ya dhati ya Adam (8®!) ni kwa kuwa udongo alioumbiwa 
ulikuwa na chembe ya udongo wa Mtume (^): 

“Mola wangu ... ninaomba msamaha wako kwa cheo cha 
Muhammad!” Adam (8^0 aliomba baada ya kutambua kosa 
lake alililofanya na kusababisha kufukuzwa peponi. 

Allah akamuuliza: ‘Umemjuaje Muhammad haliyakuwa 
sijamuumba?’ 

Adam (8SS1) akasema: uliponiumba na kunipulizia Roho 
Yako, nilitazama juu na kuona kwenye nguzo za arshi yako 
pameandikwa La ilaha ilVAllah Muhammad Rasulullah. 
Hapo nikajua kuwa usingeliweka jina pembezoni mwajina lako 
isipokuwa yule umpendaye zaidi kuliko viumbe wote.’ 

Allah akasema: 

‘Umesema kweli, ewe Adam! Hakika yeye ni kiumbe nim- 
pendaye zaidi! Hivyo niombe kwa cheo chake; na kwa kuwa 
umekwishafanya hivyo, nimekusamehe makosa yako. Kama sio 
Muhammad, usingeumbwa!’^ 

Kwa kutumia jina la Muhammad (®) kama njia ya kutu- 
bia, Adam (8^1) alipata msamaha wa Mwenyezi Mungu. Kisha 
Nuru hiyo ya Muhammad iliendelea na kuwekwa kwa muda 
kwa Nabii Ibrahim (8®0> ambapo moto wa Namruudh ulib- 
adilika kuwa baridi na salama. Nuru hiyo ilikuwa kama lulu 
iliyofungwa katika setiri ya Ismail (8^1), ikasababishwa kuter- 
emshwa kondoo kutoka mbinguni. 

Kama inavyoweza kuonekana, hata mitume waliomba 
Rehma kutoka kwa Mwenyezi Mungu kupitia jina lake. Kuna 
mitume kama Musa (8^1) aliyefikia hatua ya kuomba angalau 
awe katika ummah wake, ili tu achume baraka za kumfuata, 
kama inavyoelezwa katika hadithi iliyopokelewa na Qatadah 
ibn Numan (>^): 

“Siku moja Musa (8^1) aliomba akisema: 

‘Mola wangu ... Katika mbao ^ ulizonipa, ninaona umeta- 
jwa umma bora uliotolewa kwa ajili ya watu, unaamrisha 


2. Hakim, al - Mustadrak ala’s - Sahihayn, Beirut 1990, II, 672/4228. 

3. Kurasa za Taurati. 

- 







Sehemu Ya Kwanza 


mema na kukataza mabaya. Basi, Ee Mola wangu, ufanye 
umma huo uwe wangu!’ 

Allah Mtukufu akasema: ‘Huo ni umma wa Ahmad. 

Musa akaomba tena akisema: ‘Mola wangu ... Katika 
mbao hizi ninaona umetajwa umma wa mwisho kudhihiri ard- 
hini lakini umefanywa kuwa wa kwanza kuingia Peponi. Basi, 
naomba umma huo uwe umma wangul’ 

Mwenyezi Mungu akamjibu akisema: ‘Huo ni umma wa 
Ahmad’. 

‘Mbao hizi zinataja umma ambao maandiko yao yapo 
nyoyoni mwao na kuyasoma, wakati ambapo wale waliokuwa 
kabla yao walikuwa wakisoma kwa kutumia maandiko yao 
yaliyokwishaandikwa na pale yanapoondolewa hawayakum- 
buki tena. Umeupa umma huu uwezo wa kuhifadhi ambao 
haukupewa umma wowote kabla yao. Hivyo, naomba huo uwe 
umma wangul’ 

Mwenyezi Mungu akamjibu tena: ‘Huo ni umma wa 
Ahmad.’ 

Musa (8SS1) akaendelea kuomba: ‘Mola wangu kuna umma 
umetajwa, ambao huamini yale yaliyoteremshwa kwao na yale 
yaliyoteremshwa kabla yao. Wanakabiliana na kila aina ya 
upotofu na ulaghai wa Dajjal mwenye jicho moja. Mola wangu, 
naomba huo uwe umma wangu’ 

Mwenyezi Mungu akasema: ‘Wao ni umma wa Ahmad’. 

‘Mola wangu, Mbao hizi zinautaja umma unaopewa tha- 
wabu kwa mtu kukusudia kufanya jambo jema hata kama 
hatolifanya, na iwapo wakilifanya wanapewa kuanzia thawabu 
kumi mpaka mia saba. Nakuomba ufanye kuwa umma wangul’ 

Mwenyezi Mungu akamjibu tena: ‘Huo ni umma wa 
Ahmad’. 

Hapo Musa aliziweka pembeni mbao hizo alizokuwa 
amezibeba na kuanza kuomba: 

‘Basi Mola wabgu, nifanye niwe katika watu wa umma wa 
Ahmad!”'^ 

Hivyo kila mzunguko katika nyororo ya Mitume Watu- 
kufu (8^0 ilikuwa ikitoa bishara njema ya ujio wa Muham- 
mad Mustafa (M) aliyetumwa kuwa rehma kwa Walimwengu 
wote. 

Hatimaye, tarehe 12 Rabiul - awwal, mwaka 571, Nuru 
iliyokuwa ikisubiriwa ikawasili ulimwenguni, kupitia ndoa 
tukufu ya Abdallah na Aminah, ili kuipa heshima kila zama 
na kila mahali. 

Kwa kuwasili kwake, rehma ya Mwenyezi Mungu ilienea 
na kujaa ulimwengu mzima. Rangi za usfku na mchana zilib- 
adilika. Furaha za nyoyo zikaongezeka, ladha zikabadilika na 
kila kitu kikapata maana tofauti pamoja na uzuri mwingine. 
Masanamu yalidondoka na kukatika vipandevipande. Nguzo 
kubwa na minara ya makasri ya kifakhari ya Madain, himaya 
ya Wafalme wa Uajemi, zfkaanguka. Ziwa Sawa lililokuwa 
likitukuzwa na jamii ya kijahiliya likakauka. Nyoyo zilijawa 
na baraka na neema zilizoenea ulimwenguni kote, yaani kila 
wakati na kila mahali. 

Lau kama Mtukufu Mtume {M) - ambaye ni mfano halisi 


4. Tabari, Jamiul Bayaan an tawilil Qur’an, Beirut 1995, IX, 87 - 88; 
Ibn Kathir, Tafsirul Qur’anil Adhiim, I - V, Beirut 1988, 11,259, 
(Tafsiri ya surah A1 A’raf 154). 

- 

wa wema - asingedhihiri katika ulimwengu huu, binadamu 
wangebaki katika mateso na unyama mpaka siku ya mwisho, 
wanyonge wangeendelea kuwa mateka wa watu wenye nguvu. 
Shari ingeishinda kheri na dunia ingetawaliwa na madhalimu 
na waonevu. Hali hiyo imeelezwa vizuri na mshairi mmoja 
katika tungo zake akisema: 

“Ewe Mtume wa Mungu, lau usingekuja, 

Maua yasingechanua, 

Kurumbizi (ndege) wasingeimba, 

Majina yasingejulikana kwa Adam na yangebaki bila 
maana, 

Viumbe wangezama katika huzuni. 

Maulan Rumi, Sauti ya ukweli (quddisa sirruhu), 
anaelezea ni kwa kiasi gani tunapaswa kumshukuru kwa dhati 
Mtukufu Mtume (M), ambaye alitumia muda wa maisha yake 
yote katika kuvumilia tabu na shida nzito katika kuyavunja 
masanamu na kuondosha dhulma: 


“Enyi mnaofurahia kuwa Waislamu; tambueni kuwa 
kama si juhudi kubwa ya Bwana wetu Ahmad (M), na hima 
yake katika kuyavunja masanamu, nawe ungekuwa ukiabudu 
masanamu kama wahenga wako walivyofanya”. 


Mtu huyu ambaye “hakusoma wala kuandika” na ambaye 
alitokea katika jamii ya kijahiliya isiyokuwa na ustaarabu, sio 
tu kwamba aliwashangaza watu wa zama hizo kwa elimu na 
maarifa yake, bali pia alikuja na muujiza ambao hakuna ali- 
yeweza au atakayeuflkia mpaka siku ya mwisho. Muujiza huo 
ni Qur’an Tukufu. 

- 

Qur’an Tukufu imezungumzia mambo mengi ya kihisto- 
ria yaliyotokea zamani na yatakayotokea, pamoja na kuzun- 
gumzia mambo mengi ya kisayansi na ya kijamii, ambapo ni 
zaidi ya miaka 1400 iliyopita na mpaka sasa hakuna ugunduzi 
wowote ulioweza kukanusha yaliyoelezwa na kitabu hicho 
kitukufu. Kinyume chake tunaona kuwa hata insafklopidia 
maarufu zaidi ulimwenguni leo hii kila mwaka hulazimika 
kusahihishwa na kuboreshwa kwa kuchapisha jozi za maneno 
ya ziada. 

Mtume huyo yatima na ambaye hakuwahi kusoma wala 
kuandika, hakuwahi kusoma kwa mwalimu yeyote wa kibi- 
nadamu, lakini alithibitika kuwa mwokozi wa wanadamu, 
mkalimani wa ulimwengu wa siri na mwalimu mkuu wa shule 
ya Ukweli. 

Nabii Musa (8®!) alikuja na sheria. Nabii Dawud alikuwa 
mahiri katika maombi na dua alizofunuliwa na Allah (swt). 
Nabii Issa alitumwa kuwa mfano halisi wa wema na 

uchaji. Mtume Muhammad Mustafa (M) alikuja na hayo yote. 
Alifundisha sheria na wakati huohuo akafundisha usafl wa 
moyo na jinsi ya kumuomba Mwenyezi Mungu kwa moyo safi. 
Aliwafundisha tabia njema na akawa kielelezo cha tabia hizo 
katika maisha yake. Akawausia kutohadaika na mambo ya 
dunia yenye kuondoka. Kwa ufupi, alikusanya kazi na maju- 
kumu ya Mitume wote waliomtangulia. Alikusanya nasaba 
na matendo matakatifu pamoja na uzuri na ukamilifu ulio- 
tukuka. 

Aliishi miaka arobaini katika jamii ya kijahiliya, kipindi 
ambacho mambo mengi mema aliyokuja kuyatangaza baa- 
daye yalionekana kuwa ya ajabu na mageni kwao. Hakuwahi 
kuwa kiongozi wa dola. Hakuwa akijulikana kuwa mfasaha wa 

kuongea. Hakuwa akijulikana kuwa askari wa kawaida achilia 
mbali kuwa kamanda mkubwa. 

Lakini bila shaka, mwaka wa arobaini wa maisha yake 
ulithibitisha kuwa ni mtu muhimu sana katika historia yote 
ya binadamu. 

Kabla ya hapo hakuna aliyemsikia akizungumzia historia 
ya watu na mitume waliotangulia, au kuzungumzia pepo na 
moto. Alikuwa akiishi maisha yenye staha na tabia za hali 
ya juu. Lakini baada ya kurudi kutoka katika pango la Hira, 
mahali alipokabidhiwa jukumu hili kutoka kwa Allah, mambo 
yote yakabadilika kabisa. 

Alipoanza mahubiri yake, Arabia yote ilipatwa na mshi- 
tuko na mshangao mkubwa, wakivutiwa na kustaajabishwa 
na ufasaha wake. Ghafla mashindano yao ya ushairi na fasihi 
yakawa hayana maana. Ikawa hakuna anayethubutu kutun- 
dika juu ya kuta za Kaaba mashairi yake yaliyoshinda katika 
mashindano. Huo ukawa mwisho wa utamaduni huo wa kale, 
kiasi kwamba dada wa mshairi maarufu aitwaye Imrul - Qays 
aliposikia aya ya Qur’an isemayo: 


uj iiru u jjj 

j^l ojX.^lj jo'yi J-^j f-LUl 

^iiii ^ji il;.; jjj 

“Na ikasemwa: Ewe ardhi! Meza maji yako. Na Ewe mbin- 
gu! fizuie. Basi maji yakadidimia chini, na amri ikapitishwa, 
na (jahazi) likasimama juu ya (mlima) wa Al Juudiy. Na ikas- 
emwa: Wapotelee mbali watu walio dhulumul” (Hud, ii: 44) 

Akasema: “Hakuna awezaye kutamka chochote. Hakuna 
faida ya kuzitundika tungo za kaka yangu kwenye kuta za Kaa- 
bah, kwa sababu hakuna faida yoyote sasa kwa mshairi yeyote 
kujigamba”. Kwa haraka sana akazishusha tungo za kaka yake 
Imrul - Qays zilizokuwa zimetundikwa mwanzoni kabisa 
mwa kuta za Kaabah kisha zikafuatia tungo nyingine saba za 
Muallaqat, moja baada ya nyingine.^ 

Mtume wa Mwenyezi Mungu aliwafundisha wanadamu 
wote maana ya kweli ya binadamu kuwa Khalifa wa Mwe- 
nyezi Mungu duniani. Akaweka misingi bora zaidi katika 
nyanja zote za maisha, kama vile kanuni za kijamii, utamaduni, 
uchumi, utawala na mahusiano ya kimataifa. Misingi ambayo 
wasomi bora hawakuweza kuijua hekima yake mpaka baada ya 
kufanya utafiti mkubwa uliogharimu kipindi chote cha maisha 
yao, na baada ya kufanya uhakiki wa ndani kuhusu watu na 
vitu. Ni hakika kuwa, kadri binadamu anavyopiga hatua katika 
nyanja ya maarifa ya kinadharia na uhakiki wa kisayansi ndi- 
vyo anavyozidi kuutambua “Ukweli wa Muhammad”. 

Mtukufu Mtume (M), ambaye hapo kabla hakushiriki 
katika vita isipokuwa mara moja tu ambapo alikuwa kama 
shuhuda pasipo kushika upanga mkononi mwake, akaja kuwa 
kamanda hodari bila kupitia mafunzo yoyote ya kijeshi na 
askari shujaa na jasiri asiyerudi nyuma katika mapambano 


5. Ahmad Jawad Pasha, Kisasul - Anbiya wa Tarikhul- Khulafaa, 
Istambul, 1976,1, 83. 

- 

ya lazima katika kuipigania tawhid na kuimarisha amani ya 
kijamii, pamoja na huruma pana kwa watu wote. 

Alikuwa akiwahubiria watu dini ya Allah nyumba kwa 
nyumba, lakini wale wenye bahati mbaya ndio walioukataa 
uongofu wake wakamfungia milango na kuikataa nuru yake 
isiwafikie na hivyo wakabaki katika giza nene. Baadhi yao, 
kwa sababu ya ususuavu na ugumu wa nyoyo zao, walimten- 
dea ubaya na wakaamiliana naye kwa ukaidi. Lakini Mtume 
(^) hakujali ukaidi wao, badala yake aliwahuzunikia na kuwa- 
sfkitikia kwa ujinga wao wa kutojali. Mara zote alikuwa aki- 
waambia watu kama hao: 

“Sikuombeni ujira juu ya haya, wala mimi si katika 
wadanganyifu”. (Sad, 38: 86) akiwatanabahisha kuwa yeye 
hataki chochote zaidi ya radhi za Allah tu. 

Katfka kipindi kifupi cha miaka tisa aliweza kupata ush- 
indi na kuifungua Peninsula yote ya Arabia akiwa na robo tatu 
zaidi ya ukubwa wa jeshi la maadui na kwa hasara ndogo ya 
watu kwa pande zote mbili. Kwa kupandikiza nguvu ya kiroho 
na mafunzo ya kijeshi kwa kundi la watu wa kawaida wa enzi 
hizo kulimpatia ushindi wa ajabu katika harakati hizo, kiasi 
kwamba wale waliokuja baada yake waliyashinda mataifa 
makubwa mawili yaliyokuwa na nguvu sana wakati huo, yaani 
Warumi na Wafursi. 

Licha ya mazingira yote magumu, aliweza kuleta map- 
induzi makubwa katfka historia ya binadamu, na akayafuta 
machozi ya muda mrefu ya wanyonge. Mfkono yake mitukufu 
ilikuwa chanuo katfka vichwa vya yatima. Nuru ya huruma 
yake ikaziondoa huzuni nyoyoni mwao. 

Mshairi wa kituruki, Mehmed Akif, anaelezea jambo hili 
kwa maneno ya kuvutia akisema: 

Pindi yatima huyo alipokuwa na kufikia miaka arobaini, 
Nyayo zenye kuvuja damu na kutembea juu ya 
vichwa zikasafika, 

Mtakatifu huyo aliwakomboa wanadamu kwa pumzi ali- 
yoitawanya nyoyoni mwao, 

Kwa pigo moja aliwashinda na kuwaangamiza Kaisari na 
Khosrou, 

Aliwaokoa wanyonge ambao hawakuwa na haki isipoku- 
wa uduni na madhila, 

Udhalimu haukuwa ukiwaza hata kidogo kwamba utaku- 
fa na kuondoka, 

Sheria yake ya wazi ikawa rehma kwa walimwengu, 
Akazitandaza mbawa za rehma kwa wale wanaotafuta 
haki na uadilifu, 

Kila ilichonacho dunia ni zawadi yake, 

Mtu mmoja mmoja na jamii yote ni wadeni wake, 
Binadamu wote ni wadeni wa Mtume huyo Mtakatifu, 
Ewe Mola wetu Mtukufu tufufue siku ya kiama tukiwa na 
fikra hii vichwani mwetu. 





Utume wa Bwana wetu Muhammad Mustafa (^) ni kama 
bahari pana isiyo na mipaka, na Mitume wengine ni kama 
mito itiririkayo ndani ya bahari hiyo. Alikusanya sifa zote za 
ukamilifu za mitume waliokuja kabla yake wapatao laki moja 
na elfu ishirini na nne (124,000) sifa zilizokuwa katika kilele 
cha maadili na tabia njema. Ukijumuisha maaendeleo waliy- 
opata wanadamu katika zama zake katfka uwanda wa fikra 
na maisha, Shakhsia yake ni “mfano wa kuigwa” unaoweza 

kukabiliana na mahitaji ya binadamu yanayoweza kutokea 
mpaka siku ya kiyama. Kwa sababu hiyo alitumwa kwa watu 
wote kama “Nabii wa zama za mwisho”. 

Hivyo Mtume (M) akizungumzia tabia zake za hali ya juu 
alisema: 

“Hakika mimi nimetumwa kuja kukamilisha tabia njema” 
(Muwatta Husnul-khuluq) 

Kwa hakika yeye hakuacha baada yake mali yoyote ya 
kidunia bali aliwaachia wanadamu wote urithi bora zaidi na 
mtukufu, nao ni shakhsia na tabia zake za maadili matukufu. 









Uswatul-Hasanah / Mfano Bora 
Uliokamilika 


Mtume Muhamad Mustafa (^)ndio mtume na binadamu 
pekee ambaye historia ya maisha yake imeandikwa kwa upana 
na kwa undani. Kwa hakika ni katika ukamilifu wa mitume 
kwamba ni viigizo vizuri katika kumwelekeza mwanadamu 
kwenye haki na kheri. Lakini mienendo na matendo yao 
katika zama hizi yamebaki kwa kiwango kidogo sana. Ama 
kuhusu Mtume wetu wa zama za mwisho (M), historia ya 
maisha yake imeandfkwa hatua kwa hatua kwa namna inayo- 
akisi matendo na maneno yake kuanzia yale madogomadogo 
mpaka yale makubwa makubwa na yenye ukamilifu wa hali 
ya juu. Historia ya maisha yake imeendelea kutunzwa kama 
urithi wa thamani katika historia. 


Mbali na hilo matendo na maneno yake yameendelea 
kuwepo kwa baraka na fadhila za Allah Mtukufu na yataende- 
lea kubaki na kumfikia mwanadamu wa mwisho atakayekuja 
kabla ya siku ya mwisho. 





Ili tuweze kushinda katika kukabiliana na mitihani mbali 
mbali ya maisha tunatakiwa kuwa na imani na Mwenyezi 
Mungu, kuiridhia kadari, kuwa na subira, ujasiri, kujitoa 
muhanga, kutosheka moyoni na kuwa na msimamo mad- 
hubuti katika kukabiliana na matatizo mbalimbali. Mwalimu 
bora (Murshidul-kamili) katika kutekeleza hayo mema yote 

kama mfano halisi na kielelezo kamili ni Mtume Muhamadi 
Mustafa (®) aliyetumwa na Mwenyezi Mungu Mtukufu kama 
zawadi kwa wanadamu. 

Maisha ya Mtume (M) ni mfano bora uliotukuka kwa 
vizazi vyote vijavyo mpaka sfku ya mwisho. Qur’an Tukufu 
inamzungumzia ikisema: 

“Na kwa hakika wewe una malipo yasiyo katika. Na 
hakika wewe una tabia tukufu”. (A1 - Qalam, 68: 3 -4) 

Maisha na tabia tukufu ya Mtume (®) ni kilele cha 
mwenendo wa mwanadamu, hata mwelekeo wa tabia zake za 
nje zinazoweza kueleweka vizuri kwa mwanadamu. Mtume 
huyu ambaye ni mnara wa Mitume na kielelezo cha tabia ya 
binadamu aliyekamilisha kazi yake katika jamii kwa kuweka 
mifano bora ya kuigwa, aliletwa na Allah Mtukufu kwa wan- 
adamu awe kama Uswatul - Hasanah (kiigizo chemaj. Qur’an 
Tukufu inabainisha ukweli huu kwa kusema: 



“Hakika nyinyi mnayo ruwaza njema kwa Mtume wa 
Mwenyezi Mungu kwa anayemtaraji Mwenyezi Mungu na 
Siku ya Mwisho, na akamkumbuka Mwenyezi Mungu sana.” 

(Al-Ahzab, 33:21) 

Katika hatua zote za maisha, Mtume iM) anatoa ukamilifu 
unaong’aa ili macho yote yauone, huku akitoa kila aina ya 
matendo bora, kwa namna ya jumla au kwa undani zaidi. 
Hivyo, katika maisha ya Mtume (M) na Sunnah zake Tukufu, 

kila mtu anaweza kupata mfano bora na uliokamilika wa 
kuufuata. 

Mtume Muhammad Mustafa {M} ni kiongozi wa dini na 
ni mkuu wa dola. Yeye ni mfano halisi kwa wale wanaoingia 
katika bustani la mapendo ya Mungu, lakini haachi kushu- 
kuru na kunyenyekea pale anapojazwa baraka na neema za 
Allah. 

Kama alivyo mfano wa subira na kumtegemea Mwe- 
nyezi Mungu katika nyakati ngumu, ndivyo alivyo mfano wa 
ukarimu na kujinyima wakati anapopata ngawira. Yeye ni 
mfano wa huruma kwa familia yake, vivyo hivyo ni mwenye 
huruma sana kwa watumwa, wanyonge na wasafiri. Ni mwe- 
nye roho nzuri na ukarimu mkubwa kwa wale wanaomkosea. 

Hivyo, kama wewe ni tajiri, basi tafakari juu ya uny- 
enyekevu na ukarimu wa Mtukufu Mtume {M aliyeitawala Ara- 
bia yote na akawavuta waarabu wote kwa moyo wa upendo... 

Kama wewe ni miongoni mwa wanyonge, jifunze namna 
alivyoishi Mtume mjini Makka chini ya utawala kandamizi wa 
washirikina. ... 

Kama umepata ushindi, fikiria juu ya Mtume mwenye 
ujasiri na kuridhika ambaye, aliwashinda maadui katika vita 
vya Badr na Hunayn ... 

Lakini - Mungu aepushie mbali - kama utashindwa, 
mkumbuke Mtume {M) aliyekuwa akitembea kwa uvumilivu 
baada ya kujeruhiwa na akiwa amewapoteza masahaba zake 
katika vita vya Uhud katika kutekeleza maagizo ya Mwenyezi 
Mungu ... 

Kama wewe ni mwalimu, mfikirie Mtume {M) alivyokuwa 

laini wa moyo, msikivu na mvumilivu katika kufikisha lulu za 
moyo wake kwa wanafunzi wa Sujfa katika msikiti wake (Mas- 
jidun - Nabawi)... 

Kama wewe ni mwanafunzi, vuta picha ya Mtume {M) 
akiwa amekaa mbele ya Jibril ( 8 ® 1 ) kwa adabu, usikivu na 
shauku kubwa akiwa amemletea wahyi... 

Kama wewe ni mtoa mawaidha au mhubiri unayewaita 
watu kwenye mambo mema, basi isikilize sauti tamu ya Mtume 
{M) akitoa cheche za hekima kutoka moyoni mwake kwenda kwa 
masahaba msikitini... 

Kama huna mtu wa kukutetea na kukusaidia kueneza 
neno la haki na kuliinua, basi mtazame Mtume {M) aliyetanga- 
za neno la haki kwa watu wajinga na kuwaita kwenye uongofu 
katika kipindi ambacho alikuwa hana msaada wowote mjini 
Makka... 

Kama umeivunja ngome ya maadui, ukawadhoofisha na 
kuuangamiza uovu kwa lengo la kutangaza haki, basi uvute 
mbele ya macho yako muonekano wa Mtume {M) siku ya ush- 
indi wa Makka akitembea kwa unyenyekevu hali ni mwenye 
kushukuru, akaingia katika ardhi takatifu ya Makka akiwa 
juu ya ngamia kana kwamba anataka kusujudu kutokana na 
kunyenyekea licha ya kuwa ni kamanda aliyekuwa amepata 
ushindi.... 

Kama unamiliki shamba na ukataka kuratibu mambo ya 
shamba lako, jifunze kwa Mtume {M) alipofanya uteuzi makini 
wa mtu anayeweza kumudu na kuendesha mashamba ya Banu 
Nadir, Khaybar na Fadak baada ya kuyaweka chini ya himaya 
yake ... 

Kama wew ni mpweke, mfikirie yatima mtakatifu aliyeku- 
wa kipenzi cha Abdullah na Aminah ... 

Kama wewe ni kijana, yatafakari kwa undani maisha ya 
kijana huyu, aliyetarajiwa kukabidhiwa jukumu la Utume, aki- 
chunga kondoo wa Abu Talib mjini Makka ... 

Kama wewe ni mfanyabiashara unajiandaa kutoka na 
mizigo ya bidhaa, tafakari juu ya uaminifu wa mtu mtukufu 
zaidi alivyotoka na msafara wa biashara kuelekea Yemen na 
Damascus ... 

Kama wewe ni hakimu, kumbuka uadilifu na busara za 
Mtume (M) katika kuamua kadhiaya kuweka jiwe jeusi kwenye 
ukingo wa Kaaba na kuepusha mauaji ambayo yangetokea ... 

Yageuze macho yako tena kwenye historia na mtazame 
Mtume (M) kwa mara nyingine akiwa amekaa katika msikiti wa 
Madina akitoa hukmu mbalimbali katika namnaya uadilifu wa 
hali ya juu na kutenda haki sawa baina ya maskini dhaifu na 
tajiri mwenye kuheshimika ... 

Kama wewe ni mume, fikiria hisia ya upendo na huruma 
kubwa aliyokuwa nayo mume mtukufu wa Bibi Khadija na Bibi 
Aisha (4a)... 

Kama wewe una watoto, jifunze mwenendo mzuri wa baba 
yake Fatimah, babu wa Hassan na Husayn ... 

Sifa yoyote utakayokuwa nayo, na mazingira yoyote yale 
yatakayokukabili, utamkuta Muhammad Mustafa (M) akiwa 
kama mwalimu kamili na muongozo wako mzuri kila wakati 
na kila mahali. 

Ni mwalimu ambaye mtu auaweza kusahihisha makosa 
yake yote kwa kufuata Suuuah zake ua hatimaye akaweza 

kurejesha kila kitu mahali pake na kurekebisha nguvu na 
juhudi zilizopotea. 

Kwa kufuata nuru ya muongozo wake unaweza kuondoa 
vizuizi katika njia yako na kujikuta umeifikia milango ya 
furaha ... 

Kwa hakfka, ulimwengu wa ndani wa Mtukufu Mtume 
(^) ni bustani bora sana kuliko bustani ya peponi iliopambwa 
maua mazuri na mawaridi yenye kutoa harufu ya miski. 

Hivyo ni dhahiri kwamba Maisha ya mtume (M) yanaende- 
lea kuwa mfano bora kabisa uliokamilika hata kwa wale walio 
katika maisha ya kawaida. Kwa mfano, maisha ya aliyehu- 
kumiwa hayawezi kuwa mfano kwa hakimu, kama ambavyo 
hakimu hawezi kuwa mfano kwa aliyehukumiwa.Vivyohivyo, 
maskini aliyetumia umri wke wote kutafuta kitu cha kushi- 
bisha tumbo lake akiwa ametopea katfka dibwi la umaskini 
hawezi kutoa mfano kwa tajiri anayeogelea katfka mali. Lakini 
misha ya Mtume (M) yanatoa mfano kwa pande zote mbili, 
kwa sababu Mwenyezi Mungu alimfanya mtume (M) aanze 
kuwa “Yatima” ambaye ni kielelezo cha hali ya chini katika 
jamii ya binadamu. Kisha akawa anapanda kupitia hatua zote 
za maisha mpaka akaffka kwenye kilele cha juu cha nguvu na 
madaraka, yaani utume na ukuu wa dola. Kila hatua katika 
maisha ya Mtume (M) inatoa miongozo na mienendo mingi 
inayofaa kufuatwa na kila kundi la jamii katika maisha ya 
mwanadamu. Hivyo maisha yake, vyovyote mtu atakavyoku- 
wa katika maisha, yatakuwa ni mfano halisi na kamili ambao 
unaweza kuigwa na binadamu wote kila mmoja kulingana na 
uwezo wake. 





Mbali na mitume na watu wema waliofuata njia yao 
kila aliyejidai kuwa anaweza kuwaonyesha wanadamu njia 

ya uokovu na kudai kuwani kiigizo kwa watu wengine, hasa 
wanafalsafa waliojaribu kuelezea kila kitu kwa kutumia akili 
zao zenye kikomo na ufahamu wao flnyu wameshindwa katika 
uwanda huu. Kwa kuwa Mitume walikuwa wakiungwa mkono 
na ufunuo wa Mwenyezi Mungu wote walikuja kama mion- 
gozo ya haki na kila mmoja alimthibitisha mwenzake. Kila 
mmoja alifikisha sheria alizotumwa na Mwenyezi Mungu. 
Siku zote walikuwa wakisema “Mwenyezi Mungu anasema 
hivi au ameamuru hivi”. 


Kwa hivyo, wanafalsafa pamoja na kwamba walilenga 
kuwaongoza watu kwenye njia ya haki, kutokana na kutoung- 
wa mkono na Mwenyezi Mungu, kutokana na kufikiri mambo 
kwa akili zao finyu na zenye ubinafsi, walfkuwa wakitoa sheria 
zao kulingana na rai zao na kusema: “Hii ndio rai yangu au 
ninaona hivi” Matokeo ya mgongano huo tunawaona baadhi 
yao wakibatilisha nadharia za wenzao na wengine kuwakad- 
hibisha wengine. Kwa sababu hiyo, hawakuweza kujiongoza 
wala kuziongoza jamii zao. 


Kwa mfano, Aristotle, pamoja na kuweka msingi wa 
kutumia sheria za falsafa ya maadili hakuwa mwenye kuung- 
wa mkono kutoka kwa Mwenyezi Mungu, hivyo hakuweza 
kupata mtu hata mmoja anayeiamini falsafa yake au aliyepata 
furaha kwa kuitekeleza falsafa hiyo. Sababu ya hali hiyo ni 
kwamba wanasfalsafa hao hawakuwa wasafl, hawakuzitakasa 
nafsi zao na kukamilika kwa kusaidiwa wahyi (ufunuo). 





Njia pekee inayoweza kumuokoa binadamu dhidi ya 
shida zinazoletwa na matakwa ya kiakili na mielekezo ya 
kinafsi ambayo haikulelewa na wahyi ni Qur'au tukufu. 
Qur’an ndio kamba madhubuti ambayo Allah aliitoa kama 

zawadi kwa wanadamu pamoja na mtume huyu wa zama za 
mwisho. Vielelezo vya kimatendo na vya ukweli vilivyopo 
ndani ya Qur’an vinaonekana wazi katika histori yenye ustawi 
ya Mtume Muhammad (®). Hivyo matendo mengi ya dharura 
na ya lazima sana ambayo binadamu wanatakiwa kuyafanya 
ili kutekeleza lengo la kuumbwa kwao wanatakiwa kuyatenda 
kwa mujibu wa Qur'an na sunnah. Qur’an na sunnah ni 
ponyo ya kupata furaha ya maisha ya dunia na Akhera, na ni 
kumbukumbu ya milele ya Nuru ya viumbe, Mtume Muham- 
mad (M), ambaye ametuachia nguzo hizo mbili zenye thamani. 

Kabla ya kuanza kazi yake ya utume, Mtukufu Mtume (M) 
aliwavuta watu kwa tabia njema za hali ya juu zilizowafanya 
watu wote wamkubali na kumpa jina la “Mkweli, Mwami- 
nifu”. Ni baada tu ya uthibitisho huu ndipo kazi ya mahubiri 
ilipoanza. 

Tangu mwanzo walfkuwa wakiujua kikamilifu mwenen- 
do mwema na ukamilifu uliotukuka wa Mtume (M) na hivyo 
walimtumainia sana. Walipozozana kuhusu uwekaji wa jiwe 
jeusi kwenye Kaaba wakati wakiikarabati na kukaribia kupi- 
gana, walimteua kuwa msuluhishi wao na wakakubaliana na 
hukmu na uamuzi wake bila kupinga. 

Mtukufu Mtume (^) alikuwa mashuhuri sana kwa uami- 
nifu wake kiasi kwamba hata Abu Sufiyan, aliyekuwa adui yake 
kipindi hicho, alipoulizwa na Heraclius, mfalme wa Rumi, 
kuhusu iwapo kuna wakati ambapo Mtume (M) hakutekeleza 
ahadi zake. Abu Sufiyan hakuwa na chaguo jingine zaidi ya 
kujibu kwa kusema: 


“Hapana ....Hutimiza kila ahadi anayoiweka”. 

(Bukhari, Bad’ul - Wahy 6, Salat 1, Sadaqat 28; Muslim, 

Jihad 74) 

Ushahidi mwingine unaoonyesha kiasi gani Waarabu 
wa kabla ya Uislamu walimuamini Mtume (M) ni maneno ya 
Abu Jahl, adui mkubwa wa Mtume, pindi yeye na wenzake 
waJipomwambia: 

“Ewe Muhammad, naapa Jcwa Mungu kwamba, sisi hatu- 
kupingi wewe ... lcwani kwetu wewe ni mtu mwaminifu na 
mwenye kuheshimika. Sisi tunapinga JdJe uJichokuja nacho!” 

Kuhusu jambo hiJo, Qur’an Tukufu inasema: 

“Tunajua ya kwamba yanakuhuzunisha wanayo yas- 
ema. Basi hakika wao hawakukanushi wewe, lakini hao 
madhaalimu wanazikataa Ishara za Mwenyezi Mungu” (AJ 

- An’aam, 6:33) ^ 

Hata maadui zake wakubwa walikuwa wakijua nyoyoni 
mwao kuwa Muhammad (M) ni mtume wa kweli, huku wakim- 
kataa kwa sababu ya matamanio ya nafsi zao. 

Tukio jingine linaloangazia sababu ya Nuru hii ya viumbe 
(M) kupewa jina la Al - Amin (mwaminifu) hata kwa na 
maadui zake ni hiJi lifuataJo: 

Wakati vita vya Khaybar vikiendelea, mchunga kondoo 
mmoja kutoka safu za Wayahudi aitwaye Yasar alikuja kwa 
Mtume (^) na baada ya mahojiano mafupi alielezea hamu 
yake ya kutaka kuingia katika Uislamu. 

Mtume (M) alimkubalia lakini akamtaka kwanza arejeshe 

6. Wahidi, Asbaabu Nuzuulil - Qur’an, chapa ya Kemal Besyun 
Zaglul, Beirut 1990, uk. 219. 

- 

kondoo kwa wamiliki wake. ^ 

Tukio hili lilitokea katika kipindi ambacho ukomo wa 
muda na ufinyu wa vifaa vya matumizi ulikuwa umeanza kui- 
buka kutokana na hali ya hatari na wasiwasi miongoni mwa 
safu za waislamu. Bila shaka hatua hii inatoa dhihirisho la 
waziwazi la umuhimu wa uwajibikaji, mwamko wa dhima na 
utunzaji wa amana hata katika nyakati ngumu. 

Ama kwa upande wa kufaidika zaidi na mwenendo 
mwema na maadili ya mtukufu Mtume (M) ni pale mtu ataka- 
pofikia daraja ya utu aliofikia Abu Bakr iliyobainishwa na 
maelezo yake kuhusu miraji pale aliposema: 

“Kama amesema amekwenda huko, lazima itakuwa ni 
kweli!” 

Vielelezo visivyokuwa na idadi kuhusu uadilifu, upole 
na huruma ndani ya maisha ya Mtume (^) ni mambo hali- 
si yanayotakiwa kuigwa na kufuatwa na ulimwengu mzima 
mpaka siku ya mwisho. Jicho lolote lisilokuwa na chuki ambalo 
limefurahia fadhila ya kuitazama nuru ing’aayo inayotokana 
na Taa hiyo bora haliwezi kupinga ukweli hata kama itaendelea 
kufichwa ndani ya dhamiri zao. Wasomi wengi wa kimagharibi 
waliolazimika kuukubali ukweli wake licha ya kuendelea kuwa 
makafiri, wametoa sauti ya nyoyo zao kuutambua mwenendo 
na mafanikio ya Mtukufu Mtume (^). Miongoni mwa wasomi 
hao ni Thomas Carlyle anayeelezea mazazi ya Mtume (M) kama 

“Kufunguka kwa nuru kutoka kwenye giza”. 


7. Ibn Hisha, Siratun - Nabi, Beirut 1937, Darul- Fikr, III, 397 - 398; 
Ibn Hajar, al - Isaba, Beirut 1328, Daru Ihyait - Turathil - Arabi, 
I, 38 - 39. 

Ikidhibitisha mwenendo wa mtukufu Mtume (^) Insaik- 
lopidia Britanica inaeleza yafuatayo: 

“Katika historia nzima ya binadamu hakuna Mtume wala 
mwanamageuzi aliyekaribia mafanikoa ya Muhammad”. 

Maelezo kama hayo yanayotolewa na B.Smith: 

“Hakuna shaka hata kidogo kwamba watu wote wanakub- 
ali Muhammad ndiye mwanamapinduzi mkubwa zaidi”. 

Mwandishi Stanley Lane-Polo anaungama na kukiri kwa 
kusema: 

“Siku Muhammad alipopata ushindi mkubwa dhidi ya 
maadui zake ndio siku ambayo pia nafsi yake ilipata ushindi 
wa mwenendo wake. 

Kwa sababu siku alipoitwaa Makka, aliwaacha huru Maq- 
uraishi bila lawama, akionyesha huruma kubwa ilioacha athari 
kwa jamii nzima ya Makka. Ungamo kama hilo limefanywa na 
mwandishi Athur Gilman: “Tumeshuhudia ukuu wake wakati 
alipoitwaa Makka. Athari za aliyokuwa amefanyiwa zamani 
zingechohea moyoni mwake hisia za kulipa kisasi. Lakini 
badala yake Muhammad alizuia jeshi lake lisimwage hata tone 
moja ya damu. Kitu pekee alichofanya ni kumshukuru Mwe- 
nyezi Mungu, akionyesha huruma kubwa kwa watu hao”. 

Utafiti wa kina uliofanywa kuhusu mifano mbalimbali ya 
kisheria kabla ya kutolewa kwa Tangazo la haki za binadamu, 
ulimhamasisha La Fayette, Mwanafalsafa anaejulikana kuwa 
miongoni mwa watu walioanzisha mapinduzi ya ufaransa ya 
mwaka 1789, akatangaza waziwazi kuutambua ukuu wa sheria 
ya kiislam: 

“Ewe Muhammad mwenye utukufu....! Umeflka kwenye 

- 

kilele cha hali cha uadilifu ambao mpaka sasa hakuna aliyeu- 
kifikia na hakuna atakayeufikia!”® 

Uadilifu ulioje kiasi cha kuwafanya hata maadui wakiri na 
kuthibitisha ukweli wake....Ni ubora na uwadilifu wa mtume 
(^) ulioaminiwa hata na makafiri wakubwa... 

Maisha ya kipekee ya Muhammad Mustafa (^) yametoa 
jawabu kwa kila jambo na kukusanya ndani yake ukamilifu 
wa kimaadili uliotawanya nuru kwenye njia ya wale waita- 
futayo. Yeye ndiye eneo muhimu la elimu ya jamii nzima ya 
binadamu akitoa cheche za nuru kwenye njia yawale wanao- 
tafuta mwanga. Yeye ni mwalimu pekee wa wanadamu atoaye 
muongozo kupitia nuru madhubuti na inayong'ara kwa wale 
wote wanaotafuta njia ya haki. Umati wa wanafunzi wenye 
shauku waliomzunguka ulikuwa chuo kilichokusanya watu 
kutoka matabaka yote ya jamii bila kujali rangi ya ngozi zao, 
tofauti ya lugha zao, tamaduni zao na nafasi zao katika jami. 
Walikusanyika pamoja kama wamoja. Hakuna kilichomzuia 
yeyote aliyetaka kujumuika nao. Umati huo haukuwa wa kabila 
maalumu, bali ilikuwa chemchem ya maarifa na hekima kwa 
wanaume na wanawake madamu wote ni wanadamu. Hivyo 
hapakuwepo na tofauti yeyote baina ya mnyonge na yule mwe- 
nye nguvu... 

Hebu watazame wale waliomfuata Mtume (^) utaona 
kuna watu maarufu kama vile Najashi Mfalme wa Uhabeshi 
(Ethiopia), Farwa kiongozi wa ma’ania, Dhul’^ila chifu wa 
Khimyar, Firuz Daylami, Maraqaboud kiongozi wa yemen na 
magavana wa Umman, Ubayd na Jafar. 

Hata hivyo jambo litakalokushangaza zaidi, tazama pem- 





8. Tazama kamil miras,tacrid-I sarih tercemesi, Ankara 1972 

bezoni mwa hao wafalme waliotajwa utakuta watu wa kawaida 
kama vile Bilal, Yasir, Suhayb, Habbab, Ammar, Abu Fuqayha 
na wengineo, sambamba nao wapo wanawake wajane na 
vijakazi kama vile Sumyya, Lubayna, Zinnirah, Nahdiya na 
Umm Abis. 

Katika Maswahaba hao walikuwemo watu wenye akili 
na uelewa wa hali ya juu ambao walijaliwa uwezo wa kuamua 
mambo. Vilevile walikuwemo wenye uwezo wa kutatua mata- 
tizo yenye utata mkubwa, wana utambuzi wa mambo yanay- 
owahusu ulimwengu, wana uwezo wa kuongoza dola na nchi 
kwa ustawi mkubwa. 

Katika wafuasi wa Mtume (M) wapo waliotawala miji na 
majimbo makubwa. Kwa juhudi zao watu wengi walipata uon- 
gofu na kuonja ladha ya haki na uadilifu. Walieneza amani na 
utulivu katika jamii na kuungana nao kama ndugu zao. 
















Tabia Za Hali Ya Juu Za Mtume 
Wa Allah (^) 


Tukitazama historia ya binadamu hakuna mtu ambaye 
maisha yake yamesomwa, yakatafitiwa na kudurusiwa kwa 
kina kama yalivyodurusiwa na kuandikwa maisha ya Mtume 
Muhammad Mustafa {M). Na lau kama tukijaribu kuelezea kila 
kitu na kila eneo linalounda shakhsia ya kipeke ya Mtume {M) 
hata vitabu vya ukubwa wa kiasi gani havitatosha. 

Sayansi za Kiislamu, kwa maana ya msingi® ijtihadiio, 
nazo pia zimefanya aina mbalimbali za shakhsia ya Mtume 
(^) kuwa ushahidi na uthibitisho muhimu. Ni kwa sababu hii 
kwamba matawi mbalimbali ya elimu yote yanafanya kazi ya 
kudurusu na kuhakiki sifa za msingi za maisha ya Mtume {M). 


Kwa hakika vitabu vyote vya Kiislam vilivyotungwa tangu 


9. Misingi inayotegemewa nasayansi zakiislam ni quran na sunnah 
ambayo kwa pamoja vinajurikana kama nass.sunnah ni kila kauli 
kitendo kuridhia au mwenendo wa mtumeis)Hakuna ijtihad 
katika mambo yaliyotolewa maamuzi ya wazi katika quran na 
sunnah. 

10. Ijtihad ni mchakato unaofanywa na mujtahid, yaani msomi 
mwenye mafunzo maalu ya kutoa fatwa, ili kutatua suala amhalo 
halikutolewa maamuzi ya wazi katika qur’an na sunnh, lakini 
mchakato huo huwa ndani ya misingi hiyo miwili ya qur’an na 
sunnah. 

- 

miaka 1400 iliyopita vinalenga moja kwa moja kukifafanua 
kitabu na kumfafanua mtu, yaani Mtume Muhammad (M). 
Mtume (^) ambaye ni muujiza mkubwa hatuwezi kumfa- 
hamu kikamilifu kwa kutumia vipawa vyetu vya kibinamu 
vyenye kikomo. Kwa mfano, hatuwezi kujua ipasavyo nuru ya 
Muhammad kwani jambo hilo ni sawa kumwaga bahari ndani 
ya kikombe. 

Kitu pekee tunachofanya hapa ni kujaribu kuelezea kwa 
kadri ya uwezo wetu -mifano michache ya matone kutoka 
katika bahari hiyo kuu ya kielelezo cha kuiga cha Mtume wa 
Allah {M) tukitaraji kuwa itasaidia katika kupata kumuelewa. 


Uzuri Wa Sura, Umbile Na Tabia Za Mtume 

Mtukufu Mtume (M) ni muujiza uliobarfkiwa ambao 
mfano wake haujapata kuumbwa. Alikuwa mzuri wa sura, 
maisha na muongozo uliokamilika. Kuhusu ukweli huo, Imam 
Qurtubi anasema: 

“Uzuri wa muonekano wa mtume wa Allah (M) hau- 
kujidhirisha wote. Lau kama uzuri wake wote ungejidhil- 
irisha, jinsi ulivyo, masahaba wasingeweza kuwa na nguvu ya 
kumtazama”ii 

Kwa kweli, hata katika masahaba walio karibu sana na 
mtume (M), kuna ambao hawa kuweza kutazama uzuri wa 
sura yake kiasi cha nyoyo zao kuridhika, kutokana na adabu 
waliyokuwa nayo mbele yake. Imesimuliwa kuwa wakati wa 
kuongea na Mtume {M) Masahaba wote walikuwa wakiinami- 
sha macho yao isipokuwa Abu Bakr na omar ambao walikuwa 


11. Ali tardim peygamberimizin semaii, Istambui, 1998, uk.49. 

wakimtazama naye akiwatazama wakimuonyesha tabasamu 
naye akiwaonyesha tabasam. (Tirmidhi, Manaqib, 16/3668) 

Mwisho ni mwa umri wake, Amr Ibn As (4») aliyeifungu 
misri alielezea jambo hili: 

Ingawa muda mwingi nilikuwa karibu na mtume (M) 
haya iliyonizidi niwapo mbele yake nahisia kubwa ya utu- 
kufu wake iliyokuwa ndani mwangu vilimizuia kukinyanyua 
kichwa kuitazama sura yake tukufu kwa ajili ya kufurahisha 
moyo wangu. Hakika kama sasa hivi ningeombwa kuelezea 
muonekano wa Mtume (^) nisingeweza hata kidogo” (Mus- 
lim, Iman 192) 12 

Uso wa Mtume (M) ulikuwa ukieneza utulivu na amani 
kwa wale waliokuwa karibu naye, ulikuwa uso mzuri zaidi na 
maridadi, kiasi kwamba Abdullah ibn salam alikuwa mwanazu- 
oni wa kiyahudi, aliposikia ujio wake Madina alimtembelea,na 
alipoutazama muonekano wake akasema “kamwe uso huu 
hawezi kuongopa “,na haraka sana akasilim. (Tirmidhi, Qijamah 
42/2485; Ahmad, V, 451) 

Uzuri, haiba, mwanga, nuru na umaridadi wa Mtume (M) 

Ulikuwa katika kiwango na daraja kubwa kiasi kwamba 
hakuhitaji ushuhuda wa nyongeza wala muujiza kuthibitisha 
kwamba yeye ni Mtume wa Allah. 

Pindi anapofurahishwa na kitu au kutofurahishwa nacho 
haraka sana uso wake ungejieleza.mwili wake safi ulikusanya 
nguvu,haya na azma ya hali ya juu.Ama kuhusu kiwango cha 
hisia ya ndani ya moyo wake hakiwezi kuelezeka. 

12. Tazama pia, Ahmad Ibn Hanbal, Al-musnad, Istanbul 1992 Iv, 
199. 


e 

Nuru maridhawa ilikuwa ikitawanyika kutoka usoni 
mwake.Mtiririko mzuri ulikuwa katika maneno yake,madaha 
katika mwendo wake, uwezo usiokuwa wa kawaida kati- 
ka kujieleza, na ufasaha mkubwa katika kila neno lilotoka 
kinywani mwake 

Hakuwa akisemasema bure kila neno lake liliwakilisha 
hekma na nasaha.kamusi yake kamwe haikuwana nafasi hata 
kidogo ya kuteta, kusengenya wala mazungumzo ya upuuzi. 
Alikuwa na watu kulingana na uwezo wa kuelewa 

Alikuwa mwema na mnyenyekevu. Kamwe hakuwa 
akicheka kwa sauti, bali sikuzote alionyesha furaha yake kwa 
tabasam. Kila aliemuona papo hapo angejawa na hali ya 
kumuheshimu. Kusuhubiana naye au kuzungumza naye kun- 
getosha kumfanya mtu aingiwe na upendo wake. 

Alikuwa akiamiliana na watu wema kwa heshima kulin- 
gana na daraja lao la uchamungu. Alikuwa mkarimu zaidi kwa 
jamaazake wakaribu. Ukaribu huo kwa jamaa zake aliueneza 
hata kwa watu wengine. 

Alikuwa akiamiliana na watumishi wake katika namna 
nzuri sana kiasi kwamba alikuwa akiwalisha kile anachokula 
yeye na kuwavisha kile anachovaa yeye. 

Hatuwezi kukadiria ukarimu na utoaji wake kwa kiasi 
kinacholingana naye. Kwani alikuwa akitoa sana bila kuogopa 
hata kidogo suala la ufukara. 

Jabir anaelezea jambo hili kwa kusema: "Hakuwahi 
kusema “Hapana” kwa yule anayemuomba kitu.” (Muslimu, Fad- 
hail, 56) 

Mtume (®) alikuwa mwingi wa kuwatembelea jamaa zake 

- 

wa karibu, akionyesha mapenzi makubwa na huruma ya hali 
ya juu kwa watu, akiamiliana na watu kwa namna nzuri zaidi, 
na siku zote alijiepusha na tabia mbaya. 

Siku zote alisema: 

“Hakuna kitu kitakacho kuwa kizito kwenye mizani ya 
muumini siku ya qiyama kuliko tabia njema.Hakika Allah 
humchukia mtu mwenye tabia mbaya, mwenye maneno mach- 
afu” (Tirmidhi, Birr, 62/ 2002) 

Mtume (M) alikuwa mkweli katika maneno yake na 
mtekelezaji wa ahadi zake. 

Aliwashinda watu wote kwa wema,akili na wepesi wa 
uelewa. Alikuwa mwingi wa huzuni na tafakuri ya kuendelea. 

Ingawa alikuwa mwingi wa ukimya lakini alikuwa akika- 
milisha kila sentensi anayozungumza. 

Alikuwa akikusanya maana nyingi katika maneno mach- 
ache, yaani alikuwa na uwezo wa kufikisha ujumbe au maana 
ya ndani zaidi kwa kutumia maneno machache.Maneno yake 
yalikuwa yakitoka kidogo kidogo kama punje za tasbihi. 

Ingawa alikuwa na haiba ya hali ya juu lakini hadhi yake 
ilikuwa ya kuvutia. 

Alikuwa haghadhibiki ila pale haki inapovunjwa au isi- 
pofuatwa. 


Haki inapovunjwa ghadhabu yake ingeendelea mpaka 
haki hiyo inaporejea mahali pake. Baada ya kuhakikisha haki 
imerudi angejawa na utulivu wa hali ya juu. 








Kiigizo Kisichokuwa Na Mfano Muhammad Mustafa ^ 


Kamwe hakuwa akighadhibika kwa ajili ya nafsi yake, na 
hakuwa akigombezana au kulumbana na watu katika mambo 
yake binafsi. 

Alikuwa haingii nyumba ya yeyote bila ya idhini. 

Anaporudi nyumbani kwake, alikuwa akiugawa muda 
wake wa kukaa hapo katika sehemu tatu: 

Muda wa kwanza ni kwa ajili ya Allah,muda wa pili kwa 
ajili ya familia yake mwenyewe.Muda anaoutenga kwa ajili 
yake alikuwa akiutumia kwa ajili ya watu wa aina zote, watu 
maalumu na watu wa kawaida. 

Hakuwa akimnyima mtu yeyote katika muda wake huo, 
na moyo wake aliufungua kwa watu wote. 

Awapo msikitini alikuwa akikaa sehemu tofauti tofauti, 
ilikuzuia tabia ya watu kukaa eneo maalum kuwa takatifu zaidi 
ya nyingine. Hakupenda tabia ya majivuno na kiburi mbele 
ya watu. Anapoingia katika mkutano, alikuwa anakaa mahali 
popote penye nafasi na kuwausia wengine kufanya hivyo. 

Iwapo mtu angemuomba kitu ili kutatua tatizo fulani, bila 
kujali ukubwa wa ombi hilo, Mtume (M) asingejisikia uzito 
kutekeleza ombi hilo. Kama akishindwa kulitekeleza ombi hilo. 
Kama akishindwa kutekelza, basi alikuwa hamrejeshi mikono 
mitupu bali angeusafisha moyo na akili ya mtu huyo angalau 
kwa maneno ya faraja. Kwake watu wote walikuwa sawa, bila 
kujali daraja zao za kijamii, bila kujali kama ni maskini au 
tajiri, msomi au asiye msomi. 

Vikao vyake vyote ilikuwa ni mahali pa kutekeleza kwa 
vitendo mambo mema kama vile: upole, elimu, tabia njema, 
subira, kutunza amana na kumtegemea Mwenyezi Mungu 
pekee. 

Hakuwahi kumlaani mtu kwa aibu au mapungufu yake. 
Bali iwapo angeona haja ya kumzindua na kumuelimisha 
mtu mfulani, alikuwa akimuelekeza kwa ishara fulani na kwa 
namna nzuri bila kumuudhi. Sio tu kwamba hakushughulika 
na aibu za wengine, bali pia alikuwa akiwakataza sana watu 
kufuatilia aibu za wenzao. 

Mtume (^), Nuru ya Ulimwengu, hakuwa akizungumza 
bila malengo ya kutaka thawabu na radhi za Allah. Katika 
mikusanyiko aliyozungumza ilikuwa ni mabustani ya furaha. 
Alipokuwa akiongea wale waliomzunguka walikuwa wakijawa 
na shauku, upendo na kumsikiliza kwa umakini mkubwa. 
Masahaba wanaielezea hali hii kama ifuatavyo: 

“Tulikuwa tukikaa kimya na kwa umakini mkubwa kana 
kwamba kuna ndege katua vichwani mwetu na tunahofia kum- 
peperusha”. (Abu Dawud, Sunnah, 23 - 24/4753) 

Adabu na hayaa iliwaingia sana masahaba kiasi kwamba 
walikuwa wakipata ugumu na kukosa uthubutu wa kumuu- 
liza Mtume C^). Hivyo, walikuwa wakisubiri fursa ya kujiwa 
na Bedui kutoka jangwani aje kumuuliza Mtume (M) ili nao 
wafaidike na chemchem na baraka za Mtume {M) zilizokuwa 
zikimiminika juu ya kikao chao. 

Katika maisha yake yote, Mtukufu Mtume (M) alikuwa ni 
mfano hai wa ikhlas na moyo safi. Kamwe hakuwahi kusema 
jambo lisilotoka moyoni mwake na hakumwambia mtu afanye 
jambo ambalo yeye mwenyewe halifanyi. Kwa tabia hizo za 
hali ya juu alikuwa ni Qur’an hai. 


13. Tazama: Ibn sa’d, at - Tabaqaatul - kubra, Beirut, Daru Sadir, I, 
121, 365,422 - 422; Haythami, Majmauz - Zawaid, Beirut 1998, 
IX, 13. 

Unyenyekevu Wa Mtume (M) 

Licha ya Mtume {M), kwa muda mfupi, kupata mafanikio 
ambayo wafalme wengine hawakuweza kuyaflkia, akazivuta 
nyoyo za watu wote kama mwalimu na muadilishaji wa watu 
wote, aliendelea kuishi maisha yake ya kawaida bila kuangalia 
hata kidogo utajiri wa kidunia uliokuwa umelala miguuni 
mwake. Aliendelea kuishi katika chumba chake cha udongo 
chenye hadhi ya chini na kitanda kilichotengenezwa kwa 
majani ya mtende. Alikuwa akivaa mavazi ya kawaida. Waka- 
ti anapokosa hata chakula alikuwa akimshukuru Mwenyezi 
Mungu na kufunga jiwe tumboni mwake ili kupunguza ukali 
wa njaa. Japokuwa Allah alikuwa amemsamehe makosa yake 
yaliyotangulia na yale yajayo, bado aliendelea kumshukuru na 
kumuomba. Alikuwa akiswali mpaka miguu yake inavimba. 

Alikuwa akiwasaidia maskini, akiwafariji yatima na 
wenye upweke. Licha ya ukuu wake, alishughulishwa na watu 
wasiojiweza na kuwatandazia mbawa za huruma yake. 

Siku ya ufunguzi wa Makka ambapo alitokeza machoni 
mwao kama mtu mwenye nguvu kubwa, alikuja mmoja wao 
mbele ya Mtume (^) akikhofu na kutetemeka na kumwambia: 

“Ewe Mtume wa Allah... tafadhali ... nifundishe Uisl- 
amu”. Mtukufu Mtume (M) alianza kumfundisha utulivu na 
kutokuwa na wasiwasi akimkumbusha hali yake ilivyokuwa 
katika miaka ya nyuma, akamwambia: 

“Tulia na usiwe na wasiwasi, kwani mimi sio mfalme”, 
kisha akaendelea kwa kumkumbusha kuhusu mamaye Mtu- 
kufu , “... bali mimi ni mtoto wa mwanamke aliyekuwa akila 

nyama zilizokaushwa na jua.” 

Kwa maneno haya, Mtume (M) alifika kwenye kilele cha 
unyenyekevu ambacho hakijawahi kutokea katika historia yote 
ya binadamu. 

Siku hiyohiyo alionyesha ulaini wa moyo wake kwa Abu 
Bakr (4®), ambaye alikuwa amembeba baba yake kikongwe 
kumleta kwa Mtume (M) kumuomba amfundishe tamko la 
imani. Mtume {M) alipomuona akamwambia kwa maneno ya 
kuonyesha huruma: “kwa nini umemchosha mzee wako kuja 
hapa? Kwa nini badala yake sisi tusingemtembelea?” is 

Mara zote Mtume (M) alikuwa akijitambulisha kama 
kiumbe dhaifu. Alikuwa akijieleza kwa kusema: 

“Mimi ni mwanaadamu kama nyinyi. Ninaletewa Wahyi” 
(Al- Kahf, 18: 110) 

Alikuwa akiutahadharisha ummah wake kuangukia kati- 
ka shimo la upotevu kama ummah zilizotangulia, na hivyo 
alikuwa akiongeza neno ‘abduhu, yaani mja wa Allah, kwenye 
kifungu cha maneno ya shahada kinachoshuhudia utume 
wake. 

Kwa wale walioonyesha taadhima kupita kiasi, alikuwa 
akiwaambia: 

“Msinipandishe zaidi ya daraja ninayostahiki kwani Allah 
alinifanya kuwa mtumwa wake kabla ya kuwa mjumbe wake” 
(Haythami, IX, 21) 


14. Tazama: Ibn Majah, At’imah, 30; Tahatabai, al - mu’jamul Awsat, 
II, 64. 

15. Tazama: Ahmad, VI, 349; Haythami, VI, 174; Ibn Sa’d, V, 45. 

Mtume (M) alikuwa na beseni la chakula lijulikanalo 
kama gharra likibebwa na watu wanne. Baada ya swala ya 
Dhuha lililetwa likiwa limejaa mchuzi, ambapo masahaba 
walikusanyika. Baada ya watu wengi kukusanyika, Mtukufu 
Mtume (M) alipiga magoti na kisha akakaa vizuri ili kuwapa 
nafasi wengine. 

Bedui mmoja aliyeona kitendo hicho kuwa ni staha iliyo- 
zidi kiwango akasema: 

“Huu ni mkao ganiV’ 

Mtume (^) akajibu: 

“Hakika Mwenyezi Mungu Mtukufu amenifanya kuwa 
mja mtukufu, mnyenyekevu, na wala hajanifanya jeuri mwenye 
ukaidi.” (Abu Dawud, 17/3773) 

Kwa hiyo tunaweza kusema kwa uhakika kwamba alitan- 
gaza kuwa hakuwa mwenye majivuno na kiburi. 

Sehemu nyingine anafafanua jambo hili akisema: 

“Hakuna mtu anayeweza kuingia peponi kwa matendo 
yake tu.” 

Masahaba walishangaa na kumuuliza: 

“Hata wewe, ewe Mtume wa Allah?” 


Akajibu: 





“Hata Mimi. Isipokuwa kwa neema ya Mola wangu. Hata 
mimi siwezi kuingia peponi mpaka neema, huruma na rehma 
Yake vinifunike ... vinginevyo matendo yangu pekee hayawezi 
kuniokoa!” (Bukhari, Riqaq, 18; Muslim, Munafiqun, 71-72; Ibn Majah, 
Zuhd, 20; Darimi, Riqaq, 24) 





Sehemu Ya Pili 


Kwa mara nyingine Mtume (^) anawaonya wale wanaovaa 
mavazi yao kwa namna ya majivuno, kiburi na kujiona, 
kwamba wanasubiriwa na ndimi za moto wa Jahannam. 

Baadhi ya hadithi kuhusu jambo hili ni kama ifuatavyo: 

“Siku ya Kiyama, Allah hatomtazama yule anayeburuza 
chini nguo yake kwa namna ya majivuno”. (Bukhari, Libas, i, 5) 

“Yule avaaye vazi la umashuhuri hapa duniani, Allah 
atamvika vazi la udhalili siku ya Kiyama.” (Ibn Majah, Libas, 24) 

Mtume (M) alikuwa akitoa hata ngawira zilizokuwa katika 
fungu lake, akiendelea kuishi maisha ya staha nay a chini sawa 
na mtu wa hali ya chini kabisa katika ummah wake. 


Ukarimu Wa Mtume (®) 

Mara zote Mtume (M) alijieleza kama mtu aliyeamriwa 
kutoa huku akisisitiza sana kwamba Allah pekee ndiye Mtoaji 
wa kweli na ndiye Mmiliki wa vitu vyote. 

Safwan ibn Umayya, ambaye alikuwa mmoja wa watu 
mashuhuri wa kabila la Quraysh kabla hajasilimu, alisuhu- 
biana na Mtume (M) katfka vita vya Hunayn na Taif Baada 
ya kuuona mshangao wa Safwan aliyekuwa akitazama kundi 
fulani la ngawira za vita zilizokuwa zimekusanywa katfka eneo 
la Jiranah, Mtukufu Mtume (M) akamuuliza: 

“Umezipenda?” 

Safwan alipojibu kwa kukubali, Mtume (M) akamwambia: 

“Zichukue ... zote ni zako!” 


Hapo Safwan akashindwa kuizuia furaha yake akasema: 

“Hakuna moyo unaoweza kuwa na ukarimu kiasi hiki 
isipokuwa moyo wa mitume pekee”. Akatamka shahada na 
kusilimu. 

Aliporejea kwa watu wake akatangaza wazi kuwaambia: 

“Enyi watu wangu, ingieni katika Uislamu, kwa hakika 
Muhammad anatoa bila kuogopa umaskini hata kidogol” (Mus- 
lim, Fadhail, 57 - 58; Ahmad, III, 107) 

Siku nyingine alikuja mtu kwa Mtume {M) na kumuomba 
kitu lakini akawa hana chochote cha kumpa. Hata hivyo, 
Mtume (s.a.wa) alimwambia mtu huyo atafute mkopo na aka- 
mhakikishia kuwa Yeye angeulipa kwa niaba yake. (Haythami, 
X, 242) 17 

Mtume (s.a.wa) alikuwa kama baba yake, Nabi Ibrahimu 
(8SS0: alikuwa hali chakula peke yake bila wageni. Alrkuwa 
akiwalipia madeni waliokufa au kuwatafutia watu wa kulipa 
madeni hayo. Hakuwa akiswali swala ya jeneza bila wahusika 
kulipiwa madeni yao. 

Mtkufu Mtume (s.a.wa) ana hadithi tukufu isemayo: 

“Mtu karimu yu karibu na Allah, yu karibu na pepo, yu 
karibu na watu na yu mbali na moto. Lakini mtu bakhili yu 
mbali na Allah, yu mbali na pepo, yu mbali na watu na yu 
karibu na moto”. (Timidhi, Birr, 40/1961) 

Katika hadithi nyingine anasema: 

“Sifa mbili hazikusanyiki kwa muumini wa kweli: ubakhili 
na tabia mbaya..!’ (Tirmidhi, Birr, 4I/I962) 


16. Waqidi, Maghazi, Beirut 1989, II, 854 - 855. 

17. Tazama pia: Abu Dawud, Haj, 33 - 35/3055; Ibn Hibban, Sahih, 
Beirut, 19993, XIV, 262 - 264. 

- 

Uchamungu Wa Mtume (M) 

Alikuwa mchamungu zaidi kuliko watu wote. Siku zote 
alikuwa akimuomba Mwenyezi Mungu ampe taqwa, yaani 
uchamungu: 

“EweAllah, ipe nafsiyangu uchamungu na uitakase, kwani 
Wewe ndiye Mwenye kuitakasa; Wewe ndiwe msaidizi wake na 
ndiwe Bwana wake”. (Muslim, Dhikr, 73) 

“Ewe Allah, nakuomba inijaalie uongofu, staha na utajiri 
wa moyo”. (Muslim, Dhikr, 72) 

Uchamungu ulimfanya aishi kama maskini. Bibi Aisha 
anaeleza kuwa, kamwe Mtume (M) hakuwahi kushiba hata 
mkate wa shayiri kwa siku mbili mfululizo, na katika maelezo 
mengine, mkate wa ngano kwa muda wa siku tatu mfululizo 
(Bukhari, Ayman; Muslim, Zuhd, 20 - 22; Ibn Majah, At’imah, 48) 

Katika kuuhamasisha ummah wake kuishi maisha ya 
uchamungu, anasema: 

“Hakika watu walio karibu nami zaidi ni wachamungu 
pOpOte walipo”. (Ahmad, V, 235; Haythami, IX, 22) 

“Hakika rafiki zangu ni wachamungu” (Abu Dawud, Fitan, 1/4242) 

“Mche Mewnyezi Mungu popote uwapo, na jambo baya 
lifuatishe kwa jambo jema litalifuta. Amiliana na watu kwa 
tabia njema..r (Tirmidhi, Birr, 55/1987) 

Ama kuhusu njia ya kupata taqwa ya kweli, anasema: 

“Mja hawezi kufikia daraja ya taqwa ya kweli mpaka 
aepuke baadhiya mambo yanayoruhusiwa kwa hofuya kuingia 
katika mambo yasiyoruhusiwa”. (Tirmidhi, Qiyamah, 19/2451; Ibn 
Majah, Zuhd, 24) 

Kwake Yeye hakuna ubora wa mtu mweupe dhidi ya mtu 
mweusi, wala taifa fulani dhidi ya jingine; bali ubora wa mtu 
hupatfkana kwa uchamungu. (Ahmad, V, 158) 

Nabii Isa (8^1) alitoa maelezo yenye kuvutia kuhusu 
taqwa katika kumjibu mtu mmoja aliyemuuliza: 

“Ewe mwalimu wa wema na kheri! Mtu anawezaje kuwa 
mchamungu mbeleya Mola?” 

Nabii Isa (8^1) akamjibu: 

“M rahisi. Shikamana na Mola wako kwa upendo wa 
dhati, kisha tenda matendo mema kwa uwezo wako wote na 
uwahurumie wana wa Adamu wote kama unavyoihurumia 
nafsi yako”. 

Akaongeza akisema: 

“...na usiwatendee watu wengine kile usichopenda 
kutendewa. Ukifanya hivyo utakuwa mchamungu mbele ya 
Mola wako”.i® 

Siku moja Umar alimuuliza Ubayy ibn Kaab (4^) 
maana ya taqwa. 

Ubayy akamuuliza: “Umewahi kupita kwenye njia yenye 
miba?” 

“Ndiyo” 

“Ulifanya nini?” 

“Nilipandisha nguo zangu na kuangalia kwa umakini kila 
hatua ninayopiga ili nisichomwe na miba”, Omar alijibu. 


18. Ahmad, az-Zuhd, uk. 59. 

Hapo Ubayy akasema: “Hiyo ndiyo taqwa”^'^ 

Wale walio karibu zaidi na moyo wa Mtume (M) ni wacha- 
mungu. Maelezo yafuatayo yamesimuliwa na Muadh ibn Jabal 

“Wakati akinituma kama gavana nchini Yemen, Mtume 
(M) alinisindikiza mpaka kwenye viunga vya mji wa Madina ili 
kuniaga. Nilikuwa juu ya mnyama naye akiwa anatembea kwa 
miguu. Baada ya kunipa ushauri na usia kadhaa, aliniambia: 

‘Ewe Muadh! Huwenda usiweze kuniona tena baada ya 
mwaka huu. Lakini waweza kuutembelea msikiti wangu huu 
au kaburi langu...’ 

Baada ya kusikia maneno hayo kwa huzuni ya kuachana 
na rafiki yangu kipenzi, nilianza kububujikwa na machozi. 

‘Usilie’, Mtume (M) alinifariji. Kisha akatazama upande wa 
msikiti wake na kusema: 

‘Watu walio karibu zaidi nami ni wachamungu ambao, 
popote wanapokuwa humuogopa Allah.” 20 


Zuhdi ya Mtume (M) 

Wakati ulifika ambapo mataifa mbalimbali yalimkub- 
ali Mtume (M) na kukubali kuwa chini ya uongozi wake na 
kumfanya kuwa Bwana wa Arabia yote. Licha ya kwamba 
angeweza kuishi maisha ya ufakhari wa hali ya juu, badala 
yake aliendelea na maisha yake ya hali ya kawaida. Alikiri 





19. Ibn Kathir, Tafsirul- Qur’anil -Adhim, Beirut 1988,1, 42. 

20. Ahmad, V, 235; Haythami, Majmau’z - Zawaid, Beirut 1988, IX, 22. 

kwamba Yeye hamiliki chochote na kwamba kila kitu ni milki 
ya Allah Mtukufu. 

Wakati ulifika ambapo mali zilianza kumiminika. Mis- 
afara iliyobeba hazina kubwa ilimwaga mali katika mitaa 
ya Madina. Aligawa mali zote hizo kwa watu wenye shida, 
akaendelea na maisha yake ya kujinyima, yaani zuhdi. Ali- 
kuwa akisema: 

“Kama ningekuwa na dhahabu nyingi kama mlima wa 
Uhud, mbali na kiasi kinachohitajika kulipia madeni yangu, 
nisingekaa nayo zaidi ya siku tatud (Bukhari, Tamanni, 2; Muslim, 
Zakat 31) 

Siku zingepita bila moto kuwashwa katika nyumba ya 
Mtume (M) kwa ajili ya kupika; na mara nyingi alikuwa akilala 
njaa. (Ahmad, VI, 217; Ibn Sad, I, 405) 


Siku moja Omar aliingia kwa Mtume (M). Aliangaza 
chumbani kaona hakuna chochote zaidi ya tandiko lililoten- 
genezwa kwa majani ya mtende, ambalo wakati huo Mtume 
(M) amelilalia. Tandfko hilo la majani lilikuwa limeacha alama 
kwenye ngozi tukufu ya Mtume (M)- Katika pembe ya chumba 
palikuwepo na chombo kidogo cha unga wa ngano na kiriba 
kikuukuu cha maji kilichotengenezwa kwa ngozi. Hivyo tu 
ndivyo vilivyokuwepo! Hizo ndizo mali za mtu ambaye Pen- 
insula yote ya Arabia ilisalimu amri kwake kwa hiari. 

Omar akashusha pumzi na ghafla akabubujikwa na 
machozi kutokana na hali aliyoiona. 

“Kwa nini walia?” Mtume (M) aliuliza. 

Omar (4») akajibu: “Kwa nini nisilie? Kaisar na Khosrou 

- 

wanaogelea katika furaha za dunia hali ya kuwa Mtume wa 
Allah analala kwenye tandiko lenye viraka....” 

Mtume (®) akaufariji moyo wenye maumivi wa raflki 
yake mpendwa na kusema: 

“Usilie, ewe Omar. Je hupendi wao wawe na dunia nasi 
tuwe na Akhera?” 21 

Sehemu nyingine katika tukio kama hilo alisema: 

“Nina nini Mimi na Dunia? Hakika Mimi na Dunia ni 
kama msafiri aliyekaa chini ya kivuli cha mti kisha akaendelea 
na safari yake^^^ 

Mtume (M) alikuwa na hofu ya kuulizwa kuhusu neema za 
dunia siku ya hesabu, na hivyo alikuwa akiomba: 

“Ewe Allah! Nifanye niishi hali ya kuwa ni maskini, nifishe 
nikiwa maskini na unifufue katika kundi la maskinil” (Tirmidhi, 
Zuhd, 37/2352; Ihn Majah, Zuhd, 7) 

Japokuwa Mitume wote wana dhamana ya moja kwa 
moja ya kuingia peponi, lakini nao pia wataulizwa kuhusu 
neema mbalimbaJi walizopata hapa duniani na kama waJifiki- 
sha au hawakuffkisha ujumbe wa Mwenyezi Mungu. Qur’an 
Tukufu inasema kuhusu jambo hili: 

“Na kwa yakini tutawauliza waJe walio pelekewa Ujumbe, 
na pia tutawauliza hao Wajumbe” (A’raf, 7:6) 

Maneno kama vile zuhd, taqwa na ihsan ni maneno 


21 . Tazama: Ahmad, II, 298; Taharani, al-mu’jamul- kabir, 
kilichohakiki na kuchapishwa na Hamidi Abdul Majid as-salafi, 
Beirut, Daru Ihyait-Turathil-Arabi, X, 162. 

22. Tirmidhi, Zuhd, 44/2377; Ibn Majah, Zuhd, 3; Ahmad, I, 301. 

tofauti lakini yenye maana moja. Lengo la pamoja la mawazo 
hayo ambayo pia ni msingi wa mafunzo ya Usufi, ni kuuon- 
goza moyo kwenye amani na utuvu kwa kuyafunga mata- 
manio ya nafsi na kuinua vipawa vya ndani ya roho, ambapo 
matokeo yake ni kupata msingi wa moyo salama na uliosaflka 
{qalbus- salaim), na kuwa mja wa kweli wa Mwenyezi Mungu. 


Ulaini Wa Moyo Wa Mtume (^) 

Mtukufu Mtume (^) alikuwa mwenye moyo wenye hisia 
sana na laini sana. Siku moja alimuona mtu akitema mako- 
hozi ardhini, uso wa Mtume ukawa mwekundu, akasimama 
mahali pake akawa hajaendelea. Maswahaba wakafanya hara- 
ka kwenda kunika kohozi hilo kwa mchanga kisha Mtume (^) 
akaendelea na safari yake. 


Mtume (^) alikuwa akiwataka watu kuvaa mavazi nadhifu 
na hakupenda mtu asiyesafisha mavazi na mwili wake. Kadha- 
lika hakupenda nywele na ndevu zilizochakaa. 

Siku moja alipokuwa msikitini aliingia mtu mwenye 
nywele na ndevu zilizovurugika. Mtume (M) akamuashiria 
kuwa azipangilie nywele na ndevu zake. Baada ya kufanya 
kama alivyoambiwa, Mtume (M) akasema: 

“}e hii sio bora kuliko kutembea na nywele chafu kama 
shetani?” (Muwatta, Shaar, 7)23 

Katika tukio jingine, Mtume (M) alimuona mtu mmoja 
akiwa katika hali ya uchafu wa nywele. 





23. Bayhaki, Shuabul-Iman, Beirut 1990. 

Alishangaa, kisha akasema: 

“Kwa nini haoshi nywele zake na kuzitunza?” 
Alimuona mtu mwingine akiwa na nguo chafu akas- 

ema: 

“Je mtu huyu hawezi kupata maji akafua nguo zake?” 
(Abu Dawud, Libas, 14/4062; Nasai, Zinat, 60) 

Siku nyingine mtu mmoja alikuja kwake akiwa katika 
mavazi yaliyochafuka. Mtume {M) akamuuliza iwapo ana 
uwezo mzuri kifedha. Mtu huyo alipokiri kuwa na uwezo 
mzuri, Mtume {M) akamtahadharisha akisema: 

“Hakika Mwenyezi Mungu akikupa mali basi acha 
aone athari ya neema yake kwako” (Abu Dawud, Libas, 14/4063; 
Nasai, Zinat, 54; Ahmad, Iv, 137) 

Hadithi nyingine kama hiyo inasema: 

“Allah anapenda kuona athari ya neema yake kwa mja 
wake”. (Tirmidhi, Adab, 54/2819; Ahmad, II, 311) 

Shakhsia ya Mtume {M) ni kilele cha huruma, upole na 
ulaini wa moyo, hata kwa Bedui mkaidi ambaye alikuwa 
akimpigia makelele kwa kumuita kwa upande wa nyuma: 

“We Muhammad, We Muhammad” lakini Mtume {M) 
alizungumza naye kwa upele na kumwambia: 

“Ndiyo, nikusaidie niniV’ 24 


24. Tazama: Muslim, Nudhur, 8; Abu Dawud, Ayman, 21/3316; 
Tirmidhi, Zuhd, 50; Ahmad, IV, 239. 

Kwa sababu ya ulaini wake na tabia zake tukufu, alikuwa 
akiwahudumia wageni wake yeye mwenyewe. (Bayhaki, Shuab, IV, 
518, VII, 436) 

Hata wakati wa utoto wake hakuwahi kugombezana na 
yeyote wala kuingia katika mijadala na malumbano yasiyoku- 
wa na maana yoyote. Na kwa kuwa alikuwa mtu mwenye moyo 
laini na upole sana, aliwalea watu wa nyumba yake katika 
maadili haya ya hali ya juu. 

Mjukuu wa Mtume (M), Hasan ibn Ali ni kielelezo 
kizuri cha malezi hayo: 

Siku moja Hasan ibn Ali ( 4 »), baada ya kunguka Kaaba na 
kuswali rakaa mbili kwenye eneo la maqaam Ibrahim, aliweka 
shavu lake chini na kuanza kulia: 

“Ewe Allah, mja wako dhaifu nimekuja mlangoni kwako. 
Ewe Allah, mtumwa wako maskini nimekuja kukuomba. Ewe 
Allah, muombaji amekuja kwako...” 

Baada ya maombi hayo aliondoka na kupita sehemu 
walipokuwa maskini waliokuwa wakila kipande cha mkate. 
Alipowasalimia walimkaribisha naye akaungana nao na kisha 
akawaambia: 

“Lau kama mkate huu usingekuwa sadaka nisingesita 
kula pamoja nanyi”. Kisha akawafariji na kuwaambia: 

“Twendeni nyumbani kwangu!” 

Huko aliwapa chakula, mavazi mapya, pesa kisha akawaa- 
ga kwa furaha. (Abshihi, Al-mustafa, Beirut 1986,1, 31) 

Ulaini, upole na huruma hii ni miongoni mwa mifano 
mikubwa ya namna huruma ya Allah inavyojionyesha kwa 

wanadamu kwa kuwahurumia na kuwa na upole kwa wan- 
adamu wote. 

Mfano mwingine wa huruma ya Hassan (^) ni pale 
ambapo siku moja alikuwa akipita katika shamba la mizabibu 
mjini Madina akamuona mtumwa mweusi akila mkate na 
kumlisha pia mbwa aliyekuwa mbele yake. 

Hassan (4») alishangazwa sana na jinsi jina la Allah la 
“Rahman” linavyojionyesha katika huruma ya mtumwa huyu 
aliyekuwa akimlisha mbwa. Akamuuliza sababu ya kufanya 
hivyo, japokuwa mtumwa huyo alionekana kuwa na aibu sana 
usoni mwake kiasi cha kutomtazama Hassan (4a). 

Hassan akamuuliza: 

“Wewe ni kijana wa nani?” 

Akajibu: “Mimi ni kijana wa Abana bin Othman ('^fe)”. 

“Hii mizabibu ni ya nani?” 

“Ni ya Aban...” 

Hapo Hassan (4») akataka kuwa na huyu mtumwa 
ambaye kwa nje ni mtumwa lakini kwa ndani ni kipenzi cha 
Allah. Akamwambia: 

“Usiondoke hapo, nitarudi baada ya muda mfupi”. 

Alikwenda kwa Aban, mmiliki wa mizabibu, akainunua 
mizabibu hiyo pamoja na yule mtumwa. Kisha akarudi kwa 
yule mtumwa akamwambia: 

“Ewe kijana, nimekununua” 

Kijana huyo akasema kwa namna ya heshima na adabu: 

“Vizuri sana, hivyo ni wajibu wangu kumtii Mwenyezi 
Mungu, na Mtume wake, na wewe...” 

Hasan aliposikia maneno hayo alizidi kumpenda huyo 
kijana kutokana na utiifu wake wa kweli. Kutokana na moyo 
mwema wa mtumwa huyo na usafi wa mwenenndo wake, 
Hassan akamwambia: 

“Kuanzia leo uko huru kwa ajili ya Mwenyezi Mungu 
na mizabibu hii ni zawadi yangu kwako!” (Ibn manzur, muhtasar 
tarikh dimashq, vii, 25) 


Adabu Na Hayaa Za Mtume (M) 


Mtume (M) hakuwa akizungumza kwa sauti ya juu. Ali- 
kuwa akikutana na watu kwa tabasamu na unyoofu wa moyo. 
Anaposikia neno lichukizalo au asilolipenda, alikuwa hasemi 
chochote mbele ya watu. 

Kwa kuwa uso wake uliakisi hali ya moyo na hisia zake za 
ndani, hivyo wale waliokuwa karibu naye walikuwa wakichu- 
kua tahadhari katika maongezi yao na vitendo vyao. 

Kutokana na hayaa aliyokuwa nayo, hakuwa akicheka 
kwa sauti ya juu, bali tabasamu ndilo lililokuwa cheko lake. 
Maswahaba walikuwa wakimuelezea kuwa mwenye hayaa 
sana kuliko hata mwanamwali katika shela yake. 

Ameielezea hayaa katika hadithi akisema: 





“Hayaa inatokana na imani, mwenye haya atakuwa peponi. 
Ukosefu wa haya unatokana na ugumu wa moyo, na ugumu wa 
moyo humpelekea mtu kuingia motoni” (Bukhari, Iman, 16) 

“Haya na imani ni vitu viwili vinavyokaa pamoja, kimoja 
kikiondoka na kingine huondoka.” (Tabarani, Awsat, Vlll, 174; Bay- 
haqi, shuab, VI, 140) 

Hakika upole unapokuwa katika jambo hulipamba, na 
unapoondoka katika jambo huliharibu”. (Muslim, Birr, 78; Abu 
Dawud, Jihad, 1) 

Hayaa ya kweli hupatikana kwa kukumbuka mauti, 
ambayo ni nyenzo ya kuondoa mapenzi ya dunia moyoni. 
Mtume (M) mara zote alikuwa akiwausia masahaba kuwa na 
hayaa ya kweli kwa Mwenyezi Mungu. Wakati fulani, wali- 
poeleza kuwa walikuwa na hayaa kwa Mwenyezi Mungu, 
aliwaeleza kuwa hayaa ya kweli ni kuulinda mwili dhidi 
ya mambo ya haramu na kutokitoa kifo katfka akili zao. 
Akaendelea kusema kuwa wale waiendeayo Akhera kwa kua- 
cha kuipenda dunia, hao ndio watu wenye hayaa ya kweli kwa 
Mola wao. (Tirmidhi, Qiyamah, 24/2450) 

Mtume (M) hakuwa akitazama sana usoni mwa mtu. 
Alikuwa akitazama sana chini kulfko juu. Kutokana na hayaa 
na shakhsia yake ya hali ya juu, hakuwa akitaja aibu au 
mapungufu ya mtu mbele yake. Bibi Aisha (4») anaeleza kuwa 
Mtume (^) anapopata habari ya jambo asilolipenda alikuwa 
hasemi: “Kwa ninifulani anasema mambo hayo?”, bali alikuwa 
akisema: “ kwa nini watu wanasema mambo /jflyo?”(AbuDawud, 
Adab, 5/4788) 

Wakati fulani anapotaka kuwatanabahisha kosa fulani 
alikuwa akiwakumbusha katika namna nzuri kwa kusema: 

“Kwa nini ninaona mambo kadhaa yakitendeka?” 25 kana 
kwamba anaelekeza lawama kwake mwenyewe. 

Mtukufu Mtume ('M) anapotaka kumshauri mtu jambo, 
alikuwa makini sana ili asimghadhibishe au kumhuzunisha 
mhusika, kwa sababu alikuwa mnara wa huruma. 

Maulana Rumi, raflki wa Haki, ambaye alijipamba kwa 
tabia hizo za Mtume (M) anaelezea ukweli wa kidhahania kwa 
maelezo ya kushangaza kwa kusema: 

“Akili yangu iliuuliza moyo wangu: imani ni kitu gani? 
Moyo wangu ukaliinamia sikio la akili yangu na kuiambia: 
imani ni adabu”. 


Ushujaa Wa Mtume (M) 

Hatuwezi kufikiria kuwa kuna shujaa zaidi ya Mtume 
(M) kwa sababu katfka maish yake yote hakuonekana kuwa na 
hofu wala wasiwasi. 

Mtume (M) alfkuwa akionyesha uvumilivu na umadhubu- 
ti katika kukabiliana na nyakati ngumu na kamwe hakuingiwa 
wala kughilibiwa na hofu na woga wakati wowote ule. 

Mtume (M) akisoma aya mbili zifuatazo za surat Yasin, 
alipita kishujaa na bila wasiwasi katikati ya safu za maadui 
waliokuwa wakimsubiri ili wamuuwe: 





25. Bukhari, Manaqib 25, Iman 3; Muslim, Salat, 119; ibn Hibban, IV, 
534. 

“Tumeweka makongwa shingoni mwao, yakawafika 
videvuni. Kwa hivyo vichwa vyao vikojuu tu. Tumeweka kizuizi 
mbeleyao, na kizuizi nyumayao, na tumewafunika machoyao; 
kwa hivyo hawaoni”. (Yasin: 8-9) 

Sayyidna Ali (4») anauelezea ushujaa wa Mtume {M) 
akisema: 


“Wakati vita vya Badr vikiendelea na kushtadi sana, tuli- 
kuwa tukijikinga nyuma ya Mtume (M). Siku hiyo yeye ndiye 
aliyekuwa karibu zaidi na safu za maadui ... yeye ndiye ali- 
yekuwa na ujasiri kuliko watu wote.” (Ahmad, l, 86) 

Maelezo kama hayo yametolewa na Bara (4®) kuhusu 
ushujaa wa Mtukufu Mtume (M): 

“Wallahi, kila vita vinapopamba moto na kushtadi, tuli- 
kuwa tukitafuta hifadhi nyuma ya Mtume (^). Shujaa kati yetu 
ni yule aliyekuwa akimfuatia Mtume (M) katfka kuziendea safu 
za maadui” (Muslim, Jihad, 79) 


Siku zote alikuwa akipambana katika safu zambele katika 
vita ili kliinua neno la Mwenyezi Mungu. 


Katika vita vya Hunayn, ambapo mwanzoni jeshi la Wais- 
lamu lilitikisika, yeye hakutikisika bali alionyesha ushujaa 
na ujasiri wake akajitupa katika safu za maadui na kuamsha 

- 

hamasa na ushujaa wa masahaba zake. Mwisho waliweza 
kupata ushindi kwa msaada wa Allah Mtukufu. 

Alikuwa akisema: 

“Naapa kwa yule ambaye nafsi yangu ipo mikononi 
mwake, ningetamani kupambana katika njia ya Mwenyezi 
Mungu nikauawa kisha nikafufuliwa kupambana tena nikau- 
awa tena na tena...” (Muslim, Imaraha, 103) 


Upole Wa Mtume (M) 

Mtume (M) alfkuwa mpole na muungwana kuliko watu 
WOte. (Muslim, Hajj, 137) 

Bibi Aisha akizungumzia upole na uungwana wa Mtume 
(M) anasema: 

“Hakuna aliyekuwa na tabia njema kama Mtume (M- 
Anapoitwa na mmoja wa wanafamilia yake au rafiki zake ali- 
kuwa akiitika wito kwa namna ya upole. Ni kutokana na tabia 
zake za hali ya juu kwamba Allah Mtukufu aliteremsha aya 
isemayo "hakika wewe ni mwenye tabia za juu" (Al-Qalama, 4)” 
(wahidi, uk. 463) 

Katika maisha yake yote hakuwahi kulipiza kisasi kwa 
kosa analotendewa yeye, badala yake alipendela kusamehe. 
Kwa mara nyingine, Bibi Aisha anatuelezea mambo 
mengi yanayohusu uungwana wa tabia na maadili ya hali ya 
juu ya Mtume (®). Anasema: 

“Kamwe hakuwahi kupiga mtu yeyote... hakulipiza ubaya 
kwa ubaya bali kwa msamaha na uungwana. Siku zote alikaa 
mbali na shari. Hakuwahi kulipiza kisasi binafsi. Hakuwahi 

kumdhulum mtumwa wala mtumishi, na hata mnyama”. 26 

Maelezo yafuatayo yamesimuliwa na Anas kuhusu 
Mtukufu Mtume (M): 

“Sikuwahi kugusa satini au harirui iliyo laini kuliko miko- 
no ya Mtume (M)- Sikuwahi kunusa harufu nzuri yenye kunukia 
kuliko harufu yake. Nilimtumikia kwa kipindi cha miaka kumi. 
Hakuwahi kuniambia “Akh!” wala kuuliza ‘kwanini umefanya 
hivi?’ na ‘kwa nini hujafanay hivi?” (Bukhari, Sawm, 53, Manaqib, 
23; Muslim, Fadhail, 82) 

Siku moja Mtume (M) alimsifu mmoja wa masahaba wake 
akisema: 

“Una sifa mbili zinazopendwa na Allah: Upole (hilm) na 
busara”. (Muslim, Iman 245. 26) 

Siku moja Bedui mmoja alikojoa ndani ya msikiti wa 
Madina. Kwa aharaka sana masahaba wakaanza kumkaripia 
mpaka Mtume (M) akaingilia kati na kuwaambia: 

“Muacheni mtu huyo. Mwageni maji ya kutosha mahali 
alipokojoa ... kwani mmeagizwa kurahisisha mambo wala sio 
kufanya uzito katika mambo”. Kisha Mtume (M) kwa upole, 
ulaini na hekma akamuelewesha umuhimu nan adabu za 
msikiti. 

Anas (4a) akizungumzia upole wa Mtume (M) anasema: 

“Nilikuwa nikitembea na Mtume (M) akiwa amevaa joho 
la Kinajrani lenye ukingo mzito. Bedui mmoja akaja na kuli- 
vuta sana kwa nyuma kiasi kwamba ukingo wa joho hilo 
ukaacha athari mabegani mwa Mtume (M) na kusema kwa 
sauti ya juu: 





26. Muslim, Fadhail, 79. 

‘Ewe Muhammad! Waamuru wanipe mali ya Mungu 
uliyonayo!’ 

Mtume (M) akageuka huku akitabasamu, kisha akaagiza 
apewe mali”. (Bukhari, Khumus 19, Libas 18, Adab 68; Muslim, Zakat 128) 

Mafanikio makubwa aliyoyapata Mtume {M) katika 
kuwalingania watu yalipatikana kutokana na tabia yake hiyo 
nzuri ya upole. AUah Mtukufu analielezea hili kwa kusema: 

“Basi ni kwa sababu ya rehema itokayo kwa Mwenyezi 
Mungu ndio umekuwa laini kwao. Na lau ungeli kuwa mkali, 
mwenye moyo mgumu, bila ya shaka wangeli kukimbia” (Ali 
Imran: 159) 

Kwa hakika watu wa enzi za Jahilia walikuwa wakiyeyuka 
kama mshumaa mbele ya tabia ya uungwana ya Mtume {M) 
na mbele ya maadili yake mema, upole na tabia yake ya 
kusamehe. Wakaokolewa dhidi ya unyama na tabia zao mbaya 
wakawa kama kipepeo wakiizunguka nuru yake tukufu. Kwa 
sababu Mtume {M) hakuleta hasara kwa wanadamu, bali ali- 
kuwa muongozo na rehma kwao. 


HURUMA YA MTUME (*) 

Mtume {M) anasema katika hadithi tukufu: 


“Wenye huruma atawahurumia Mwenyezi Mungu 
Mwingi wa rehma. Wahurumieni walio ardhini atakuhurumi- 
eni aliye mbinguni”. (Tirmidhi, Birr, 16/1924) 





Huruma kubwa aliyokuwa nayo Mtume {M) - pamoja na 
sifa nyingine njema - inajionyesha wazi katika kumpa mama 
mmoja ruhusa ya kufupisha sala yake kutokana na kuwa na 
mtoto aliyekuwa akilia. 

Mtume (^) aliposikia mtoto akilia alihofu kuwa mama 
yake atapata tabu hivyo akafupisha sala yake ili kwamba 
mama huyo apate kumuangalia mwanaye. 

Alikuwa akiswali usiku kucha na macho yake yakibubuji- 
ka machozi akiuombea umma wake. Muda wake wote alikuwa 
akiutumia katika kuwaokoa watu dhidi ya moto. 

Kwa kuwa alitumwa kuwa rehma kwa walimwengu wote, 
basi huruma yake na mapenzi yake kwa kila kiumbe. 

Siku moja aliombwa kuwalaani makaflri, akasema: 

“Hakika Mimi sikutumwa duniani kuja kulaani, bah 
nimetumwa kuwa rehma”. (Muslim, Fadhail, 126; Tirmidhi, Daawat, 118) 

Mtume (M) alipokwenda katfka mji wa Taif kulingania 
Uislamu, alipigwa mawe na watu wajinga na wenye ubinafsi 
katika mji huo. Akaja Malaika wa milima akiwa pamoja na 
Jibril na kumwambia Mtume (M) kuwa: 

“Ukitaka nitaiporomosha milima hii miwili na kuwaan- 
gamiza”. Lakini Mtukufu Mtume (M) ahkataa na kusema: 

“Hapana, bali ninapenda Mwenyezi Mungu atoe katika 
migongo yao kizazi kitakachomuabudu Mwenyezi Mungu 
peke yake bila kumshirikisha na chochote”. (Bukhari, Bad’ul- 
Khalq, 7; Muslim, Jihad, 111) 

Ama kuhusu watu wa Taif waliomfukuza katika mji wao, 
wakamtukana kwa matusi mabaya kabisa, wakaamiliana naye 
kwa ukali mpaka mwaka wa tisa wa Hijra, Mtume (M) ali- 
waombea akisema: 


“Ewe Allah! Waongoze watu wa Thaqif na uwalete kwetu 
kwa hiari yao”. Aliendelea kuwaombea na hatimaye wakaja 
Madina na kuingia katika Uislamu kwa hiari yao. (Ihn Hisham, 
IV, 134; Tirmidhi, Manaqih, 73/3942) 

- 

Siku moja Abu Usayd (4a) alikuja kwa Mtume (M) akiwa 
na baadhi ya mateka wa vita kutoka Bahrain. Mtukufu Mtume 
(^) akamuona mateka mmoja wa kike akilia, akamuuliza 
sababu ya yeye kulia. 

Akasema: “Mtu huyu amemuuza mwanangu”. 

Mtume C^) akamuuliza Abu Usayd “Umefanya 

hivyo?” 

Akajibu: “Ndiyo”. 

Akauliza: “Kwa nani?” 

Akajibu: “Kwa Bani Abs”. 

Mtume (®) akamuamuru kwamba: 

“Panda farasi wewe mwenyewe ukamlete huyo mtoto”. 

Huruma na upole wa Mtume (M) vilienea dunia nzima. 
Siku moja aliwaambia wafuasi wake waliokuwa karibu naye: 

“Naapa kwa yule ambaye nafsi yangu iko mikononi 
mwake, hamtoimgia peponi mpaka mhurumiane”. 

Wakasema: 

“lakini sisi ni wenye kuhurumiana”. 

Akasema: “Huruma ya kweli sio kuhurumiana nyinyi 
kwa nyinyi tu, bali kuwahurumia viumbe wote; ndiyo, kuwa- 
hurumia viumbe wote”. (Hakim, IV, 185/7310) 





Mtume (M) Mwenye Kusamehe 

Allah (s.w.t) anapenda kusamehe. Mwenyezi Mungu 

ameahidi kumsamehe yule atakayetubu kwa dhati akayajutia 
makosa yake. 

Kwa kuwa Yeye Allah ni mwingi wa kusamehe, vivyo 
hivyo anawataka waja wake wawe wenye kusamehe. Sharti la 
kupata msamaha wake ni mhusika kujuta, akatii maamrisho 
ya Mwenyezi Mungu na akajiepusha na haramu. 

Mfano mzuri wa kuwasamehe watu wengine unapatikana 
katika maisha ya Mtume wa rehma (^). 

Siku ya ufunguzi wa Makka alimsamehe Hind, mwa- 
namke ambaye hapo kabla alilitafuna ini la Sayyidna Hamza 
) wakati wa vita vya Uhud. 

Habbar ibn Aswad alikuwa miongoni mwa maadui 
wakubwa wa Uislamu. Aliupiga mkuki ngamia aliyekuwa 
amepandwa na Zainab binti wa Mtume (^) wakati akihamia 
Madina akadondoka chini na kuumia vibaya sana, na zaidi ya 
hapo Bibi Zainab alikuwa na ujauzito na hivyo mimba yake 
ikaharibika. 

Jambo la kusikitisha zaidi ni kuwa maumivu hayo yali- 
pelekea kifo chake muda mfupi baada ya tukio hilo. Habbar 
alitenda makosa mengi sana yasiyokuwa na idadi. 

Siku ya ufunguzi wa Makka alikimbia na akawa hajaka- 
matwa. 


Siku moja Mtume (^) alipokuwa amekaa pamoja na mas- 
wahaba zake mjini Madina, mara akatokea Habbar na kusi- 
mama mbele ya Mtume (®) na kutangaza kuwa tayari ames- 
haingia katika Uislamu. Sio tu kwamba Mtume (M) alimsame- 
he, bali pia aliwakataza watu kumtukana na kumuaibisha. 
(Waqidi, II, 857 - 858) 


Adui mwingine maarufu dhidi ya Uislamu ni Ikrimah 
bin Abi Jahl. Siku ya ufunguzi wa MaJckah alikuwa ameJdm- 

- 

bilia Yemen. Baada ya tabu kubwa, Ikrimah alishawishiwa na 
mkewe kwenda kuomba msamaha kwa Mtukufu Mtume (M-), 
ambapo alifika akiwa Mwislamu. 

“Karibu ewe mpanda farasi mwenye kutangatanga”, 
Mtume (M) alimkaribisha kwa amani bila kumkumbusha 
makosa yake ya zamani, akamsamehe. (Tirmidhi, Isti’zan, 
34/2735) 

Mara nyingi Mtume (^) alikuwa akimuomba Mwenyezi 
Mungu kwa kusema: “Ewe AUah, wasamehe watu wangu 
kwani hawatambui”. (Ibn Majah, Manasiq, 56; Ahmad, IV, 14) 

Kiongozi wa Yamamah, Sumamah ibn Usal, alipoingia 
katika Uislamu alikata mahusiano yote ya kibiashara pamoja 
na Maquraishi wa Makka waliokuwa wakiitegemea Yamamah 
kwa haja zao zote. Walipojikuta katika hali ngumu ya njaa na 
ukame wahkwenda kwa Mtume (^) kumuomba aingilie kati. 
Mtume C^) akamuandfkia barua ya kumtaka asikate mahu- 
siano ya kibiashara na watu wa Makkah. 27 

WashirUdna hawa wa Makka walisahau kuwa wao ndio 
waliowanyima Waislamu chakula na maji kwa muda wa miaka 
mitatu wakihangaika katika jangwa la Abu Talib. Lakini Mtu- 
kufu Mtume wa rehma (M) aliwasamehe. 

Vilevile katika mwaka wa saba wa Hijra, baada tu ya ufun- 
guzi wa Khaybar, Mtukufu Mtume (®) aliwasaidia watu wa 
Makka waliokuwa wakikabiliwa na ukame wa kutisha akawapa 
dhahabu, ngano na mbegu za tende. 

Baada ya kuupokea msaada huu, Abu Sufiani aliugawa 


27. Ibn Abdil - Barr, al- istiab, Cairo ts, I, 214; Ibn Athir, Usdul - 
ghaba, Cairo, 1970,1, 295. 

- 

kwa watu maskini wa Makka akaonyesha shukrani yake kwa 
kusema: 

“Mwenyezi Mungu amlipe mtoto wa ndugu yetu kwa 
kuwakumbuka ndugu zake...” (Yaqubi, ll, 56) 

Nyoyo zao zikiwa zimelainika na kupiga magoti mbele 
ya haya matendo yenye kuvutia, watu wa Makka walijikuta 
wakiukubali Uislamu kwa moyo mmoja. 

Mtukufu Mtume (M) ahkisamehe hata kikundi kilichotaka 
kumuua katika eneo la Hudaybiyyah. Kikundi hicho kilikamatwa 
na kukiri kupanga njama ya kumuua. (Muslim, Jihad, I32,133) 

Baada ya ufunguzi wa Khaybar, mwanamke mmoja alim- 
uwekea sumu Mtume (M) katika chakula. Mtume (M) akai- 
gundua sumu hiyo wakati alipotaka kula kipande cha nyama. 
Licha ya mwanamke huyo kukiri kupanga njama hiyo ya 
kiovu, Mtume (M) alimsamehe. (Bukhari, Tibb, 55; Muslim, salam, 43) 

Kupitia wahyi (ufunuo), Mtukufu Mtume (M) aligun- 
dua kuwa Labid na wenzake walikuwa wakijaribu kumroga. 
Lakini Mtume C^) hakutaja hata kidogo kosa la Labid na wala 
hakutaka kumuadhibu kwa uhalifu wake. 

Kamwe hakutaka kulipiza kisasi kwa kumuua Labid na 
Wayahudi wenzake wa Banu Zurayq. 28 

Katika hilo Qur’an Tukufu inasema: 

“Shikamana na kusamehe na amrisha mema na wapuuze 
wajinga!’ (Al- Araf, 199) 

Wanahikma - ambao wameweza kuwa karibu na Mtume 


28. Tazama: Ibn Sad, II, 197; Bukhari, Tibb, 47; Muslim, salam, 43; 
Nasai, Tahrim, 20; Ahmad, Iv, 367, VI, 57; Ayni, XXI, 282. 

(^) kwa kumpenda na wakawa na sehemu ya msamaha wake 
- siku zote walikuwa wakishikamana na njia ya kusamehe kwa 
matumaini ya kupata msamaha wa Mola wao. Mfano wa watu 
hao ni Hallaj Mansur. Alipokuwa akipigwa mawe alikuwa 
akimuomba Allah Mtukufu kwa kusema: 

“Mola wangu! Msamehe anayenipiga mawe kbala ya 
kunisamehe mimi”. 


Mtume (M) Na Kuchunga Haki Za Jirani 

Mtume (M) alikuwa akitilia umuhimu mkubwa sana kati- 
ka kulinda haki za jirani. Kwa hivyo, anasema katika hadithi 
tukufu: “Jibril aliendelea kuniusia sana kumtendea wema 
jirani mpaka nikadhani kuwa jirani naye angekuwa miongoni 
mwa warithi wa mtu.” (Bukhari, Adab, 28; Muslim, Birr, 140 - 141) 

Katika hadithi nyingine anasema: 

“Jirani asiyekuwa Mwislamu ana haki moja. Jirani Mwisl- 
amu ana haki mbili. Mwislamu ambaye pia ni ndugu ana haki 
tatu.”29 

Kuchungulia katika dirisha la jirani, kumnyima raha kwa 
harufu hata ya chakula na kufanya mambo ya maudhi yasiyo- 
pendeza ni miongoni mwa uvunjaji wa haki za jirani. Hivyo, 
Mtukufu Mtume (M) anasema: “Jirani aliye bora mbele ya Allah 
ni yule mwenye kumfaa jirani yake.” (Tirmidhi, Birr, 28) 

“Si Mwislamu wa kweli yule anayelala ameshiba hali ya 
kuwa jirani yake yu na njaa.” (Hakim, ll, 15/2166) 


29. Suyut, al - Jamius - saghir, Misri, 1321,1, 146. 

Abu Dharr Ghifari (4®) anasema: 

“Kila nilipotaka kupika, Mtume {M) alikuwa akiniambia 
niongeze maji na kugawana na jirani yangu.” (Ibn Majah, Atimah, 
58) 

Kutokana na ukweli kwamba Abu Dharr alikuwa mion- 
goni mwa masahaba maskini zaidi, hivyo ina maana kuwa hata 
umaskini sio kisingizio cha kutochunga haki za jirani. 

Imesimuliwa na Abu Hurayra kuwa, siku moja Mtume (M) 
alisema: “Wallah si muumini wa kweli! Wallahi si muumini!” 

Masahaba wakauliza: 

“Nani huyo ewe Mtume wa Allah?” 

Akasema: 

“Yule ambaye jirani yake hajihisi kuwa salama dhidi yake.” 
(Bukhari, Adab, 29; Muslim, Iman, 73; Tirmidhi, Qiyamat, 60) 

Katika riwaya nyingine anasema: 

“Hatoingia peponi yule ambaye jirani yake hajihisi kuwa 
salama dhidi ya madhara yake.” (Muslim, iman, 73) 


MTUME m) NA WATU MASKINI 

Mtume (M) alikuwa akiamiliana na maskini, yatima, 
wajane na wale wenye upweke kwa kuwahurumia, kuwajali na 
kuwapa umuhimu. (Bukhari, Nafaqat, 1; Muslim, Zuhd, 41-42) 

Alikuwa akiwapa kipaumbele cha hali ya juu ili wasin- 
yongeke kwa hali zao za umaskini. 


Abu Said (4a) anasimulia kuwa: 

“Nilikuwa nimekaa pamoja na kundi la watu maskini 
katika Muhajirina. Baadhi yao, kutokana na kutokuwa na 
mavazi ya kutosha kustiri miili yao, walikuwa wakijikinga 
nyuma ya wenzao ili kujistiri. Mtu mmoja alikuwa akituso- 
mea Qur’an nasi tukisikiliza. Mara akatokea Mtukufu Mtume 
(^) akasima na kusubiri. Alipowasili, yule msomaji akaacha 
kusoma. Kisha Mtume (M) akatusalimia na kutuuliza: 

‘Mnafanya nini?’ 

Tukasema: 

‘Huyu ni mwalimu wetu, anatusomea Qur’an nasi tuna- 
sikiliza.’ 

Mtume (^) akasema: 

“Namshukuru Mwenyezi Mungu aliyejaalia katika 
ummah wangu watu ambao nimeamrishwa kuisubirisha nafsi 
yangu pamoja nao.”3o 

) akakaa katikati yetu ili kutoa haki sawa^Hapo Mtume ( 
baina yetu sote. Akatuashiria kwa mkono wake tutengeneze 
mkao wa duara. Tukakaa katfka muundo wa duara huku 
tukimuelekea. Ndipo akatupa habari njema akisema: 


30. Mtume (®) anaashiria kauli ya Mwenyezi Mungu isemayo: 
“Isubirishe nafsi yako pamoja na wanaomuomba Mola wao 
asubuhi na jioni, hali ya kuwa wanataka radhi yake. Wala macho 
yako yasiwaruke kwa kutaka pambo la maisha ya dunia. Wala 
usimtii tuliyemghafilisha moyo wake asitukumbuke, na akafuata 
matamanio yake yakawa yamepita mpaka” (A1 - Kahf: 28). 

Katika ayah ii, Allah anamtaka Mtume wake (M) kuwa na subira 
na uvumilivu kwa wanyonge na maskini ambao wameuitikia wito 
wa Uislamu na awe nao bega kwa bega katika shida zinazoweza 
kuwakuta, na aamiliane nao kwa wema mkubwa. 

- 

“Furahini enyi Muhajirina maskini! Ninawapa habari 
njema ya kupata nuru kamili siku ya Kiyama. Mtaingia peponi 
nusu siku kabla ya matajiri... nusu siku hiyo ni sawa na miaka 
mia tano ya duniani!” (Abu Dawud, ilm, 13/3666) 

Siku moja kundi moja la watu lilifika Madina likiwa 
halina viatu miguuni, wamedhoofika na kukonda kwa sababu 
ya njaa na jua kali. Mtukufu Mtume (®) aliguswa sana na hali 
yao kiasi kwamba uso wake ukapauka. Akaingia na kutoka 
kisha akamuamuru Bilal atoe adhana. Baada ya masahaba 
kukusanyika aliwatanabahisha juu ya hali mbaya ya watu 
hao. Masahaba wakajitolea kuwasaidia, na hapo Mtume (M) 
akapata ahueni moyoni mwake. (Muslim, Zakat, 69 - 70; Ahmad, 
IV, 358, 361) 

Hivyo, maisha ya Mtume (M) yalikuwa kama mnara una- 
ovutia wa huruma, upole na upendo wa dhati. 

Mara zote alikuwa akimuusia mkewe, Bibi Aisha akisema: 

“Ewe Aisha, usiwafukuze maskini hata kwa kipande cha 
tende. Wapende na uwe karibu nao ili Allah naye akuweke 
karibu sfku ya Kiyama” (Tirmidhi, Zuhd, 37/2352) 

Abbad ibn Shurahbil anasimulia akisema: 

“Mwaka mmoja nilipatwa na janga la njaa, nikaingia 
katika shamba miongoni mwa mashamba ya Madina ili nipate 
chochote cha kula. Nilikusanya nafaka kidogo, baadhi yake 
nikala na baadhi nikazijaza katika mkoba wangu. Mara, mwe- 
nye sahama akaja, akanipoga na kuninyang’anya mkoba na 
kisha akanipeleka kwa Mtume (M)- 

Mtume (M) akamwambia: 


‘Hukumuelimisha alipokuwa hajui, wala hukumlisha ali- 

pokuwa na njaa’, akamtaka anirudishie mkoba wangu. 

Kisha Mtume (^) alinipa chakula cha kutosha.” (Abu 
Dawud, Jihad, 85/2620 - 2621; Nasai, Qudat, 21) 

Hadithi hii inaonyesha kuwa Uislamu unahimiza kufanya 
uchunguzi kwanza wa chanzo cha kosa husika, kisha ifanyike 
juhudi ya urekebishaji wa kosa hilo. Ni kwa mtazamo huu 
kwamba adhabu mbalimbali zitolewazo na sheria ya Kiisl- 
amu zinafanana na adhabu zitolewazo na baba na mama kwa 
mtoto wao. Lengo lake sio kumfukuza na kumpiga marufuku 
mhalifu, bali kumrejesha upya katika maisha sahihi ya kijamii. 


Mtume (M) Na Mateka Wa Vita Na Watumishi 

Huruma ya Mtume C^) iliwaenea hata mateka wa vita, 
ambapo sfku zote alikuwa akitaka watendewe wema. Ushahidi 
wa kusisimua unatolewa na Abu Aziz, nduguye Mus’ab ibn 
Umayr (4®): 

“Nilikuwa miongoni mwa mateka wa vita vya Bdri nikak- 
abidhiwa kwa kundi la Ansar. Amri ya Mtume {M) ya kuwa- 
tendea wema mateka wote wa vita ilitangazwa kwa kila mtu, 
lakini jukumu lililofanywa na Ansar katika utekelezaji wa amri 
hiyo halikuwa la kawaida. Wakati wa chakula cha mchana 
na usiku walikuwa wakinipa fungu lao la mikate mizuri nao 
wakila tende tu. Nilikuwa nikitahayari na kuirudisha mfkate 
hiyo lakini hakuna ambaye angekubali kuipokea.” (Haythami, VI, 
86; Ibn Hisham, II, 288) 

Mtume (^) alikusudia kuondosha mfumo wa utumwa 
uliokuwa umedumu kwa muda mrefu na akachukua hatua 
kubwa katika kuflkia lengo hilo. Katika kila fursa aliyopata. 

alihamasisha kuwaacha huru watumwa, akatangaza kuwa 
kitendo hicho ni ibada kubwa. 

Pindi Mwislam anapofanya kosa fulani alitakiwa kumua- 
cha huru mtumwa kama fidia ya kosa lake hilo. Kutokana 
na uhamasishaji huu, rafiki yake wa karibu, Abu Bakr (4») 
alitumia sehemu kubwa ya mali yake kuwakomboa watumwa. 

Siku moja Mtume {%) alimuona Abu Dharr akimtendea 
vibaya mtumwa pasipo kujua. Akionyesha kuhuzunishwa na 
kitendo hicho, alimuonya kwa kumwambia: 

“Yaonekana bado unafuata mila na desturi za kijahilia.” 

Kisha akaendelea kusema: 


“Usikidhuru kilichoumbwa na Allah. Iwapo huyo mtumwa 
haendani na mwenendo wako, basi muache huru. Usimpe kazi 
zihzo nje ya uwezo wake; na iwapo utampa kazi basi msaidie.” 
(Bukhari, Iman, 22; Muslim, Ayman, 38; Abu Dawud, Adab, 123 - 124) 

Mtu mmoja aliwafungisha ndoa watumwa wake wawili, 
baadaye akataka kuwatenganisha. Mtumwa wa kiume akapele- 
ka mashtaka yake kwa Mtume (M). Mtume akamwambia 
bwana huyo: 

“Acha jambo lako hilo ... huna haki juu ya kuoana kwao 
na kuachana kwao.” (Ibn Majab, Talaq, 31; Tabarani, Kabir, XI, 300) 


Katika kukabiliana na matendo kama hayo, wakati wote 
maswahaba walikuwa wakipendelea kuwaacha huru watumwa 
kuliko jambo lingine, na hivyo utumwa ukapata kukomeshwa 
hatua kwa hatua mpaka sasa. Hii ina maana kwamba, Uislamu 
uliondosha mnyororo wa utumwa shingoni mwa wanadamu, 
utumwa ambao uhkuwa katika historia ya mwanadamu kuto- 
kana na athari za vita. 








Kiigizo Kisichokuwa Na Mfano Muhammad Mustafa ^ 


Mara zote Uislamu ulikuwa ukimuamuru auayemiliki 
mtumwa amlishe chakula auachokula yeye ua amvishe kile 
auachovaa yeye, asimpe kazi ugumu ua agharamie mahitaji 
yake yote. Uislamu ulibaiuisha kuwa kuwaacha huru watum- 
wa ui teudo jema ua ui ujia ya uhakika ua ya haraka saua ya 
wokovu kwa waumiui. Zikawekwa haki za watumwa ziuazo- 
takiwa kuliudwa kiasi kwamba ziuamfauya yule asiyekuwa ua 
mtumwa awe bora kuliko yule mweuye mtumwa, ua kwa kiasi 
kwamba yule mweuye mtumwa auakuwa sawa ua mtumwa 
mweuyewe. Maueuo yafuatayo yaliyotamkwa ua Mtume {M) 
katika saa za mwisho za uhai wake, yauafaa kutafakariwa ua 
kuziugatiwa saua. 

“Kuweui makiui ua swala, kuweui makiui ua swala! Mu- 
ogopeui Mweuyezi Muugu katika wale walio chiui ya mikouo 
yeuu.” (Abu Dawud, Adab, 123 - 124/5156; Ibn Majah, Wasaya, 1) 

Hivyo, Mtukufu Mtume (M) aliifuuga milaugo iuayoele- 
kea kweuye utumwa ua kuifuugua mpaka mwisho milaugo 
ya kuwaacha huru, akahamasisha ua kuhimiza suala hilo 
katika kila fursa iliyopatikaua. Je kuua ujia bora ya kukomesha 
utumwa kuliko hii? 

Maelezo yafuatayo yauatosha kuweka wazi daraja ambayo 
Uislamu uliwaiuua watumwa: 

Licha ya ukweli kwamba Bilal Al- Habashi kabla ya kusil- 
imu alikuwa mtumwa, lakiui baada ya kusilimu Mtume {M) 
alimfauya kuwa muadhiui mkuu ua kiougozi wa waadhiui 
wote ulimweuguui. Mfauo mkubwa wa hilo tuuaoua juu ya 
kuta za misikiti miugi duuiaui pameaudikwa: Ya hadhrat Bilal 
Al- Habashi! 

Mtu mwiugiue ui Zaid ibu Harithah, ambaye aliku- 

wa mtumwa aliyetolewa na Bibi Khadija kama zawadi kwa 
Mtume (®) naye Mtume akamuacha huru. Swahaba huyu 
alikuwa mfano mkubwa wa unyoofu wa hali ya juu na maisha 
yaliyojaa upendo mkubwa kwa Mtume (®). 

Vilevile, mwanaye wa kiume, Usamah aliteuliwa na 
Mtume (M) kuwa kamanda wa jeshi la Kiislamu akiwa bado 
kijana mdogo. 

Tariq ibn Ziyad, aliyeifungua Hispania, alikuwa mtumwa 
aliyekuwa akifungwa mnyororo shingoni mwake akiuzwa na 
kununuliwa. Lakini kwa sababu ya Uislamu alinyanyuliwa 
kwenye daraja inayolingana na utu na hadhi yake ya ubinad- 
amu, na akawa kamanda wa jeshi la Waislamu. 

Kwa kifupi, Uislamu uliwabadilisha watumwa kuwa mab- 
wana. Hiyo ndiyo iliyokuwa sababu kubwa ya Washirikina wa 
Makka kuupiga vita Uislamu. Sasa je, wapinzani na makafiri 
wa karne ya 21 hawafanyi kitu hichohicho? Je madhalimu wa 
leo hawajawafanya watu wengi walio huru kuwa watumwa? 
Je hawatumii jina la uhuru kupokonya haki za wanyonge na 
watu wasiokuwa na hatia ili kupora rasilimali zao? Je kuna 
tofauti gani kati ya ukandamizaji wa zamani na mfumo mpya 
wa utumwa usiokuwa na huruma unaofanywa ulimwenguni 
kote kwa kutumia majina na kaulimbiu zenye kuvutia? 

Kwa hivyo, Uislamu ambao ulikomesha utumwa kwa 
misingi na kanuni zake za hali ya juu na kumnyanyua mwa- 
nadamu, ndio unaoweza kutoa tiba sahihi kwa binadam. 
La sivyo, ubinadamu utaangukia katika makucha ya ffkra 
za kinyonyaji ambazo hutumia jina la uhuru kuwatia watu 
utumwani. 





Kuna tofauti kubwa sana baina ya maovu ya ukoloni 

unaoendelea kunyonya damu za wanyonge na kuwatia utum- 
wani, na baina ya misngi ya Kiislamu ya hali ya juu nay a 
kudumu ambayo kila mara ilitoa ulinzi madhubuti kwa mate- 
ka wa vita na watumishi, na ambayo inaelezwa na Mtukufu 
Mtume (M) katika maneno yake matukufu: 

“Ni ndugu zenu ... wapeni mavazi kama mnayovaa nyinyi 
na wapeni chakula mnachokula nyinyi.”3i 

Kwa hakika njia pekee ya kumkomboa mwanadamu wa 
leo ndio njia ileile iliyomkomboa hapo zamani, nayo ni kufua- 
ta muongozo wa Mtume (^) na kushikamana nao. Yeye aliweka 
vipimo madhubuti vya namna ya kuamiliana na watu. Alimpa 
mwanadamu hadhi yake na hakuwa akibagua kati ya maskini 
na tajiri, kiongozi au raia, bwana au mtumishi. 

Baadhi ya maswahaba walikuja kwa Mtume (M) na 
kumuuliza iwapo walitakiwa kuwasamehe watumishi wao 
mara ngapi. Akawausia akisema: “Wasameheni mara sabini 
kila siku.” (Abu Dawud Adab, 123 - 124; Tirmidhi, Birr, 31/1949) 

Wosia ufuato wa Mtukufu Mtume (M) ambaye ni bahari 
isiyokuwa na ufukwe, unafichua kiwango kisichoelezeka cha 
kuwajali watu wengine: 

“Watumishi wenu wanapowaletea chakula, kama ham- 
tokaa nao, basi angalau wapeni sehemu ya chakula hicho ... 
kwani wao ndio wanaovumilia joto na shida katika kupika.” 
(Bukhari, Atimah, 55; Tirmidhi, Atimah, 44) 

Lau Allah akitaka anaweza kufanya mambo kuwa kinyume 
kwa kumfanya mtumishi kuwa bwana na bwana akawa mtu- 
mishi. Hivyo tunawajibika kumshukuru Allah na kuishi vema 
na wale walio chini ya uangalizi wetu. 





31. Muslim, Ayman, 36 - 38. 

Muamala Wa Mtume (M) Kwa Wanawake 

Mwanamke katika zama za ujahilia alikuwa akiamiliwa 
kwa muamala unaoondosha utu wake kama mwanamke na 
kama mtu anayestahiki kuheshimiwa. Watu wa zama hizo 
walikuwa wakiwazika hai watoto wao wa kike bila huruma 
yoyote ile kwa hofu ya kupata aibu. Nyoyo zao za mawe zili- 
kuwa zikitenda jinai hiyo mbaya ili kujinda na balaa waliten- 
genezalo katika akili zaokwa ujinga tu. 

Allah Mtukufu anaelezea hali yao hii ndani ya Quran 
tukufu 66 na mmoja wao anapopewa habari ya kuzaliwa 
mtoto wa kike, uso wake huwa mweusi, naye kajaa chuki” (an 
- Nali 16:58) 

Watu wa zama za ujahiliya (yaani kabla ya Uislamu) 
walikuwa wakiamiliana na wanawake na mabinti kwa namna 
inayoshusha thamani yao. Walikuwa wakiwafanya kama 
chombo cha kujistareheshea na kukidhi matamanio yao. Ni 
pale alipokuja Mtume (®) akaweka misingi ya haki za wan- 
awake, na hapo mwanamke akawa alama ya staha na wema 
katika jamii. Taasisi ya umama fkawa alama ya utukufu. 

Sifa iliyotolewa na mtume (M) katika hadithi tukufu 
isemayo: 

“Pepo ipo chini ya nyayo za akina marna’’^^ inaonyesha 
kwamba mwanamke aliflka kwenye kilele cha heshima, hadhi 
na cheo anachostahili. 

Upole, huruma na adabu aliyokuwanayo Mtume (M) kwa 
wanawake inabainika vyema kama tukio lifuatalo: siku moja 
akiwa safarini, kijana aliyekuwa naye aitwaye Anjasha alianza 





32. Nasai, Jihad, 6; Ahmad, III, 429; Suyut, I, 125. 

kughani ili kuongeza mwendo wa ngamia.33 Kwa kuhofia 
kwamba mwendo kasi wa ngamia unaweza kuidhuru miili ya 
wanawake walio wapanda, Mtume {M) akamwambia kijana 
huyo: 

“kuwa makini, Anjasha, usivunje vioo!” (Bukhari, Adab,95; 
Ahmad, 111,117) 

Katika hadithi nyingine Mtume {M) alisema: 

“Ewe Allah! Hakika mimi ninaumizwa na watu wana- 
ovunja haki za watu wawili waliodhaifu; yatima na wanawake.” 
(Ibn majah, Adab,6) 

“Mwislam hatakiwi kumchukia mkewe, kwani kama ana 
tabia asiyoipenda, kuna nyingine anayoipenda.” (Muslim, Rada, 6i) 

Wanawake si mashamba ya miba mpaka wastahiki 
kuchukiwa na kubughudhiwa, bali ni mabustani yanayostahili 
heshima ya kupendwa; na kimsingi upendo huu ni zawadi na 
tunu adhina kutoka kwa Allah Mtukufu. Kuhusu hilo Mtukufu 
Mtume {M) anasema katika hadithi tukufu; 

“katika dunia yenu, nimefanywa kuwa mwenye kupenda 

wanawake na manukato . Na swala imefanywa kuwa 

tulizo la macho yangu” (Nasai, Ishratun-Nisa, 10; Ahmad, 111,128,199) 

Mwanamke ambaye kupitia kwake binadam ameletwa 
duniani, ameonekana kuwa kipenzi cha Mtume {M) na hivyo 
hatakiwi kuangaliwa kwa mtazamo wa kijahiliya.34 Yatajuwa 


33. Ngamia huvutiwa na ghani ya sauti nzuri, hivyo wachungaji 
wanapoghani kwa sauti ya kuvutia huwafanya ngamia waende 
kwa kasi. 

34. Katika ndoa zote za Mtukufu Mtume {M) hatuwezi kuona aina 
yoyote ya mwelekeo wa matamanio na mhemko wa kinafsi. Katika 

ueleweke kwamba upendo huu uliwekwa na Allah ndani ya 
maumbile na silica, nasilika hiyo ikawekwa katika daraja ya 
kuwa tayari kwa ajili ya upendo wa juu zaidi. Hivyo upendo 
wa Mtume (M) kwa wanawake haukuwa upendo wa kawaida, 
bali ni upendo uliokusudia kuwapa hadhi na heshima ya 
juu wanayostahili. Katika historia ya binadamu mwanamke 
amepata hadhi yake hiyo kutoka kwa Mwenyezi Mungu kupi- 
tia dini tukufu ya Uislam. Kwa hakika mifumo yote iliyoadai 
kumpa mwanamke hadhi yake - isipokuwa Uislam imempa 
hadhi kama chombo tu cha urembo na mapambo, ama kuhusu 
mambo mengine, ukweli ni kwamba mifumo hiyo imemkan- 
yaga, ikamuangamiza na kumtumia kama bidhaa ya kiuchumi 
na kujistarehesha. 

Kwa hiyo, mtazamo wa leo kuhusu mwanamke unatakiwa 
uwe juu ya msingi sahihi na adhimu wa Uislam na kuwekwa 


ujana wake hakuoa binti mdogo, na mkewe wa kwanza alikuwa 
mjane mwenye watoto ambaye alikuwa na miaka arobaini, yaani 
Bibi Khadija (■^); na aliishi naye maisha matamu ya umri 
wake. Baada ya kifo cha bibi huyu, mtume (M) alikuwa na umri 
wa utu uzima, na wanawake wote aliowaoa aliwaoa baada ya 
kufikisha miaka hamsini na nne, na hakuwaoa kwa matamanio 
yake binfsi,bali kwa amri ya Mwenyezi Mungu, pamoja na hekima 
nyingine nyingi, ndoa hizo zililenga hasa kuwafanya wawe 
walimu kwa wanawake wa kiislam. Vile vile, wanawakewengi 
walioolewa na Mtume (^) walikuwa watu wazima wenye umri 
mkubwa, wasiokuwa na jamaa na wengi wakiwa na watoto. Hivyo, 
mafanikio makubwa aliyoyapata Mtume (M) katika kazi yake 
ya utume yanaonyesha wazi kwamba ndoa hizo zilifanyika kwa 
maelekezo ya Mwenyezi Mungu kwa lengo la kufikisha Uislam 
kwa watu kwa urahisi mkubwa sana. 

Kwa maelezo zaidi, tazama: Othman Nuuri Topbas, Hazrat 
Muhammad Mustafa, I, 130 - 140. 

katika daraja yake anayostahiki mwanamke na mwanaume, 
tangu mwanzo wa kuumbwa kwao, ni dunia mbili pana zinaz- 
okamilishana. Lakini katika mchakato huu wa kukamilishana 
Allah Mtukufu,amempa mwanamke jukumu muhimu na lili- 
lokuwa kubwa zaidi; na kwa nmna hiyo mwanamke anauwezo 
wa kuzijenga au kuziharibu jamii. Kwa sababu hiyo, Uislam 
umeifanya kazi ya kumlea mwanamke mwenye kuijenga hadhi 
ya juu. Mtume (M) anabainisha hilo katika hadithi ifuatayo:- 

“Mwenye kuwa na mabinti watatu au dada watatu, akawa- 
tunza na kuwalea vizuri akawaozesha na kwendelea kuwasaid- 
ia, basi ataingia peponi.” (Abu Dawud, Adab, 120 - 121/5147; Tirmidhi, 
Birr, 13/1912; Ahmad, III, 97) 

Mtume Mtukufu (M) anasema katika hadithi nyingine: 

“Mwenye kuwatunza na kuwalea mabinti zake wawili 
mpaka wakakuwa, Mimi nay eye siku ya kiyama tutakuwa 
bega kwa bega kama hivi” alikusanya vidole vyake viwili kama 
ishara ya kuwa pamoja. (Muslim, Birr, I49; Tirmidhi, Birr, 13/1914) 

Katika kusisitiza juu ya hadhi ya mwanamke mwema 
anasema: 

“Dunia ni yenye faida ya muda tu, na wenye manufaa 
zaidi katika watu wake ni mwanamke mwema,mchamungu.” 
(Muslim, Rada, 64; Nasai, Nikah,15; Ibn Majah, Nikah,5) 

Nyuma ya kila mwanaume mwenye mafanikio kuna mwa- 
namke mwema. Kwa mfano, Bibi Khadija(ria) ndiye aliyekuwa 
mhimili mkubwa mwanzo wa safari ya mahubiri ya Mtume 
(^). Mtume (^) hakumsahau katika umri wake wote. 

Vile vile Bibi Fatimah alikuwa na mchango wa wazi katika 
mafanikio ya sayyidna Ali ( 4 »). 

Hivyo, mwanamke mwema ndio neema kubwa katika 
dunia. Ni kwa sababu hii kwamba Mtume (M) aliweka sharti 
ambalo mja mwema hutambuliwa, nalo ni muamala wake 
mwema kwa wanawake. Anasema: 

“Muumini mkamilifu zaidi ni yule mwenye maadili bora 
zaidi, na mtu mwema zaidi kati yenu ni yule anayeamiliana na 
kuwatendea wema wanawake.” (Tirmidhi, Rada, 11 / 1162 ) 

Hivyo, ni uovu mkubwa na utovu wa hadhi kumfanya 
mwanamke kuwa mahali pa kujistareheshea tu na kumtazama 
kama chombo cha kukidhi haja ya matamanio na kuutazama 
mwili wake tu. Hakika kutomheshimu mwanamke ni aina ya 
upofu dhidi ya sifa zote za juu ambazo Allah Mtukufu alim- 
tunukia. Kwa sababu mwanamke wa leo anatumiwa kama 
chombo cha matangazo na ni uvunjifu mkubwa wa heshima, 
hadhi na thamani ya mwanamke. 

Kwa hakika mwanamke anatakiwa, kulelewa na kutunzwa 
kama mjenzi na muasisi wa kweli wa jamii na walezi kutoka 
mbinguni wanaolea waledi wa kesho. Hakuna kiumbe aliyewa- 
hi kuumbwa anayestahili heshima na upendo wa kweli kuliko 
mama zetu, ambao wametubeba matumboni mwao kwa kip- 
indi cha muda, wakatulea mikononi mwao mpaka kifo. Mama 
mwaminifu ambaye ameyatoa mhanga maisha yake kwa ajili 
ya familia yake anastahili upendo mkubwa, heshima yakina na 
kushukuriwa kwa kipindi chote cha uhai wetu. 

Ama kuhusu harufu nzuri kupendwa na Mtume (M), hes- 
hima yake inapatikana katika taswira na hisia zitolewazo na 
harufu hiyo kwenye moyo. Harufu nzuri huleta upepo mwa- 
nana wa baraka na pia hupendwa na malaika. Aidha, harufu 
nzuri ni alama ya usafi, kwani mtu msafi hutoa harufu nzuri 
yenye kunukia. Kwa hakika mwili wa mtukufu Mtume {M) 

siku zote ulikuwa ukinukia kana kwamba umepuliziwa kwa 
mawaridi; zaidi ya hilo nikana kwamba mawaridi yalikuwa 
yameumbwa kutokana na jasho litokalo mwilini mwake. Pindi 
anapopapasa kichwa cha mtoto, kichwa hicho kingeendelea 
kunukia harufu ya miski kwa muda mrefu. 

Kuhusu swala, ilifanywa kuwa nuru ya macho ya Mtume 
(^), kwa sababu swala ni kukutana na Mwenyezi Mungu Mtu- 
kufu. Kwa ajili hiyo ni ibada inayotakiwa kutekelezwa kana 
kwamba mja yuko mbele ya mola wake; na kwa hiyo, swala ni 
tulizo la macho. 


Muamala Wa Mtume (^) Kwa Yatima 

Allah Mtukufu alimleta duniani kipenzi chake kama 
yatima ili kuupa uyatima hadhi maalum. Mtume Mtukufu 
(^) alikuwa akionyeshakuguswa sana na malezi ya yatima 
na akiwaangalia kwa upole wa hali ya juu. Katfka Quran 
tukufu kuna aya nyingi zinazohusu uchungaji wa haki za 
yatima. Allah Mtukufu katika kitabu chake anawaelekeza watu 
mambo wanauopaswa kuyafanya kwa yatima: 

“Basi yatima usimwonee!” (Surat Dhuh’aa, 93:9) 

Kuna hadithi mbali mbali zinazotoa wito kama huo: 

“Nyumba yenye faida kubwa kwa Waislam ni ile ambayo 
ndani yakeyumo yatima anayetendewa wema na nyumba 
mbaya zaidi ni ile ambayo ndani yake yumo yatima anay- 
etendewa ukatili” (Ibn Majah, Adab, 6) 

“Mwenye kumchukua yatima, miongoni mwa waislam, 
akampeleka nyumbani kwake kumlisha na kumpa mavazi, 
Allah atamuingiza peponi, isipokuwa kama atafanya dhambi 
isiyosameheka” (Turmidhi, Birr, 14/1917) 

“Mwenye kupapasa kichwa cha yatima kwa upendo kwa 
ajili ya Allah, atapata thawabu kwa kila unywele utakaoguswa 
na mkono wake” (Ahmad, 5,250) 

Mtukufu Mtume (M) alikuwa akiusia sana watu kute- 
keleza wajibu wao wa kijamii katika kuwatunza na kuwaan- 
galia yatima: 

“Mimi na yule mwenye kumlea vizuri yatima tutakuwa 
pamoja peponi” alisema hivyo akivikusanya vidole vyake 
kuonyesha ukaribu watakao kuwa nao pamoja siku hiyo. 
(Bukhari, Adab, 24) 

Siku moja alimshauri na kumuusia mtu mmoja aliyekuja 
kumlalamikia kuhusu ugumu wa moyo, Mtume (M) akam- 
wambia: 

“ukitaka kuulainisha moyo wako, basi mlishe maskini na 
ukipapasa kwa upendo kichwa cha yatima” (Ahmad, ll, 263,387) 

Kwa mara nyingine mtume (M) anaflka kwenye kilele cha 
huruma na upole, anasema ; 

“Mimi nipo karibu zaidi na waumini kuliko nafsi zao, 
mwenye kufarfki na kuacha mali basi ni za warithi wake. Laki- 
ni anapoacha nyuma yake deni binafsi au yatima, basi deni 
hilo ni langu, na yatima wake nitawatunza” (Muslim, Jumuah, 43; 
Ibn Majah, Muqaddimah, 7) 


Mtume (M) Na Wanyama 

Kila tabia ya Mtume wa rehma (M) ilikuwa ikisimama 
kwenye msingi wa huruma na upendo. Alikurubiana na 
viumbe wote kwa huruma na kuwa na hima ya kutatua shida 

- 

zao. Wanyama nao walipokea fungu lao katika bahari hii pana 
ya huruma. Katika enzi za ujahilia watu hawakuwa na huruma 
hata kidogo kwa kuwatendea ukatili wanyama. Walikuwa 
wakikata nyama za kula kutoka kwenye wanyama wao wakiwa 
haina kuandaa mashindano ya kuwapambanisha wanyama. 
Mtume {M) alikomesha matendo hayo ya kikatili. 


Maelezo yafuatayo yametolewa na Abu Waqid (4®): 

“watu wa Madina walikuwa wakikata nundu za ngamia 
na kukata miguu ya kondoo wakiwa hai kwa ajili y a kula. 
Mtume (M) akakataza jambo hilo na kusema: “Kile chenye 
kukatwa katika mnyama akiwa hai ni mzoga na hivyo haufai 
kuliwa” (Tirmidhi, Sayd, 12/1480) 

Siku moja Mtume (M) alimuona punda ambaye uso wake 
ulikuwa umetiwa alama. Alihuzunishwa sana akasema: “laana 
ya Allah iwe juu ya yule aliyefanya hivyo!” (Bukhari, Dhahaih, 25) 

Kundi moja lililosababisha kwani kwa ndege kwa kuchu- 
kua vifaranga vyake, lilikumbana na onyo kutoka kwa Mtuku- 
fu Mtume {M) “yeyote aliyechukua vifaranga vya huyu ndege, 
mrudishieni viranga vyake; (Abu Dawud, Adab, 164 - 164/5268) 

Siku moja Mtume {M) akiwa na maswahaba alitoka Madi- 
na kwenda Makka kwa ajili ya Ihram. Alipofika eneo liit- 
walo usayah, alimuona paa amejfkunja na kulala chini ya mti. 
Mtume (M) alimuamuru sahaba mmoja kumlinda paa huyo na 
kuhakikisha kuwa hakuna mtu atakayefanya jamba lolote la 
kumtisha mnyama huyo. (Muwatta, Hajj, Nasai, Hajj,78) 




Siku nyingine, akiongoza jeshi kubwa la askari elfu kumi 
kwenda kuifungua Makkah, Mtume (^) akiwa njiani alimuona 
mbwa akinyonyesha vitoto vyake. Haraka sana alimuita Juayl 
ibn suraqa akamuamuru kuwalinda hao mbwa, akaliagiza 

jeshi kutofanya jambo lolote linaloweza kusababisha dhiki na 
hofu kwa mbwa na wanaye. (Waqidi,ii, 804) 

Siku moja alimuona ngamia amekonda kutokana na 
kutopata chakula cha kutosha, akasema: 

“Muogopeni Allah katika hawa wanyama wasiozung- 
umza. Wapandeni wakiwa na afya njema na watumieni kwa 
chakula wakiwa na afya njema” (Abu Dawud, Jihad, 4412548) 

Siku moja akiwa katika bustani ya ansari mmoja alimu- 
ona ngamia. Ngamia huyo alipomuona Mtume {M) alianza 
kutiririsha machozi. Mtume {M) alimsogelea na akaanza kum- 
papasa nyuma ya masfkio ambapo ngamia huyo akanyamaza. 
Mtume akauliza “huyu ngamia ni wa nani?” 

Akatokea kijana mmoja katika Ansari akasema” Ni 
ngamia wangu” 

Mtume (^) akauliza 

“je humuogopi Allah kwa huyu mnyama ambaye ameku- 
jaalia kummilfki? Hakfka analalamika kwamba unamuacha 
na njaa na kumfanyisha kazi nyingi zaidi ya uwezo wake? (Abu 
Dawud, Jihad, 44/2549) 

Katika tukio lingine, Mtume {M) alikutana na kundi la 
watu wakizungumza na kupiga soga wakiwa wamekaa juu ya 
wanyama wao. Akawashauri akisema: 

“Wapandeni wanyama wenu kwa uangalifu,bila kuwa- 
chosha na wapumzisheni mnapokuwa hamuwatumii. Msiwa- 
tumie kama viti mkifanya mazungumzo myafanyayo mitaani. 
Huwenda mnyama akawa bora kuliko yule aliyempanda na 
kumtaja Mwenyezi mungu sana kuliko yeye” (Ahmad, lll,439) 

Siku nyingine Mtume {M) alimuona mtu akitaka kuchinja. 
Mtu huyo, baada ya kumlaza kondoo wake ardhini alianza 
kunoa kisu chake mbele ya macho ya mnyama huyo. Mtume 
(^) akamzindua kuhusu kitendo hicho kisichokuwa na hur- 
uma, akamwambia; “je wataka kumuua zaidi ya mara moja? 
Kwa nini hukunoa kisu chako kabla ya kumlaza kondoo ard- 
hini? (Hakim, 4, 257,260) 

Mara nyingine aliwaambia maswahaba: “}e nikwambieni 
aliye mbali na moto na moto uko mbali naye?” 

Wakasema: ndiyo ewe Mtume wa AUah. 

Akasema:” kila aliye mpole, laini wa moyo, mwenye 
huruma, mwenye urafiki na upendo.” (Ahmad, l, 415) 

Mtume (M) anabainisha tofauti ya watu wenye huruma 
na wale wasiokuwa na huruma katika maelezo yafuatayo: 
Mwanamke mmoja mwenye dhambi alimuona mbwa katika 
janwa akiramba udongo kutokana na kiu. Mwanamke huyo 
alihuzunishwa sana na hali ya huyo mbwa, akatumia kiatu 
chake kuchota maji katika kisima kilichokuwa jirani akaikata 
kiu ya mbwa huyo. Hivyo Allah akamsamehe dhambi zake. 

Mwanamke mwingine mzembe, alimuacha paka wake 
katika njaa; alimzuia hata kujisaidia kwa kumruhusu angalau 
kukamata wadudu ili kuondosha njaa. Hitimaye paka huyo 
alifariki kwa njaa, na mwanamke huyo akaingia motoni kwa 
ukatili wake”.35 

Kwa vipimo hivi, Mtume (M) aliibadilisha jamii ya kijahil- 
ia kuwa jamii bora na zama zake kuwa zama neema, Asrus 


35. Bukhari, Anbiya, 54; Muslim, Salam, 151,154, Birr, 133; Nasai, 
Kusud, 14. 

- Saadah. Watu ambao hapo awali walikuwa wakiwazika 
watoto wao wakike wakiwa hai wakabadilika na kujaza huru- 
ma ambayo ilivuka mpaka kwa wanyama. Kwa sababu Mtume 
(^), ambaye alikuwa kiigizo chema kwao, alikuwa akichunga 
haki ya kila kitu hata kama kitakuwa kidogo sawa na ndege. 
Aliweza kuwajaza hisia ya upendo na ulaini wa moyo ambao 
ni vigumu kuelezea. 

Hata wanyama hatari kama vile nyoka na nge, wakati 
fulani mtu akitaka kuwaua kwa ajili ya kujilinda, Mtume 
(M) alielekeza wauliwe katika namna isiyosababisha mateso 
makubwa kwao: 


“Mwenye kuua nyoka kwa pigo moja atapata mawili 
anathawabu za chini ya hiyo, na chini zaidi ni kwa yule atakaye 
muua kwa mapigo mengi” (Muslim, Salam, 147; Abu Dawud, Adab, 
162 - 163/5263, sayd, 14/1482) 

Kwa hakika hii ni huruma ya hali ya juu inahusu hata 
kuua wanyama hatari. 

Mtukufu Mtume (M hakuwa akijisikia sifa na fakhari 
wakati wowote ule kwa yeye kuwa na maadili haya ya hali ya 
juu na kwa yeye kuwa mja wa Mwenyezi Muungu, lakini hum- 
alizea kwa kusema kwa unyenyekevu mkubwa “la fakhar - sio 
fakhari”. (Tlrmidhl, Manaqib, I, Ibn Majah, Zuhd, 37; Ahmad, 1,5,281) 


Fakhari na sifa huleta majivuno na ujivi na hatimaye 
kuwasha moto wa kiburi cha wanadam. Licha ya kuwa mbora 
wa watu wote na kusifiwa na Mwenyezi Mungu, Mtume (M) 
siku zote aliwaambia wafuasi wake wamuite: 

“Mja wa Mwenyezi Mungu na Mtume wake” (Bukhari, 
Anbiya, 48; Ahmad, I, 23). 

Binadam wanahali ya kujihisi utumwa. Mtu huwa mtum- 
wa wa mali na vitu anavyovimiliki, au atakuwa mtumwa wa 
mola humlinda mtu dhidi ya kuwa mtumwa wa nafsi na mali. 

Uwiano ulioasisiwa na Mtukufu Mtume (M) baina ya 
pande mbali mbali za maisha hauonyeshi upungufu au dosari 
hata kidogo. Haiwezekani kupata mfano mwingine wenye 
tabia na sifa hiyo katika historia yote ya binadam. 

Katika maisha tunaweza kuona watu waliokuwa mashu- 
jaa wengi ustadi na umahiri katika baadhi ya mambo. Lakini 
Mtume (M) ni mfano pekee na wa kwanza wa sifa na ubora 
wote kukusanyika ndani ya mtu mmoja. Kwa ufupi;yeye ndiye 
mtu pekee katika historia yote, katika vipengele vyote, aliye- 
wapa binadam wote mambo mazuri yasiyo kifani, kimwili na 
kiroho, mambo mema yasiyoweza kufikiwa na yoyote katika 
unyenyekevu, ibada, maingiliano ya kijamii na maadili mema. 

Kwa hiyo, Mtume (^) alikuwa kiongozi wa furaha ya 
milele aliyetambua kwa kina jukumu zito la kuwa kiigizo kwa 
ummah wake. 

Ni muhimu kueleza kuwa Mtukufu Mtume {M) alikuwa 
akiipa swala Umuhimu maalum kupita kila kitu. Usiku ali- 
kuwa akilala kidogo, na nyakati nyingi mwili wake mtu- 
kufu ulikuwa haupati ladha ya kitanda. Wakati watu wakiwa 
wamezamaaa katika raha ya usingizi, macho yake yalikuwa 
ni mwenye kusujudu. Hata muda mfupi kabla ya kifo chake 
wakati maradhi yake yaliposhtadi, alikuwa akitoka chumbani 
kwake kwenda msikitini kuswali swala ya jamaa kila alipopata 
nguvu ya kufanya hivyo. 

Abdullah ibn shikhkir (^a) anaeleza kuhusu unyenyekevu 
na umakini wa Mtume {M) katika swala kama ifuatavyo: 

“Siku moja nilimkaribia Mtume (^). Alikuwa akiswali, na 
kutokana na kilio chake ilikuwa kama kuna jungu linachemka 
kifuani mwake” (Abu Dawud, salat, 156 - 1571/ Q04; Nasai, Sahw,18) 

Ukiacha mwezi Mtukufu wa Ramadhan, hakuna mwezi 
ambao Mtume {M) alionekana bila kufunga. 

Bibi Aisha anasema: 

“Mtume (M) alikuwa akifunga mpaka tunadhani kuwa 
hatofunga” (Bukhari, Sawm, 53) 

Daima alikuwa akifunga siku kumi na tatu, kumi na nne, 
kumi na tano za kila mwezi, siku sita za shawwal na funga ya 
Ashura katika tarehe kumi ya mwezi wa Muharram. Vile vile, 
ilikuwa ni ada kwake kufunga siku za Jumatatu na Alhamisi 
ya kila wiki. 

Ingawa aliwahimiza Waislam kutoa zaka na sadaka, ili- 
poteremka aya ya zake, Mtume {M) alikuwa akiitekeleza kwa 
kutoa kiwango kikubwa cha sadaka na misaada. Aliishi katika 
kiwango cha juu cha sifa inayoelezwa na Mwenyezi Mungu 
pale anaposema: 

“....Ambao huyaamini ya ghaibu na hushika sala, na 
hutoa katika tuliyowapa” (Al, Baqara, 3) 

Alikuwa akitoa sifa kwa mali zinazotolewa katika mambo 
ya kheri, pamoja na kuwasifu wafanyabiashara wanaomcha 
Mungu na kutoa mali zao katika njia ya Mwenyezi Mungu. 


Viwango Vya Juu Kama Nyota 

Mtukufu Mtume {M) hakulimbikiza kitu chochote cha 
kudunia, na badala yake kila kilichokuwa kikimfikia alikuwa 

- 

akikitoa kwa ajili ya Mwenyezi Mungu. 

Abu Dharr anaelezea yafuatayo: 

“Nilikuwa nikitembea pamoja na Mtume (M) nje ya mji 
wa Madina katika eneo lililokuwa na mawe. Kwa mbali mlima 
wa Uhud ulionekana. Mtume {M) akasema: “Ewe Abudharr!” 

Nikajibu: Labbeika, ewe Mtume wa Allah” 

Akasema: “kuwa na dhahabu nyingi kama mlima uhud 
kusingenifurahisha tofauti na kitu ambacho nigekiweka kwa 
ajili ya kulipia madeni yangu, nisingekaa na mali hizo zaidi ya 
siku tatu” (Muslim, Zakat, 32; Bukhari, Istiqrad, 3) 

Wakati fulani alikuwa akifunga sfku mbili au tatu mfu- 
lulizo, bila kufungua, na maswahaba wanapotaka kufunga 
kama yeye alikuwa akiwatahadharisha kwa kusema: “hamu- 
wezi kuistahmilia” akawakataza kujaribu kufanya kama yeye. 
(Bukhari, Sawm, 48) 

Hivyo ni lazima tuweke wazi jambo moja, nalo ni kuwa; 
kama ambavyo tunatakiwa kujua kwamba Mtume ni muongo- 
zo na kiigizo chetu kfkuu, ndivyo ambavyo tunatakiwa kuvi- 
elewa viwango vya kumuiga, kwa sababu tabia na matendo 
yake yamegawanyika katika sehemu mbili. 

1. Yale yanayomhusu yeye tu. 

2. Yale yanayowahusu watu wote. 

Kwa mfano huu hatuwajibiki kumuiga Mtume (M) katika 
matendo yanayomhusu yeye tu; Kwa sababu matendo hayo ya 
hali ya juu ni ya viwango vya juu kama nyota ambavyo hatuna 
uwezo wa kuvifikia na kuvitekeleza. Ama matendo na tabia 

zilizopo katika fungu la pili kila mmoja anaweza kuyaiga na 
kuyafuata kulingana na utayari, juhudi na uwezo. 

Ingawa hakuna yeyote awezaye kufikia kiwango cha 
Mtume (^), lakini anaweza kuwa “Muhammad” mdogo katika 
ulimwengu wake mwenyewe. Kwa mfano, Waturuki waliwapa 
jina la “Mehmetcik”, yaani Muhammad mdogo, kwa wanajeshi 
wao waliopambana kutetea ardhi za Waislam. Walifanya hivyo 
kwa kuzingatia ukweli huu. 

Hatutakiwi kusahau kwamba tunaweza kukielewa kiwan- 
go cha mali tunayotakiwa kuitoa katika kutekeleza ibada 
ya Zaka. Lakini hatuwezi kujua kwa usahihi kiwango tuna- 
chowajibika kukitoa kwa ajili ya fursa na vipawa vingine vyote 
tulivyobarikiwa na Allah Mtukufu, ambazo ndio sababu ya 
sisi kutakiwa kuishi maisha ya kuwa watumwa wa Mungu 
mpaka siku yetu ya mwisho. 

Katfka jambo hili kipimo bora cha kujipima ni Ansari 
na Muhajirina; ambao walilelewa na kufundwa na Mtuku- 
fu Mtume (®). Maswahaba hawa katika kulipa shukranikwa 
neema walizojaaliwa walisafiri kwenda mpaka Asia ya kati 
na China ili kufikisha ujumbe. Hawakuonyesha aina yoyote 
ya mchoko katika hamasi yao ya kueneza dini na imani hiyo. 

Maswahaba walifaidika sana na Mtume (®) na 
kumchukulia kwa namna ya dhati kabisa kuwa ni kiigizo 
chema kwao. Ili sisi tufikie tabia bora za maswahaba 
tunatakiwa kwanza kuzirekebisha nyoyo zetu. Aya Tukufu 
inasema dhahiri na wazi: 


“Hakika mnayoruwaza njema kwa Mtume wa Mwenyezi 
Mungu kwa anayemtaraji Mwenyezi Mungu na siku ya Mwis- 
ho, na akamkumbuka Mwenyezi Mungu sana” (Al-Ahzab, 2i) 

Kama aya inavyoweka wazi, “kumtaraji Mwenyezi Mungu 
na siku ya Mwisho” na “kumkumbuka Mwenyezi Mungu sana”, 
mambo haya mawili yanaunda hatua muhimu inayotakiwa 
ili kupata mwazo (kiigizo) njema ya Mtume (M). tofauti na 
matendo ya ibada yanayotekelezwa katfka nyakati maalum, 
kulinda imani ni jambo linalotakiwa kufanyika muda wote. 
Muda wote ni wakati wa kulipa thamani ya kumuamini 
Mwenyezi Mungu na kutaka radhi zake. Kwa hivyo, katika 
jambo hili, ni sharti muumini awe katika hali ya kumdhukuru 
Mwenyezi Mungu muda wote (dhikrud - Daim) ili kwamba 
moyo wake usidhooflke na aweze kupambana kikamilifu na 

- 

wasiwasi wa shetani na nafsi, na zaidi ya yote asimsahau 
Mwenyezi Mungu hata kidogo. 

Katika kitabu kitukufu, Allah anasema: “Enyi mlioamini! 
Mdhukuruni Mwenyezi Mungu kwa wingi wa kumdhukuru”36 

Lakini kwa kuwa ayah ii haijaweka kikomo cha idadi 
inayotakiwa kufanya dhikr, hivyo amri hii itakuwa inaashiria 
kuwa dhikri hiyo inatakiwa kufanyika kwa kiwango kikubwa 
kinachowezekana,37 Hivyo, muumini anatakiwa kumdhukuru 
Allah wakati wote na mahali pote kwa kiwango cha juu 
cha uwezo wake. Katika aya nyingine, Allah anasema; "Na 
wanasema wale waliokufuru: kwa nini hakuteremshiwa 
Muujiza kutoka kwa Mola wake? Sema: Hakika Mwenyezi 
Mungu humpoteza ambaye anataka na humuongoza anayetaka 
kuejea kwake. Wale walioamini na zikafulia nyoyo zao kwa 
kumkumbuka Mwenyezi Mungu, sikilizeni! Kwa kumkumbuka 
Mwenyezi Mungu, nyoyo hutulia”(ar - Rad, 27-28) 

Kumdhukuru Mwenyezi Mungu sio tu kurudia rudia 
neno “Allah”, bali yatakiwa kulithubutisha neno hilo ndani 
ya moyo ambao ni kituo cha hisia za kiroho na mwanadam 
ahisi ladha na utamu wa kumdhukuru Allah ndani ya moyo 
wake. Kuingiza hali ya kumdhukuru Allah katika moyo 
huondosha maradhi, huusafisha moyo dhidi ya uchafu na 
ususuavu, huujaza nuru na kuupatia ulaini na hisia za kiroho, 
na humfanya muumini huyo awe mwenye kiu ya kuvumbua 
siri mbalimbali za Mwenyezi Mungu. Pindi mapigo ya moyo 
yanapopatanishwa na Allah,nia na matendo hupata kuinuliwa 




36. A1 - Ahzab, 41, Tazama pia, al - Jum’ah, 10. 

37. Amri isiyotaja kiwango na kikomo husika, hukusudia jambo 
husika lifanyike kwa kiwango kikubwa kinachowezekana. 

kwa daraja, thamani na cheo. Mtume ( s.a.w) anasema: “Alama 
ya kumpenda Mwenyezi Mungu ni kupenda kumdhukuru” 
(Suyuti, 11, 52) 

Wapenzi kamwe hawawasahau wale wanaowapenda, 
hawaachi kuwataja na nyoyo zao haziachi kuwafikiria. 

Kwa hakika watu wenye dhamira ya kupata utamu wa 
imani hudumisha kumdhukuru Mungu katikati ya vina 
vya nyoyo zao. Wakiwa wamesimama, wakiwa wamekaa au 
wakiwa wamelala, huzama katika taamuli na tafakuri nzito 
nay a kina kuhusu hekima za ndani na za siri zinazopatikana 
katika uumbaji wa mbingu na ardhi, na husema kwa heshima 
na unyenyekevu: “Mola wetu! Hukuviumba hivi bure, utukufu 
ni wako, basi tuepushe na adhabu ya moto!” (Ali Im ran: 191) 

Ama nyoyo ambazo hazijapata ulaini huu na kuwa na sifa 
hizo, bila shaka hazina dhamira ya kuelekea kwa Allah. Aya 
ifuatayo inaelezea hali zao; “Basi adhabu kali kwa wale wenye 
nyoyo ngumu, kumkumbuka Mwenyezi Mungu, hao wamo 
katika upotovu dhahiri’ (Zumar : 22) 

Mtu yeyote anayejitenga mbali dhidi ya kumdhukuru 
Allah, kama isimavyo ayah ii, hukosa hisia na sifa yake ya 
ubinadam. 

Kwa hivyo, ili mtu aweze kumfuata Mtume (M) na kufa- 
idika naye kama inavyotakiwa, lazima moyo wake ujae 
mapendo ya kumpenda Mungu, ajiepushe na matamanio ya 
nafsi na starehe za dunia, ajipambe kwa sifa ya kumdhukuru 
Allah sana pamoja na kutaraji kukutana naye na kutariji siku 
ya mwisho. 

- 

Kumfuata Mtume (^) Kwa Kumpenda 

Matunda ya kweli ya kumpenda mtume (M) ni kuifuata 
kwa dhati njia yake, kuridhika naye na kujisalimisha kwake 
kwa moyo mmoja. 

Mtukufu Mtume (M) katika vipengele vyote ni rehma 
halisi nay a milele kwa wanadam. Aya ifuatayo imeelezea 
namna moyo wake ulivyojaa rehma na huruma kubwa sana 
kwa waumini: “Bila shaka amekufikieni Mtume kutoka 
miongoni mwenu, yanamhuzunisha yanayokutaabisheni, 
anakuhangaikieni, kwa waumini ni mpole, Mwenye kurehemu” 
(at-Tawba: 128) 

Hadithi ifuatayo inaonyesha huruma aliyokuwa nayo kwa 
ummali yake: 

“Enyi waumini! Allah akuwekeni salama! Allah aku- 
angalieni, akulindeni dhidi ya ubaua na akusaidieni! Allah 
akuinueni na akuongozeni! AUah akunusuruni! AUah aku- 
ondosheni katika kila aina ya taabu na akulindieni dini yenu! 

Mtume (M) alikuwa njia, muongozo na rehma iliyowaenea 
watu wote kwa matendo, kauli na maisha yake ya kimaadili. 
katika njia ya mahubiri yake alikabUiana na shida, dhiki na 
tabu kubwa mno. Katika subira na hamasa yake alifikia hatua 
ambayo wakati fulani aliiweka nafsi yake katika hatari ili 
kwamba ummah wake upate muongozo na rehma. Mpaka 
Mwenyezi Mungu akamhadharisha asiangamize nafsi yake 
katika kazi yake ya da’wah. Anasema katika Qur’an Tukufu; 

“Basi huenda utajiangamiza nafsi yako kwa kusikitikia 




38. Tabarani, Awsat, IV, 208; Abu Nuaym, Hilyatul Awliya, Beirut, 
1967, IV, 168. 

hali yao ikiwa hawayaamini mazungumzo haya!” (Al-kah: 6) 

“Huenda utaangamiza nafsi yako kwa sababu hawawi 
waumini” (as - Shuara: 3) 


Aya hizi tukufu zinaonyesha raghabu aliyokuwa nayo 
Mtume (M) ya kutaka kila mtu anayeishi katika hii dunia amu- 
amini Mwenyezi Mungu, na kutaka kuwaokoa dhidi ya adhabu 
ya jahannam kwa kuwa hurumia watu wa ummah wake. 

Ama kuhusu huruma na mapenzi makubwa ambayo 
Mtume (®) alikuwa akiyaonyesha kwa ummah wake, tunata- 
kiwa sisi kama ummah tutafakari kile tunachotakiwa kumpa 
kwa upendo huo. Kipimo cha mapenzi yetu kwa Mtume (M) 
kitaonekana kwa sisi kuifuata Qur’an na kufuata mwenendo 
wake, na hali yetu kuwa kama yake. 

Maswahaba waliompenda na kutoa kila kitu chao kwa 
ajili yake, walikuwa wakimtambua vipi na ni ipi hisia yao 
kwake? Walizibadili vipi hali na tabia zao kuwa kama zake? 
Sisi tuko wapi na tabia hizi? Tunatakiwa kuyapima mapenzi 
yetu kwake kwa vipimo hivi, na tuzipime nyoyo zetu kwa 
maadili na tabia zake. Tunatakiwa kuzitakasa nafsi zetu dhidi 
ya dhambi, makosa na mapungufu yetu kwa kuziosha katika 
chemchem safi ya tabia zake, bahari ya hekima na maarifa, 
ambayo kutoka humo tunapaswa kupata maji ya uhai kwa ajili 
ya kuzihuisha roho zetu. 


Siri inayoweza kutufikisha kwa Allah inapatikana katika 
kujikuruhisha kwenye kitabu cha Mwenyezi Mungu na sunna 
tukufu za Mtume wake kwa moyo salama na safi. Vile vile siri 
inapatikana katika kupenda kile kinachopendwa na Mwenyezi 
Mungu na Mtume wake na kuchukia kile wanachokichukia. 


Kupenda kile kinachopendwa na 


Mungu huhuisha nyoyo. 

huzipa afya na kuzifanya zisimame kwenye kheri muda wote. 
Upendo na kinyume chake haviwezi kuwa pamoja katika 
moyo moja kwa wakati mmoja. Pindi moyo unapoipukana 
na kimoja wapo hujawa na kingine na tofauti kati ya vitu hivi 
viwili ni kama umbali kati ya ala’ul-illiyyin, (juu ya waliojuu), 
na asfal’us-safilin, (chini ya waliochini). Mshairi kanal Adib 
Kurkcuoglu anatanabahisha na kuonya waumini wanaopuuza 
upendo kwa Mtume na sunnah zake: 

“Kutupwa mbali na upendo wake, kunatosha kuwaanga- 
miza wanaompuuza katika maisha ya sasa nay a akhera .....” 

Tunamuomba mola wetu atufanye kuwa umma unaom- 
penda kwa dhati. 

Akiwa amepigwa mawe na watu hao hao ambao alikuwa 
akihangaika kuwaokoa, ajabu ni kwamba aliendelea kuwa- 
ombea kheri. Jambo hili lilimshangaza sana Zayd ibu Harithah 
ambaye hakuficha mshangao wake kwa kusema: 

“Ewe Mtume wa Allah, wakati wamekupa mateso na 
misukosuko mikali bado unawaombea?” Mtume (^) aliendelea 
kusema; 

“Wanitaka nifanye nini? Hakika nilitumwa kuwa rehma 
na sio kuwa katili!” 

Je hilo pekee halitoshi kuonyesha kiwango cha juu cha 
wema na kufikiwa na mtu yeyote? 

Kupitia utume wa Nabii Muhammad (^) binadam 
waliunganishwa kwa nuru ya muongozo wake uliokamili. 
Hivyo yule atakayeendelea kuishi katika ubinafsi baada ya 
kuiona ruwaza njema ya Mtume (^) anawajibika sana kwa 
kosa lake hilo kuliko wale walioishi maisha ya Jdjahilia kabla 
ya kaja kwa Mtume (^) 

Binadam katika zama zetu hizi anaishi kwa kushikamana 
na ubabe unaompelekea kwenye ubinafsi, kwa hiyo anahitajia 
sana kujenga shakhsia kama ya Mtume {M). 

Bila shaka msukumo mkubwa uliopatikana katika zama 
tukufu za historia yetu ni kuwepo kwa waumini, watu wenye 
matendo mema ambao walikuwa warithi wa kweli wa Mtume 
Mtukufu (M), ambao pia waliipa jamii tabia zao njema katika 
uhalisia wake. Kinyume chake, kwa masikitiko makubwa 
tunashuhudia mambo yanayovunja moyo katika hizi, yaani 
kushuka kwa kiwango cha maadili, kutokana na ukosefu wa 
idadi ya kutosha ya watu kama hao wanaoweza kuchukuliwa 
kama mfano na kiigizo chema. 

Ili kwa mara nyingine tufikie kiwango cha maadili ya 
kiroho cha Mtume {M) na wale waliofuata njia yake, na zaidi, 
mashujaa wa imani waliokuwa wamejaa katfka historia yetu, 
lazima tupate watu kama hao ambao ni kiigizo na mfano 
mwema. 

Kwa ajili hiyo, tunatakiwa kuwasika, tuzijue njia zao na 
hivyo tuweze nasi kupata sehemu ya utajiri wao wa kiroho. 
Yaani, lazima tujue namna walivyoamiliana na dunia hii 
ya mpito na kufungua njia ya furaha, kwa ajili yao na kwa 
binadam wote, kwa namna walivyotumia maarifa yao, 
maisha yao, uhai wao na nyenzo mbalimbali walizojaaliwa na 
Mwenyezi Mungu Mtukufu. 


Kioo Cha Upendo Na Maadili Yake: Asrus-Saadah 

Athari ya ndani na tabia za nje zilizotolewa na Mtume 
(^) zilikuwa kama kitovu kilichoibadilisha jamii ya kijahilia 
ambayo hapo kabla ilikuwa imezama katika unyama na ujinga 

- 

wa kutojua hata misingi ya wao kuwa binadam, akaifikisha 
kwenye kiwango ambacho haiwezekani hata kukiota, jamii 
ambayo inahusudiwa na binadam mpaka leo, jamii hiyo ni 
Maswahaba. Waliunganisha chini ya dini, bendera, sheria na 
utamaduni mmoja, chini ya bendera ya serikali na ustaarabu 
wa pamoja. 

Maeleze hayo yaliwabadilisha watu hawa wajinga kuwa 
watu wenye ustaarabu. Akawatoa kwenye ukatili na unyama 
akawafanya kuwa watu wenye maendeleo na wema, kama 
ambavyo aliwabadilisha watu waovu kuwa wachamungu 
wanaoishi kwa kumpenda na kumuogopa Mwenyezi Mungu. 

Jamii hiyo ya kijahilia ambayo kwa karne nyingi 
haikuweza kutengeneza mtu hata mmoja mwenye umuhim na 
hadhi ya kiroho - ilishuhudia kuibuka kwa idadi kubwa sana 
ya watu wenye sifa kuu waliolelewa chini ya malezi ya kiroho 
ya Mtume (M- 

Watu hawa ambao walfkuwa kama miale ya maarifa 
na elim, waliibeba imani na mvuto ndani ya nyoyo zao na 
kuipeleka katika pembe nne za dunia. Kwa hakika nuru 
iliyoteremka jangwani na kudumu chini ya kivuli chake, 
ilieneza na kutawanya haki, uadilifu na uongofu kwa watu 
wote. Siri ya law’laka lawlaka^s ikadhihiri,na sababu ya 
kuumbwa kwa ulimwengu ikatimia. 

Hawa maswahaba waliolelewa na Mtume {M) 
walitengenezajamii yenye maarifa ya kweli. Zama za elimu 
na tafakuri ua kina, na zama za kumjua Mwenyezi Mungu na 




39. Tazama hadithi inayoelezea ukweli huu;”lau kama si kwa ajili 
yako nisingeumba ulimwengu” hakini, II, 672/4228. 

Mtume wake kwa ukaribu. Waliifanya tawhid kuwa kitovu 
cha fikra na mawazo yao wakafanikiwa kuyaondosha mapenzi 
ya manufaa ya kidunia ndani ya nyoyo zao. Walionja utamu 
wa imani. Mali na uhai vfkawa nyezo badala ya kuwa lengo. 
Waliipanua huruma yao na fkawa msingi wao mkuu wa 
maisha ni kuwatumikia na kuwahudumia watu wengine. 
Kiwango kikubwa sana cha kujitolea kilitumika kwa ajili ya 
lengo hili. Vile vile wametupatia kielelezo cha tabia ya kiislam. 
Inaelezwa kuwa ili tu kusikia hadithi ya Mtume (M), swahaba 
angesafiri umbali wa mwezi mmoja kwenda kutafuta hadithi 
moja na angerudi bila kuipata. Kitendo cha kumuona mpokezi 
wa hadithi husika akimdanganya farasi wake kingemtosha 
swahaba hiyo kutoichukua hadithi. 

Sasa, kitu gani walichopata maswahaba kutoka kwa 
Mtume (®)? 

1. In-qas: Kuifanya hah yao kuwa sawa na hah ya Mtume (M)- 

2 . Kupata Aqrabyyah: kupata ukaribu na Mwenyezi 
Mungu na kumtambua kwa moyo. 

Kwa mambo hayo mawili kheri na haki vilijidhihirisha 
kwa uzuri wake wote ndani ya nyoyo zao, na shari na batili 
ukaonekana ubaya wake wote. Maana mpya ya kumfahamu 
Mwenyezi Mungu, ulimwengu na nafsi ikadhihiri kwao. Lengo 
lao ikawa ni kuivaa hali ya Mtume (M) kama jua linavyoakisi 
mwanga wake kwenye kioo kidogo. 

Mipaka ya dola ndogo ya kiislam mjini Madina, iliyokuwa 
na familia mia nne,katika kipindi cha miaka kumi iliflka Iraq 
na palestina wakati wa kifo cha Mtume (M) dola hiyo ilfkuwa 
katika mapambano na madola makubwa ya warumi na 
waajemi. Lakini Maswahaba hawakubali mkondo wa maisha 

yao ikilinganishwa na miaka kumi ya kabla waliendelea na 
maisha yao ya unyoofu na ibada ingawa viwango vya maisha 
vilikuwa vimebadilika. 

Utumiaji kupita kiasi, ulafi, anasa na ufahari havikuwa 
na nafasi katika maisha yao. Walfkuwa wakitambua kwamba” 
mafikio ya nafsi hii kesho ni kaburi”. Hivyo siku zote walikuwa 
wakiepuka kujilimbikizia mali za dunia na kuzama ndani yake 
kupita kiasi. Badala yake walizitumia neema hizo kama nyezo 
ya kuwaongoza na kuwaokoa wanadam kuelekea kwenye 
imani. 

Bila shaka miongoni mwa sababu kuu za kuenea Uislam 
kwa kasi, kama mwanga wa asubuhi, miongoni mwa jamii 
zilizodhulumiwa ni kwamba Maswahaba walionyesha tabia 
na sifa kamili ya Mwislam kila mahali walipofika. Wanafunzi 
watukufu wa Mtume (M), Maswahaba walikuwa waumini wa 
kipekee, wakweli na waadilifu, wakibeba wema katika nyoyo 
zao zilizong’arishwa na nuru ya Utume, wakawatazama waja 
wenzao wa Mwenyezi Mungu kwa jicho la huruma. 

Walimuweka Mungu na Mtume wake katikati ya kitovu 
cha urafiki ambao uliinua jamii isiyojua kusoma wala 
kuandika na kuifikisha kwenye kilele cha ustaarabu. Nyoyo 
zao kusisimka zfkiwaza “Allah anataka nini kutoka kwetu? 
Na Ahah na Mtume wake wangependa kutuona tukiwa katika 
hali gani?” 

Walizitengeneza vizuri zama na wakaukirimu ubinadam 
kwa zama za furaha. 

Waumini hawa waliwekwa huru dhidi ya shari ya nafsul- 
ammara (nafsi inayoamrisha maovu), wakawa waumini 
ambao muda wote walikuwa ni wenye kujiuliza, kufanya 

uhakiki, wakainuka kutoka kwenye unyama wakawa kama 
malaika. 

Mtaalam wa mifumo ya sheria ya kiislam, Qarafi 
(aliyefariki 684 Hijriya) anasema: 

“Lau kama Mtume (®) asingekuwa na muujiza mwingine, 
maswahaba wanyoofu aliowalea wangetosha kuthibitisha 
utume wake” 

Walikuwa mfano hai wa muujiza wa Qur’an, wakafika 
kwenye kilele cha werevu, ushindani na tunu zote za kibinadam. 

Katfka zama hizo akili na moyo,ambavyo humpatia 
muumini ukamilifu, walivitumia vyote kwa pamoja kwa 
uelewano wa hali ya juu. Tafakari ya kina iliyochanganyika 
na hisia, hamasa na roho iliongezeka sana. Watu waliishi na 
uhakika wa kwamba hii dunia ni nyumba ya majaribu na 
mitihani. Nyoyo zao zikawa ni zenye kuutambua ukuu, uwezo 
wa Mungu. Safari za maeneo ya mbali kama Samarkand 
na China, kwa ajili ya kuamrisha mema na kukataza 
mabaya ikawa jambo la kawaida mno, zikifuatiwa na safari 
za baadaye za kwenda Andalusia (Hispania). Jamii hiyo ya 
kijahilia ikabadilika kuwa jamii yenye maarifa ya kweli. Kwao 
usiku ukawa mchana na majira ya kipupwe yakawa majira 
ya kuchipua. Tafakuri yao ikapiga hatua ya juu, wakaanza 
kutafakari kwa kina kila kinachowazunguka. Walitafakari kwa 
kina namna binadam alivyoumbwa kutokana na tone la maji, 
ndege walivyoumbwa kutokana na mayai madogo madogo, 
miti na mtunda ilivyoumbwa kutokana na mbegu zisizokuwa 
na thamani, na maajabu mengine mengi. Waliyapangilia na 
kuyaelekeza maisha yao juu ya kumridhisha muumba. Hisia 
za huruma na huvuma na upendo ziliflkia kilele cha hali ya 
juu cha kueneza ukweli na kuutekeleza. 

Kwao, nyakati za furaha na raha ni zile ambazo walizokuwa 
wakizitumia katika kufikisha ujumbe wa tawhid kwa watu 
wote. Ajabu ni pale swahaba ambaye alikuwa amebaki na 
dakika tatu kabla ya kuuawa, akamshukuru yule aliyempatia 

muda huo akimwambia: “.hiyo ina maana kwamba nina 

dakika tatu nyingine za kuamrisha mema” 

Kwa ufupi, Maswahaba waliishi kwa pamoja na Qur’an, 
wakayatoa hiki kitukufu, wakionyesha hamasa na moyo wa 
kujitoa ambao haukuwahi kushuhudiwa katika historia yote. 
Pamoja na kwamba waliteswa, wakandamizwa na kuonewa, 
lakini kamwe hawakuiacha hata kidogo misingi ya imani yao. 
Waliacha mali, nyumba na kila kitu wakahama ili kuziweka 
katika maisha yao aya zilizoteremshwa na Mwenyezi Mungu. 
Ili kufikia jambo hilo walikitoa muhanga kila walichokuwa 
nacho. 

Mara zote walikuwa na raghba na hamasa ya kujifunza 
Qur’an na maisha kwa kila aya iliyomo ndani yake. 
Hawakuiacha hata katika nyakati za hatari. Mfno wa hilo ni 
huu ufuatao: 





Abbad (4®) aliyekuwa amepewa jukumu na Mtume (M) 
la kuwa mlinzi, alimpa mwenzake Ammar taarifa ya 
kushambuliwa baada tu ya kuwa ameshapigwa mishale miwili 
au mitatu. Ammar akashtuka huku akishikwa na mshangao, 
akamuliza mwenzake huyo kwanini hakumpa taarifa baada ya 
mshale wa kwanza. Abbad (4») akajibu: “Nilikuwa nikisoma 
surah ya Qur’an na sfkutaka kukatisha swala yangu kabla ya 
kumaliza kuisoma. Lakini mishale iliponipiga mmoja baada 
ya mwingine niliacha kusoma nikaenda kurukuu. Lakini 
naapa kwa Allah, lau kama si hofu ya kupoteza ulinzi wa eneo 
hili nililokabidhiwa na Mtume {M), ningependelea kifo kuliko 

kukatisha kisomo cha sura hiyo.” (Abu Dawud, Taharat,78/198; 
Ahmad,III,344; Ibn Hisham, III, 219; Waqidi, 397) 

Maswahaba waliishi maisha ambayo mhimili wake ni 
Qur’an. Kila wajibu wa kidini, kwao, ilikuwa kama ladha 
isiyokuwa na kifani. Kila aya inayoteremka ilikuwa kama 
karamu kutoka mbinguni. Walifanya Qur’an Tukufu na 
wakaifanya kuwa njia bora wanayoweza kuishi kwao. 

Katfka mambo yanayoonyesha mapenzi na hamasa kubwa 
waliyokuwa nayo juu ya Qur’an Tukufu, ni pale ambapo swa- 
haba wa kike alikuwa radhi kufundishwa aya za Qur’an kama 
mahari yake.^o 

Walikuwa wakiamka usiku kuswali, kusoma dua na 
wakipendelea kusoma Qur’an kuliko kulala usingizi war aha 
vitandani mwao. Mtu ambaye angepita karibu na nyumba zao 
wakati wa giza la usiku angesikia sauti za kisomo cha Qur’an 
na dhikr kana kwamba ni mvumo wa nyuki. Hata katika 
mazingira magumu Mtume (M) angewafundisha Qur’an. Anas 
(^) anasimulia kuwa siku moja Abu Talha (4a) alikwenda 
kwa Mtume (M), ambaye alikuwa amesimama akiwafundisha 
Qur’an wanafunzi wa suffa, huku akiwa amefunga jiwe 
tumboni mwake kuupa nguvu mgongo wake, ambao ulikuwa 
umepinda kwa sababu ya njaa kali. (Abu Nuaym, Hilya, l, 342) 

Raghba na hamu yao yote ilielekezwa kwenye kukifaham 
na kujifunza kitabu cha Allah, wakishughulishwa na kuisikiliza 
na kuisoma mara kwa mara. 

Kutokana na kumfanya Mtume {M) kuwa kiigizo, hatimaye 
mji wa Madina ulijaa wasomi na watu waliohifadhi Qur’an 
yote. Hizo zilikuwa zama za furaha. 


40. Bukhari, Nikah, 6, 32, 35; Fadhailul-Qur’an, 21, 22; Muslim, 
Nikah, 76. 

Ni hali ya ajabu mno, kwani hata kama wataalam wote 
wa saikolojia, elimujamii, sayansi ya uelimishaji, uhandisi 
na falsafa wakiungana pamoja hawawezi kutengeneza hata 
jamii ndogo yenye sifa bora ilizokuwa nazo jamii ya enzi hizo. 
Hawawezi kutengeneza angalau hata jamii inayokaribiana 
nayo. Hata kitabu cha farabi kiitwacho Madinatul - Faadhilah 
(mji bora), ambacho ni mradi unaohusu jamii ya mfano, 
kimebaki kama chakula katika vinywa vya mchwa. 


Tungo Zenye Mguso Katika Kumpenda Mtume (M) 

Mtukufu Mtume {%) ni chemchem moja nay a kipekee 
ya huruma na upendo inayompeleka mtu kwenye bahari ya 
upendo wa Mungu. Kumpenda na kumtii ni kumpenda Allah 
Mtukufu, na kumuasi ni sawa na kumuasi AUah. 

Mwenyezi Mungu anasema katika Qur’an Tukufu: “Sema: 
Ikiwa nyinyi mnapenda Mwenyezi Mungu, basi nifuateni, 
Mwenyezi Mungu atawapenda na atawasamehe madhambi 
yenu, na Mwenyezi Mungu ni mwingi wa msamaha, mwenye 
kurehemu” (Ali Imran, 31) 

Baada tu ya kifungu cha laUaha iUallah (Hakuna Mungu 
ila Allah) katika tamko la tawhid kinafuata kifungu cha 
Muhammad Rasulullah (Muhammad ni Mtume wa Allah). 
Kila neon la tawhid na kUa neno la kumtakia rehma Mtume ni 
rasiUmali ya kuelekea kwenye ukaribu na kumpenda Mwenyezi 
Mungu. Kila furaha ya dunia na akhera na kila ushindi wa 
kiroho unapatikana kwa rasiUmali ya kumpenda. UUmwengu ni 
dhihirisho la upendo wa Mungu, na nuru ya Muhammad ndio 
chimbuko na kiini cha dhihirisho hilo, na kumpenda Mtume 
{%) ndio njia pekee ya kuiflkia dhati ya Mwenyezi Mungu. 

Utulivu wa kiroho katika matendo ya ibada, madaha 
ambayo hutapakaa katika tabia, upole unaoyatawala maadili, 
ulaini katika moyo, uzuri katika muonekano, ufasaha katika 
lugha, uzuri unaopenya katika hisia, kuzama kwa kina katika 
kufikiri, na kwa ufupi mambo yote mazuri ni mng’aro tu 
utokao katika mapenzi ya Mtume na kuakisi juu ya nyoyo. 

Maulana Rumi anaelezea kwa uzuri kabisa akisema: 
“Njoo, ee moyo, kwenye sikukuu ya kweli ambayo ni kuungana 
na Muhammad.... kwani nuru unayoiona katika ulimwengu 
ni mng’aro tu unatoka katfka uso wa mtu huyo aliyebarikiwa” 

Ni kwa sababu hiyo kwamba njia pekee ambayo lazima 
kuipita ili kupata radhi za Mwenyezi Mungu na upendo wake 
ni kufuata mwenendo wa Mtume (®). muumini yeyote hawezi 
kuwa Insaanul-kamili (binadam kanili), ambalo ndio lengo 
la Uislam - bila kupita, kuiga na kuandamana na sunnah ya 
Mtukufu Mtume (M), na hawezi kupata amani na furaha ya 
kweli ya kidini. Kwa sababu Mwenyezi Mungu ameonyesha 
kielelezo na mfano wa “binadamu kamili” ndani ya Mtume 
(M), akamfanya kuwa rehma kwa walimwengu na mfano kwa 
waumini wote. 

Kwa hali hiyo utiifu huu una umuhim kiasi gani mpaka 
Mwenyezi Mungu aufanye kuwa sharti la kuwapenda waja 
wake? 

Hakuna shaka kwamba hali hiyo ya juu naya ukuu inaanza 
kwa kumpenda Mtume (M) kutoka moyoni na kupata sehemu 
ya utajiri wake wa moyo, kwa sababu Mwenyezi Mungu 
Mtukufu anasema katika Qur’an Tukufu kuhusu kumfuata 
Mtume (M) ambaye ni “kiigizo chema” kwetu! “Anachokupeni 
Mtume basi pokeeni, na anachokukatazeni basi jiepusheni, 
na mcheni Mwenyezi Mungu, kwa hakfka Mwenyezi Mungu 

ni mkali wa kuadhibu” (Al-Hashr, 7) “Enyi mlioamini! Mtiini 
Mwenyezi Mungu na mtiini Mtume wala msiviharibu vitendo 
vyenu” (Muhammad, 33) 

“Na wenye kumtii Mwenyezi Mungu na Mtume, basi 
hao (watakuwa) pamoja na wale aliowaneemesha Mwenyezi 
Mungu, miongoni mwa Manabii, na Masiddiki, na Mashahidi 
na watu wema, na hao ndio maraflki wema” (an - Nisaa, 69) 


Qur’an Tukufu, ambacho ni kitabu kilichoteremshwa 
na Mwenyezi Mungu, kimeonyeshwa vyema kutoka katika 
ulimwengu wa ndani ya Mtume (M)- kwa hakika siri za kitabu 
hiki kitukufu hudhihiri na kuwa wazi pindi mtu anapofanywa 
ndani ya hali ya kiroho ya Mtume wa AUah (M)- lau tungepata 
heshima, kama maswahaba (4») ya kuingia katika ulimwengu 
huo tungeweza kuffka kwenye kilele cha furaha na kushuhudia 
ishara za uzuri wa ki-Mungu, ishara za amri na makatazo, 
maarifa na hekima zilizo ndani ya siri hizo. 

Kwa ufupi, lau tungeweza kusoma maneno ya Mungu 
kwa ishara na dalili zilizowekwa ndani ya moyo wa Mtume 
(M), na nyoyo zetu zingekuwa kama vipepeo zikimzunguka 
Mtume (M) kama ilivyokuwa kwa maswahaba wa zama za 
furaha ambao walimpenda sana Mtume (M). Tungeweza 
pia kufahamu kila neno, kila amri na hata kila ishara ya 
Mtume (M), na kufikia kilele na daraja ya upendo wa ndani 
unaopatikana katika maneno yafuatayo: 

“Ee Mtume wa Allahl Baba yangu, Mama yangu, mali na 
roho yangu viwe fidia yako” 





Uwepo wa Mtume (M) ni chemchem ya nuru na shamirisho 
la upendo kwa binadamu. Watambuzi wanajua kuwa sababu 
ya kuwepo kwa viumbe vyote ni kutokana na upendo wa 

Mungu kwa Nuru ya Muhammad (®). Kwa hiyo, ulimwengu 
wote ni kama zawadi kwa Muhammad Mustafa (M), nuru ya 
viumbe. Viumbe vyote vimeumbwa kwa heshima ya Nuru 
yake. Ni kwa sababu hiyo kwamba, Shakhsia hiyo inastahiki 
kuitwa na Allah kwa kusema: “Ee kipenzi changu’Ai 

Furaha iliyoje kwa hao waumini waliompa Mwenyezi 
Mungu na Mtume wake nyoyo zao na kumfuata kwa upendo. 
Upendo huo ambao kwao uko juu ya aina yoyote ya upendo.... 

Kuwa karibu na hakika ya Muhammad (M) yaweza 
kupatikana kwa upendo zaidi kuliko akili. 

Mbingu za Rabiulawwal - zilizopata heshima ya ujio wake 
katika huu ulimwengu zilifunguka kama rehma na msamaha 
kwa waumini. 


Kwa mujibu wa vyanzo mbalimbali, Bibi Thuwaybah 
alikuwa miongoni mwa wanawake waliopata bahati ya kum- 
nyonyesha Mtume (®). Bibi huyu alikuwa kijakazi wa Abu 
lahab, Ami yake Mtume (M) na adui yake mkubwa. 

Bibi Thuwaybah alipofikisha taarifa za uzao wa Mtukufu 
huyu kwa Abu lahab, Abu lahab aliamua kumuacha huru 
kijakazi huyu kutokana tu ma mapenzi ya kiukoo. (Halabi, 1.138) 

Hata furaha iliyotokea kwa sababu ya mapenzi ya kiudugu 
yalitosha kumpunguzia Adhabu Abu lahab kila Jumatatu jioni. 
Abbas anaelezea jambo hili akisema: “Mwaka mmoja baada 
ya kifo chake nilimuona ndugu Abu lahab katika ndoto. 
Alikuwa katika hali mbaya. Nikamuuliza, “Ulitendewa 
vipi?”. Akanambia, “kwa kumwacha huru Thuwaybah kwa 


41. Tazama: Tirmidhi, Manaqib, 1/3616; Darimi, Muqaddima,8; 
Ahmad, 6,241; Haythami, 9/29. 

kusherehekea kuzaliwa kwa Muhammad, adhabu yangu 
hupunguzwa kila Jumatatu. Katika siku hiyo huchangamshwa 
kwa chemichemi inayotoka kwenye kitundu kidogo kilichopo 
kati ya kidole gumbo na kidole cha shahada”.42 

Ibn Jazari anasema: 

“Kama Abu lahab, adui wa Mtume, anapunguziwa adhabu 
kwa sababu tu ya furaha aliyoionyesha kwa hisia za kikabila 
siku ya kuzaliwa Mtume, ni kiasi gani cha ukarimu na neema 
atakazo muumini kwa kuonyesha heshima kwa usiku wa 
kuzaliwa Mtume, akaufungua moyo wake kwa kumpenda! 
Basi kinachotakiwa kufanyika, katika mwezi aliozaliwa, ni 
kuhuisha shauku kwa kujishughulisha na mazungumzo ya 
kiroho, kuandaa karamu mbalimbali kwa ajili ya waumini ili 
wafaidike na baraka za mwezi huu, kuzifurahisha nyoyo zenye 
huzuni kwa kuwafanyia kila aina ya hisani yatima, maskini, 
wapweke, na wenye shida, kuwafurahisha kwa kuwapa sadaka, 
na kusoma na kusikiliza Qur’an Tukufu...” 


Upendo Wa Maswahaba Kwa Mtume (M) 

Maswahaba walimpenda sana Mtume (^), upendo ambao 
ni vigumu kuelezea kiwango chake. Upendo kama huu huweza 
kupatfkana kwa mapenzi na baraka ya Mwenyezi Mungu 
pekee, kinyume na hivyo ni muhali kufikiwa. 

Maswahaba walitengeneza pingu madhubuti ya kumtii 
Mtume (M) kama ngome ya upendeo, wakawa nyota katika 
anga ya utii kiasi kwamba kuna baadhi yao ambao, kwa 
sababu ya shauku kubwa ya kumfuata, walipita katika njia 





42. Ibn Kathir, al-Bidaya, cairo 1993,11, 277; Ibn Sad, I, 108, 125. 

aliyopita, wakasimama mahali aliposimama na wakanusa 
uaridi alilonusa, kwa sababu alifanya hivyo. 

Misemo ya mshabaha wa tendi za upendo waliokuwa nao 
maswahaba kwa Mtume (M) haihesabiki. Ifuatayo ni mifano tu 
michache ya hisia hizo: 

Bibi Aisha alikuwa akiuelezea uzuri wa Mtume (M) kama 
ifuatayo: 

“Lau watu wa Misri wangeusikia uzuri wake, 

Wasingepoteza muda kubishana na Yusuf, 

Wale waliomlaumu Zulayha wangeuona uso wake, 

Wangezikata nyoyo zao badalaya mikono.” 

Mtume (M) kwa hakika ni “mja” na mwanadam kama 
anavyoelezewa na tamko la Tawhid, ingawa kwa dhati yake, 
yeye ni “Bwana wa Mitume” 

Aziz Mahmud Hudayi anaelezea kwa ufasaha uzoefu wake 
baada ya kuushuhudia ulimwengu wa siri hizi: “Ulimwengu 
huu ni kioo, kila kitu kimesimama kwa haki, 

Kutoka katika kioo cha Muhammad Allah anaonekana...” 

Mtukufu Mtume (M) ni kitovu cha siri ya mapenzi 
ya Mungu, ambayo huyakuza mapenzi yote ya sitiari na 
kuyapeleka kwenye ukuu. 

Pindi muumini anapoanza kutetemeka mbele ya haiba 
ya kiroho ya Mtukufu Mtume (M) na kuhisi hisia nzuri 
zikichipua ndani ya moyo wake, na kuisafisha roho yake dhidi 
ya picha na taswira zote za maumbo ya tamaa, bila shaka huo 
unakuwa mwanzo wa njia ya kuchukua fungu lake litokanalo 
na kumpenda, kumfuata na kuungana naye. Kuhusu hilo, 
Mawlana Rumi - quddisa sirrun - anasema: “Ulimwengu 

wote wa aina mbili uliumbwa kwa ajili ya moyo mmoja. 
Tafakari maana ya ibara isemayo,”Lau isingekuwa kwa ajili 
yako, nisingeumba ulimwengu” 

Kwa sababu hiyo kumpenda Mtume {M) ni nyenzo kuu 
inayowapa watu heshima katika dunia na akhera. Kwa upendo 
huo maswahaba walipata daraja za juu zisizoweza kufikiwa na 
yeyote. 

Ufuatao ni mfano mwingine wa upendo usio kifani 
waliokuwa nao Maswahaba kwa Mtume {My. Wakati wakielekea 
katika pango la Thawr katika safari ya Hijrah, Abu Bakr (4a) 
alikuwa akitembea nyuma ya Mtume {M) na muda mwingine 
akitembea mbele yake. 

Mtume {M) alipoona hali hiyo alimuuliza Abu Bakr: “Kwa 
nini watembea hivyo?” Abu Bakr akasema: “Nahofia kwamba 
washirfkina wanaweza kunikamata kutokea upande wa 
nyuma, ndiyo maana natembea nyuma yako. Na ninapohisi 
kuwa wanaweza kukamata kutokea upande wa mbele hapo 
nani hufanya haraka sana na kutembea mbele yako” 

Ilikuwa jioni walipowasili kwenye mlango wa pango 
hilo. Abu Bakr akamwambia: “Ewe Mtume wa Allah! 
Tafadhali subiri niondoe uchafu pangoni” Kisha aliliandaa 
pango, akachunguza matundu na kuyaziba moja baada ya 
lingine kwa kutumia vitambaa alivyokuwa akivichana kutoka 
kwenye nguo zake. Mpaka mwisho alikuwa ametumia nguo 
yake ya kujifunika katika kuziba matundu, likabaki tundu 
moja ambalo nalo aliliziba kwa kutumia wayo wa mguu wake. 
Baada ya kazi hiyo akamwambia: 

“Sasa waweza kuingia, ewe Mtume wa Allah”. 

- 

Asubuhi baada ya kumuona, Mtume f^) alimuuliza kwa 
mshangao: “Nguo yako iko wapi, ee Abu Bakr?” Abu Bakr 
(^) akamueleza alichofanya jioni ya jana. Akiwa ameguswa 
sana na kitendo hicho cha moyo na ukaarimu wa hali ya juu 
Mtume aliinua mikono yake na kumuombea.^^ 

Mfano mwingine ni ule unaoelezea mapenzi ya ajabu 
aliyokuwa nayo mama mmoja ambaye mume wake, baba yake 
na watoto wake wawili walikuwa wameuawa kishahidi katika 
vita vya uhud: 

“Muhammad ameuawa!” zilikuwa habari mbaya zilizo- 
litikisa anga la mji wa Madina siku ya Uhud, kwa mayowe na 
kelele za woga zikifika mawinguni. Watu wote walimiminika 
mitaani kwa matumaini ya kupata habari kutoka kwa watu 
wanaoingia mjini. Ingawa Bibi Sumayra (4®) alikuwa amepata 
habari za kusikitisha kwamba mumewe, watoto wake wawili 
na baba yake wote walikuwa wameuawa kishahidi katika 
madani ya vita vya Uhud, hakkuhuzunika, bali akili yake 
ilishughulishwa na shauku ya kutaka kujua hali ya Mtume {M) 
akawa anawauliza wale waliokuwa wakirudi kutoka vitani: 

“Je yeye hajambo?” 

Wakamjibu: “Alhamdulillah, yu hai na hajambo, yuko 
kama upendavyo” Akiwa bado na wasiwasi, akawajibu: “moyo 
wangu hautotulia mpaka nimuone. Nionyesheni nimuone 
Mtume wa Allah” 

Walipomuonyesha, mwanamke huyo shupavu, Sumayra, 
alimkimbilia na kumwambia: “Wazazi wangu wawe fidia yako. 


43. Tazama: Ibn Kathir, al-Bidaya, 111,222 - 223; Ali al-Qaaro, Mir 
kaat, Beirut 1992, 10, 381 - 382; Abu Nuaym, HUyah, I, 33. 

ewe Mtume wa Allah! Madam upo hai hakuna kinachoweza 
kunipa wasiwasi tena” (Waqidi, I, 292 ; Haythami, 6, 115) 

Anas ibn Malik (4®) anasimulia kuwa: 

“Mtu mmoja alikuja kwa Mtume wa Allah na kuuliza: 
“Kiama kitakuwa lini? 

Mtume (M) akamuuliza: “Kiama umekiandalia nini? 

Mtu huyo akajibu: “kumpenda Mwenyezi Mungu na 
Mtume wake” 

Hapo Mtume (M) akamwambia: “Basi utakuwa pamoja na 
wale uwapendao” 

Akiitolea maoni simulizi hii, Anas (4») anaongeza kwa 
kusema: 

“Baada ya kuingia katika Uislam,hatukupata kufurahi 
sana kama tulivyoifurahia kauli ya Mtume wa Allah “utakuwa 
pamoja na wale unaowapenda” Mimi binafsi pia nampenda 
Allah na Mtume wake, pamoj a na Abu Bakr na Omar; na ingawa 
sijaweza kufanya jambo linalolingana nay ale waliyoyafanya, 
ninatarajia kuwa pamoja nao” (Muslim, Birr, 163) 

Bila shaka, ili kwamba muumini aweze kuingia katika ahadi 
hiyo iliyotajwa na Mtukufu Mtume (M) anatakiwa kuupamba 
moyo wake kwa upendo wa Mtume (^) na kuwangaza kwa 
nuru yake. 

Hali ya Maswahaba wakati wa kifo cha Mtume, ilikuwa 
kama mishumaa iliyoungua kwa huzuni mpaka ikayeyuka. 
Siku hiyo, nyoyo ziliungua ghafla kwa moto mkali wa shauku 
iliyotokana na kutengana na rafiki yao mkubwa. 

Maswahaba walitupwa kutoka katika hali moja ya mchan- 
ganyiko kwenda nyingine. Hata Omar (4») alipoteza fahamu 
kwa muda, mpaka aliposimama Abu Bakr na kuwatuliza 
watu. Nyoyo zenye mapenzi makubwa, ambazo hazikuzoea 
kutomuona hata kwa siku mmoja, sasa zisingemuona tena 
katika dunia hii. Abdullah ibn Zayd (^) ambaye alishindwa 
kustahimili uchungu wa utengano huu mrefu, aliinua mikono 
yake mbinguni akiwa mwenye huzuni, akamuomba Mungu 

akisema: “Ee Mwenyezi Mungu. yazibe macho yangu! 

Nisione chochote katika dunia hii baada ya Mtume ambaye 
nilimpenda kuliko mtu yeyote yule!” Aliomba dua hii kutoka 
moyoni mwake hali ya kuwa macho yake yakibubujika 
machozi, akawa kipofu hapo hapo na hakuona tena.44 

Baada ya hapo pindi Abu Bakr(4a) alipokuwa akijaribu 
kusimulia hadithi ya Mtume {M) kumbukumbu zake zilikuwa 
zikimliza;na kujikuta anashindwa hata kutamka neno. 
Akielezea hali hiyo, Abu Hurayra (4a) anasema: “siku moja 
Abu Bakr alipanda kwenye mimbari na kusema: 

“Kama mjuavyo, Mtume wa Allah, mwaka uliopita, 
alikuwa amesimama mahali hapa niliposimama sasa hivi 
na” Akaanza kulia, akashindwa kuendelea. Kisha akayarudia 
maneno haya, lakini kwa mara nyingine alilia. Akajaribu kwa 
mara ya tatu, lakini alizidi kububujikwa na machozi” (Tirmidhi, 
Daawat, 105/3558; Ahmad, I, 3) 

Licha ya kwamba muda wote alikuwa pembezoni mwa 
Mtume (M) katika uhai wake, lakini Abu Bakr (4®) muda wote 
alikuwa na shauku yake ilizidi na kutamani kukutana naye 

Bibi Aisha (^fe) anaelezea msisimko aliokuwa nao baba 





44. Qurtubi, al-jami, Beirutl985, 5, 271. 

yake wakati wa kifo chake kwenda kuungana na Mtume (^): 
“Baba yangu alipokaribia kufariki aliuliza: “Leo ni siku gani?” 
Tukamwambia: “Jumatatu”. 

Hapo akasema: 

“Iwapo nitakufa usiku wa leo, msisubiri kunizika kesho 

. kwani muda niupendao zaidi ni ule ambao ninakuwa 

karibu na kuungana na Mtume wa Allah”. (Ahmad, l, 8) 

Baadhi ya maswahaba walfkuwa wakiwahusudu wagonj- 
wa waliokuwa katika hatua ya mwisho ya uhai wao kwa 
sababu wanakwenda kukutana na kipenzi chao, Mtume (M) 
walikuwa wakiwapa wagonjwa hawa salamu kwenda kwa 
sultan wa nyoyo (M). 

Muhammad ibn Munqadir (4a) alimtembelea Jabiri 
aliyekuwa katika hatua ya mwisho wa uhai wake. Alipotambua 
kuwa Jdfo chake kilikuwa karibu, alimwambia Jabir (4®) ili 
kumfurahisha: 

“Ee Jabir flkisha salamu zangu kwa Mtume wa Allah...” 

(Ibn Majah, Janaiz, 4) 

Maswahaba, waliokuwa na upendo wa dhati kwa Mtume 
(^), walikuwa wakipata furaha kubwa wanapomsikia Mtume 
akizungumziwa. 

Bara (4®) anaelezea raghba aliyekuwa nayo baba yake 
kusikiliza kumbukumbu zinazomhusu Mtume (^) kila 
alipopata fursa hata ndogo: 

“Baada ya Abu Bakr as-siddiq (4a) kununua tandiko la 
farasi kutoka kwa baba yangu kwa kiasi cha dirham kumi na 
tatu, alimuomba akisema: 

“Muamuru Bara alete tandiko hili nyumbani kwetu kama 
ataweza” 

Baba yangu akamwambia: “Hapana mpaka utuhadithie 
mlivyofanya wewe na Mtume {M) wakati wa hijra ya kutoka 
makka kwenda madina huku washirikina wakiwatafuta!” 

Abu Bakr (4») alielezea kwa muhtasari safari hiyo kama 
ifuatavyo: 

“Tuliondoka pangoni tukaanza kutembea. Tulitembea 
usiku wote na siku iliyofuata. Ilipokuwa mchana nilitazama 
huku na kule kwa matarajio ya kupata kivuli. Nikaona 
mwamba uliokuwa na kivuli kidogo. Nilikwenda haraka 
kusawazisha udongo uliokuwa chini ya kivuli hicho kisha 
nikamtandfkia Mtume (M) ili apate kukaa. Nilimwambia: 
“Tafadhali pumzika hapa ewe Mtume wa Mwenyezi Mungu” 
Mtume (M) akajipumzisha kidogo. 

Nilianza kuangalia huku na kule kuona kama kuna 
mtu anakuja. Badala yake nikamuona mchunga kondoo 
akiwaongoza kondoo wake upande tulipokuwa hali ya 
kuwa ni mwenye kutafuta kivuli. Nfkamuuliza: “Wewe ni 
kijana wa nani?. Akanitajia jina la mtu ninayemfahamu 
katika Maquraishi. Kila nfkamuuliza: “Je kondoo wako wana 
maziwa?”. Akanijibu “ndiyo” “waweza kutukamulia maziwa?” 
nilimuuliza.45 Akasema: “Bila shaka ninaweza..” 


45. Ilikuwa ni desturi ya Waarabu kutowanyima wasafiri maziwa ya 
wanyama wao. Walikuwa wakiwatanabahisha wachungaji wao 
kutomnyima maziwa msafiri yeyote. Katika hilo Mtume (M) 
anasema: “Watu watatu Mwenyezi Mungu hatozungumza nao 
siku ya kiama: Mtu aliyemnyima msafiri maji ya ziada aliyoanayo, 
yule ambaye baada ya asr hutoa kiapo cha uwongo ili tu kuuza 
bidhaa zake, na yule anayekula kiapo cha utii kwa khalifa kisha 

- 

Haraka sana alimkamata kondoo mmoja, nikamwambia 
aisaflshe mikono yake na azisaflshe chuchu za kondoo 
huyo. Aliisafisha mikono yake kwa kuipiga pamoja kabla ya 
kukamua maziwa kidogo na kunipatia. Nilikuwa nimechukua 
kiribi cha ngozi kwa ajili ya Mtume (M), ambacho nilikuwa 
nimekifunga kwa kitambaa. Nilimimina kiasi cha maji kwenye 
maziwa mpaka yakapowa kiasi. Niliyapeleka kwa Mtume {M) 
na kumkuta ameamka kutoka mapumzikoni, nikamwambia: 
“Tafadhali, ee Mtume wa Allah, kunywa maziwa”, Akanywa na 
hapo ndipo nafsi yangu ikapata kutulia”(Bukhari, As-habun-Nabi, 
2; Ahmad, I, 2) 

Maswahaba walikuwa wakimpenda na kumheshimu 
mno Mtukufu Mtume (®) kiasi kwamba kuna baadhi ambao 
walikuwa hawathubutu kukata nywele zao kwa sababu tu 
ziliguswa na mikono ya Mtume (M). (Abu Dawud, Salat, 28/501) 

Ishara adhimu ya upendo wao kwa Mtume (M) ni tukio 
lifuatalo linaloonyesha Maswahaba wanawake walivyopandikiza 
mbegu ya upendo huo kwa watoto wao. Walikuwa wakiwakaripia 
pindi wanapokuwa hawajamuona Mtume {M) kwa muda mrefu. 
Miongoni mwao ni hudhayfa (4a), aliyegombezwa na mama 
yake kwa kutomuona Mtume {M) kwa siku kadhaa. Hudhayfa 
mwenyewe anasema: “Mama yangu aliniuliza kuhusu siku ya 
Mwisho niliyokutana na Mtume wa Allah. “Ni siku kadhaa sasa”, 
ndimwambia. Alinilaumu na kunikaripia vikali. Nikamwambia: 
“Nitakwenda mara moja kwa Mtume (^) kuswali maghribi 
pamoja naye na kumuomba atuombee maghflra, mimi na 
wewe” (Tirmidhi, Manaqib, 30/3781; Ahmad, 5, 391 - 392) 





anatekeleza kiapo hicho pale anapopewa kitu na khalifa, na 
anaacha kutekeleleza kiapo chake pale asipopewa kitu” (Abu 
Dawud, Buyuu, 60/3474) 






Sehemu Ya Tatu 


Hali ya bila (4»), huadhini mkuu wa msikiti wa Mtume, 
ilikuwa zaidi ya hiyo. Mara Mtume {M} alipofariki dunia 
ilikuwa kana kwamba ulimi wake umekatwa na hakuweza 
kufungua mdomo wake. Licha ya ukubwa wa mji wa Madina 
lakini ulionekana mdogo machoni pake. 

Katika kukumbushia enzi tamu za adhana ya wakati wa 
Mtukufu Mtume (®), Khalifa Abu Bakr (4a) alimuomba Bilal 
(^) mara nyingi atoe adhana kwa mara nyingine. Lakini 
Bilal mwenye maumivu na huzuni alikuwa akitoa udhuru na 
kusema: “Ewe Abu Bakr, kama ukitaka kujua ninavyojihisi, 
sina nguvu kabisa za kuto adhana baada ya kifo cha Mtume 

wa Allah.hivyo, ninakuomba tafadhali, niache na hali ya 

nafsi yangu” 

Lakini Abu Bakr (4a) alikuwa akiendelea kumuomba 
aukumbushe umma enzi tamu za wakati wa Mtume (^) kwa 
kumwambia: “Je ummah utanyimwa adhana ya Mtume kama 
ulivyoondokewa na Mtume wa Allah?” 

Ni kutokana na msisitizo huu ndipo alfajiri moja bilal 
alipanda mnarani akiwa ameinamisha kichwa chake na macho 
yaliyojaa machozi. Ingawa alijaribu kuzishinda hisia zake, 
lakini kumbukumbu ya zama za Mtume {M) ilifanya ashindwa 
kutoa sauti yake, akarejea pasipo kutoa adhana. Abu Bakr (4») 
hakumsisitiza tena. 

Bilal (4b) hakuweza kubaki tena Madina, mji uliojaa 
kumbukumbu za Mtume {M) kila kona. Hivyo baada tu ya sala 
ya alfajiri ya siku hiyo alielekea Damascus. Akichochewa na 
matumaini ya kuungana na kipenzi chake, Mtume (^) bilal 
alishiriki katika vita vingi ili afe kishahidi za kwenda kuungana 
naye. Lakini kila mara alirudi salama. Miaka mingi ilipita. 






Kiigizo Kisichokuwa Na Mfano Muhammad Mustafa ^ 


Licha ya balaa la maradhi lililoikumba Damascus na kuwa 
watu elfu ishirini na tano, bado Mwenyezi Mungu alimuokoa 
bilal (4a) ambaye moyo wake ulikuwa ukiungua kwa shauku ya 
kuungana na Mtume {M}- 

Siku moja alimuona Mtume (M} ndotoni akimwambia 
kwa huzuni: “Ni mtengano gani huu ewe Bilal? Je haujafika 
muda wa wewe kunitembelea?” Akiwa mwenye huzuni,Bilal 
aliamka. Bila kuchelewa alifunga safari kwenda kulitembelea 
kaburi la Mtume (M} mjini Madina. Alipokuwa mbele ya 
kaburi la Mtume (M} akilia sana kwa huzuni, Hassan na Husein 
wakafika. Akijawa na furaha ya kuwaona wajukuu hao wa 
Mtukufu Mtume (M} ambao alikuwa akiwathamini sana kama 
“mirehani mitam ya peponi”, Bilal aliwakumbatia kwa 
furaha. 

“Ee Bilal, tungependa kusikia adhana yako”, walimuomba 
sana Bilal, naye akawakubalia ombi lao. Adhana yake iliutikisa 
mji wa Madina. Aliposema: Ashadu anna Muhammadan 
Rasulullah, wanaume na wanawake wote walimiminika 
mitaani na kuanza kujazana msikitini wakidhani kuwa Mtuku- 
fu Mtume (^) amefufuka. Tangu alipofariki Mtume (^), hakuna 
siku ambayo watu wa Madina walilia sana kuliko siku hiyo. 

Swahaba huyo aliyekuwa na mapenzi makubwa kwa 
Mtume (M) alifariki dunia mjini Damascus. Wakati huo aliku- 
wa na umri wa zaidi ya miaka sitini. 

Muda mfupi kabla ya kifo chake, alikuwa akisema kwa 
furaha: “Allah akipenda, kesho nitaungana na marafiki zangu 
wapendwa, Mtume wa Allah na Maswahaba zake” 


46. Ibn Athir, Usdul - Ghaba, I, 244 - 245; Dhahabi, Siyaru A’lamin 
- Nubelaa, Beirut 1986 - 1988,1, 357 - 358. 

- 







Sehemu Ya Tatu 


Mke wake akilia na kuhuzunika kwa kifo cha mumewe, 
wakati huo Bilal alikuwa akionyesha furaha, akisema, 
“furaha iliyoje...” (Dhahabi, Siyar, I, 359) 

Upendo wa hali ya juu waliokuwa nao Maswahaba kwa 
Mtume (M) unaweza kuonekana pia katika kupokea hadithi. 
Walipokuwa wakisimulia hadithi ya Mtume (M) nyuso zao 
zilikuwa zikibadilika rangi na kuwa na rangi ya njano na 
viungo vyao vikitetemeka kwa kuhofia kusema jambo ambalo 
halikusemwa na Mtume {M)- 

Kwa mfano AbduUah ibn Masoud (4®) alikuwa akitete- 
meka sana pindi anapoanza kumnukuu Mtume (^) 

Maswahaba wengi, baada ya kumnukuu Mtume (^), 
haraka sana walikuwa wakisema: “Au kama alivyosema, au 
alisema yanayokaribiana na hayo” (Ibn Majah, Muqaddimah, 3) 

Mtume {M) alikuwa mtu Mtukufu kiasi kwamba gogo la 
mtende alilokuwa akisimama juu yake kuhutubia watu lililia 
kwa kifo chake. Maji yalibubujika kutoka katika vidole vyake 
ili kukata kiu ya ummah wake. Wagonjwa walipona kutokana 
na maji yake aliyofanyia wudhu. Wale waliokuwa naye katika 
chakula walisikia chakula kikifanya tasbihi mikononi mwake.^^ 

Nywele na ndevu zake tukufu zimehifadhiwa katika 
misikiti mpaka leo, zikithaminiwa kama urithi wa upendo 
kwake. 

Yeye ndiye kiongozi wa uwanda wa ufufuo siku ya kiyama, 
yeye ndiye muombezi wa wako saji. 





47. Kwa miujiza hiyo na mingineyo, tazama: Bukhari, Managib, 25. 

Bendera ya liwaaul-Haud ya siku ya kiama itakuwa 
mikono ni mwake, 

Mitume wote watakuwa chini ya kivuli chake, mkono wa 
kwanza kufungua milango ya pepo ni mkono wake... 

Sheikh Ghalib anaelezea kwa uzuri hali hii akisema: 

Katika mimbari za ughaibuni, khutba yako inasomwa, 
katika mahakama ya mwisho, hukumu yako inafanya kazi, ujio 
wako unapokelewa katika Arshi. 


Chemchem Ya Upendo Baada Ya Maswahaha 

Msafara wa kumpenda Mtukufu Mtume (M), ambaye ni 
rehma kwa walimwengu wote baada ya maswahaba uliendelea 
kwa shauku ile ile kumiminika kam mto mkali kuelekea 
kwenye bahari ya muungano mpya, kwa kutambua kikamilifu 
kwamba amani na neema katika dunia na akhera vinapatfkana 
tu kwa kumpenda. 

Mtume (M) alieleza kwamba wale wanaompenda wata- 
endelea mpaka siku ya mwisho: 

“Katika watu wenye mapenzi sana na mimi, katika 
ummah wangu, watakuwa katika wale watakaokuja baada 
yangu. Watakuwa tayari kupoteza familia na mali zao ili 
kuniona” (Muslim, Jannat, 12; Hakim, 4, 95/6991) 

Tunamuomba Allah Mtukufu atujaalie sisi, waja wake 
dhaifu, tuwe katika watu hao waliosifiwa katika hiyo hadithi! 
Amiin... 

Maelezo yafuatayo, yaliyotolewa na AbduUah ibn Muba- 
rak, yanaonyesha kwamba upendo wa watu kwa Mtukufu 





Sehemu Ya Tatu 


Mtume {M) ulikuwa ukivuka mipaka ya maumivu na shida zote 
zenye kukoma: “Nilikuwa kwa Iman Malik wakati za Mtume 
wa Allah. Wakati akiendelea kusoma, uso wake ulidhihirisha 
wasiwasi na maumivu, ukabadilika rangi na kuwa ya njano. 
Hata hivyo aliendelea kufikisha maneno ya mtume (^) na 
kukamilisha darsa. Watu walipoondoka nilimwambia” “Ewe 
Abu Abdillah leo nimeona kwako jambo la ajabu”. Akaniambia 
“Ndiyo. Wakati nikisomesha kadhaa, lakini nilifanya subira 
kwa kuheshimu maneno ya Mtume wa Allah’’^» 

Imam Malik alikuwa hapandi ngamia au farasi katika mji 
wa Madina kwa heshima ya udongo na ardhi iliyokanyagwa na 
Mtume (M), na anapotembea alikuwa havai viatu. Anapojiwa 
na mtu kumuuliza kuhusu hadhithi fulani kwanza hufanya 
wudhu, hufunga kilemba (Imamah) hujipulizia manukato, 
hukaa juu ya kiti kirefu ndipo huweza kumjibu. 

Alikuwa akijiandaa kiroho kwa ajili ya heshima ya 
Mtukufu Mtume {M), na akichukua tahadhari kubwa sana 
ya tabia zinazofaa katika kufikisha maneno ya Mtukufu 
Mtume {M). siku zote imam alizungumza kwa sauti ya chini 
anapokuwa katika eno la Rawdhah (eneo tukufu lililopo baina 
ya mimbari na kaburi tukufu la Mtume). Ni kwa sababu hiyo 
kwamba Khalifa Abu Jafar Mansur alipozungumza kwa sauti 
ya juu mahali hapo, Imam maliki alimtahadharisha kuwa: 
“Ewe Khalifa! Punguza sauti yako mahali hapa. Kwani Allah 
alikataza kuzungumza kwa sauti ya juu mbele Mtume {M) na 
maonyo na makatazo hayo yaliwaonya watu waliokuwa na 
ubora na hadhi ya juu kuliko wewe..” 


48. Munwi, Fayclhul-Qadir,Beirut 1994, III, 333; Suyut, Miftahul 
Jannah, Uk.52. 

Mara nyingine Imam malik alimsamehe Gavana wa mji wa 
Madina ambaye alikuwa amemsababishia tabu, akamwambia: 
“Mimi ninaona tabu kutaka haki zangu siku ya kiyama kutoka 
kwa mmoja wa wajukuu wa Mtume (M)” 

Sayyid Ahmad Yasawi, mmoja wa viongozi wakubwa wa 
ummah waliokuwa na mapenzi makubwa kwa Mtume {M) 
aliacha kuishi juu ya uso wa ardhi baada ya kufikia umri wa 
miaka sitini na tatu, ambao ni sawa na umri wa Mtume {M), 
na kwa muda wa miaka kumi mpaka kifo chake, aliendelea 
kuwaita watu kwenye njia ya haki katika sehemu inayoshabihi 
kaburi. 

Naye mwanachuoni mkubwa wa hadithi, Imam Nawawi, 
hakula tikitimaji kwa sababu tu kwamba hakujua namna 
Mtume {M) alivyokuwa akilitumia. 

Ama Yavuz Sultan Selim, ambaye alikuwa mtawala wa 
dunia wakati huo, anamuona mtu mwema anayeipeleka nafsi 
yake kwenye uhalisia wa Mtume {M) kuwayuko juu ya chochote 
kile katika uso wa ardhi. Hisia hii anaielezea katika beti 
zifuatazo akiweka msisitizo juu ya kuwa karibu na marafiki wa 
Mwenyezi Mungu na Mtume wake: 

“Kuwa mtawala wa dunia ni vurugu na maudhi lakini 
kuwa mwanafunzi wa mtu mwema ni bora kuliko chochote...” 

Hapo zamani palikuwa na desturi ya kuzinakishi pete 
kwa ubeti au mkuu. Katika kuonyesha jinsi Mwenyezi Mungu 
alivyouumba ulimwengu kwa heshima ya upendo wake kwa 
nuru ya Muhammad, Bezmi Alem Valide Sultan aliinakishi 
pete yake kwa maneno yafuatayo: 

“Kutokana na upendo, Muhammad alizaliwa, Bila 
Muhammad .... 

Upendo hauna kitu kutokana na ishara za upendo huo 
Bazmi Alem alitokea...” 

Fudhuli anaelezea moto huu wa upendo katika utenzi 
wake mashuhuri uitwao Su kasidese kama ifuatavyo: 

Ewe jicho langu usimwage chozi la maji yako ya upendo 
kwa ajili ya moto ulio katika moyo wangu, kwani maji 
hayatoweza kuizima miale itokanayo na moto wa upendo. 

Nimefadhaika, macho yangu hayajui mbinguzi napata 
wapi rangi zake, 

Je machozi yangu amezifanya zitande au kweli zina rangi 
ya maji? 

Basi mtunza bustani na ayaelekezi maji yote kwenye 
bustani mpaka liharibike kwa sababu hata akimwagilia 
mabustani elfu moja hayawezi kutoa au linalofanana na uso 
wa Mtume {M). 

Lau nikifa kabla ya kuibusu mikono yake Mitukufu, 

Basi, enyi wenzangu, tengenezeni bilauri kutoka katika 
udongo wa kaburi langu na ndani yake mpeleke maji kwa 
mpendwa wangu. 

Maji yanatembea bila kujitambua yakijipiga kwenye 
miamba ili kufika kwenye nyanda alizokanyaga. Naye Suleyman 
Shelabi akieleza kuwa hata jua linamzunguka Mtukufu Mtume 
(^), anasema: “yeye ni Nuru ambayo jua linaizunguka” 

Ama Sultan Ahmad, yeye alichora nyoyo za mtume (M) 
kwenye kilemba chake kwa nia ya kupata msukumo wake, na 
akaandika ushairi kuhusu jambo hilo akisema: 

Laitani nigekuwa nimebeba kichwani mwangu kama taji. 





^^^****^^ Kiigizo Kisichokuwa Na Mfano Muhammad Mustafa ^ 


Miguu halisi ya sultan wa Mitume? 

Yeye ni uaridi la bustani la Mitume, 

Hivyo, ee Ahmad, weka taji kwa nyayo za uawiridi hilo. 

Upendo kama huo unaelezwa na Aziz Mahmud Hudayi: 

Ujio wako ni rehma na furaha yenye raha, 

Kukuona wewe ni dawa kwa wenye maradhi ya upendo, 

Muombee Hudayi nje na ndani, 

Amejikunja mlangoni kwako, 

Yeye ni mateka wa masaibu. 

Mshairi Naabi, msafara ulipokaribia Madina katika safari 
yake ya Hijja, alisikitika sana kumuona pasha (Jenerali wa 
Jeshi) akiwa ameunyoosha mguu wake kwa bahati mbaya 
kueJekea upande wa Rawdhah Tukufu. 

Akaandika shairi iifuataJo akiwa katika hali ya kuhuzunika 
akielezea heshima yake kwa Mtukufu Mtume (^); 

Jizuie na utovu wa adabu kwani hii ni ardhi ya kipenzi 
cha AUah, 

Hili ni eneo linalotazamwa na Allah na ni eneo la Mtume, 

Ee Naabi ingia katika eneo hili tukufu kwa sharti la 
kuchunga adabu, 

Hili ni eneo linalotembeJewa na watakatifu na mahali 
panapotukuzwa na Mitume”. 

Kutokana na msukumo wa dhati uliotoka katika moyo wa 
Naabi, kwa ishara ya muujiza wa Mtume wa Allah, waadhini 
wa Rawdhah Tukufu walilisoma shairi hilo kwa sauti wakati 

wa sala ya alfajiri katika minara ya Rawdhah hiyo. Naabi, 
akiwa ameathiriwa sana na hali hiyo, aliingia katika Msikiti 
huo hali ya kuwa ni mwenye machozi. 

Muhammad As’ad Effendi, mmoja wa Masheikh wakubwa 
wa zama hizi, anaelezea kwa namna nzuri sana kuhusu namna 
nyeyuko anaohisi kutokana na miale ya upendo wa Mtume (^) 
inayounguza taratibu: 

“Kutokana na muonekano wako wenye kuteka nyoyo, ee 
kipenzi changu, majira ya kuchipua yamewaka moto. 

Mawaridi, kurumbiza, udongo na mwiba vimewaka moto. 

Miale ya uso wako wenye nuru ndio uliowaunguza 
wapendao wote. 

Ulimi, moyo na macho yanayolia kutokana na upendo 
wako yamewaka moto. 

Inawezekanaje kuwaosha mashahidi wa upendo pamoja 
na huu moto wote? 

Mwili, Sanda na hata maji safi ya kuuoshea yamewaka 
moto” 


Uzuri ulioje wa mashairi yaliyoandikwa na mshairi mmoja 
wa zama hizi aitwaye Yaman Dede! Mshairi huyu alikuwa 
mkristo, kwa bahati nzuri aliutambua ukweli na hakika ya 
dhati ya Muhammad, akabadilika kuwa muumini wa kweli 
mwenye kulia na mwenye upendo wa kweli katika watu wenye 
maradhi ya upendo wa Mtume (M). 

Mshairi huyo anasema: 


“Ningeshikwa na kiu kali na kuisalimisha roho yangu 
katikati ya jangwa lenye kuchoma moto nisingehisi maumivu, 

- 






Kiigizo Kisichokuwa Na Mfano Muhammad Mustafa ^ 


Volcano zinazolipuka katika moyo wangu, hata kama 
bahari zingemiminika juu yangu nisingehisi ubichi na unyevu, 

Lau mbingu zingenyesha miale ya moto nisingehisi 
chochote, 

Nipe faraja kwa uzuri wako, ee Mtume, hakika mimi 
ninaungua. 

Furaha iliyoje kwa mtu kufumba macho yake kwa ajili ya 
kukupenda na akaitoa roho yake katika njia yako, 

Je haiwezekani kwangu kuitoa roho yangu kwenye mlango 
wako, ee Bwana wangu?! 

Itakuwa rahisi sana kuisalimisha roho yangu huku macho 
yangu yakisalim amri, 

Nipe faraja kwa uzuri wako, ee mtume hakfka moyo 
wangu waungua. 

Nimevunjika moyo, nimedhooffka, na dawa yangu iko 
kwako. 

Kinywa changu kimeungua huku kikinongbna kwa 
kulitaja jina lako mbele ya enzi yako, Mbariki huyu mtu wa 
kawaida pindi utakapo moyo wako. 

Nipe faraja kwa uzuri wako adhimi, ee Mtume, hakika 
moyo wangu waungua. 

Kama Adib Kurkcuoglu anaeleza kwa ufasaha shauku 
na hamasa ya mbingu kutokana na tukio la miraj (safari ya 
Mtume {M) kwenda mbinguni): 

Usiku wa Miraj kwa kuuona uso wake, 

Mbingu zilisujudu kuonyesha shukrani. 

- 

Na Roho Mtakatifu akiwa na msisimko hali ya kuwa 
ni mwenye kuvaa ihram kila usiku, huteremka kama mgeni 
kwenye lango lake, 

Kila anayemuona mara moja hupiga kilele “Allah Allah” 
akirukwa na akili na kutamani kuuona uso wake kwa mara 
nyingine. 

Huyo ni Mtume wa Allah ambaye wale wote waliomkubali 
kama muongozo na kumfuata wamekuwa watu wa kipekee, 
kama nyota zing’aazo mawinguni. 

Maswahaba marafiki wa Allah, waliweza kupata ubora na 
hadhi ya juu kutokan na kiwango cha ukaribu wao kwa Nuru 
hiyo Adhimu ya viumbe, yaani Mtume (M). 

Tuna kiwango gani cha hisia za moyo kama zile za 
Abdullah ibn Zayd, Bilal Habashi, Imam Nawawi, Sayyid 
Ahmad Yasawi na mfano wao? Kwa hali hiyo, tunapaswa 
kupima kiwango chetu katika kumpenda Mtume (M), na 
tuziulize nafsi zetu ni kwa daraja ipi tunayostahiki kuwa 
katika ummah wa Muhammad (M) na kuzilisha roho zetu 
mwamko na uhuisho wa kiroho. 


Yote hayo tunatakiwa kuyafanya ndani ya wigo wa ishara 
ya upendo huo uliofirika kutoka enzi za Maswahaba (4a). 

Kwa hakika hali za watukufu wa kiislam waliotajwa hapa 
ni za viwango vya juu sana kama nyota. Lakini kilichowafanya 
kuwa nyota katika anga za nyoyo za waislam ni upendo wa 
hali ya juu waliokuwa nao kwa Mtume (M) na mafungamano 
waliyokuwa nayo kwake. 


Twajua kuwa upendo ni kama mkondo wa umeme 
unaoziunganisha nyoyo mbili. Na ili uwe muumini wa 

- 

kweli, sharti moyo wako uupatie uwezo huu. Na kihoro 
kinachomsumbua binadamu wa leo kinatokana na moyo 
wake kukosa uwezo huu wa kimoyo. Ni kwa sababu hiyo 
kwamba misingi mikubwa imepote na kuangukia chini ya 
nyundo nzito ya matamanio ya nafsi. Na pindi mielekeo yote 
inapokuwa ya kinafsi na kidunia hakuna awezaye kupata njia 
katika kuitia nguvu roho. 

Binadamu hawezi kupaa kutoka kwenye upendo wa 
istiaari (wa bandia) na kwenda kwenye upendo wa kweli, 
na kama ambavyo Qays ajulikanaye kama “Majinun” hawezi 
kufika kwa Bwana katfka safari yake iliyoanza kwa Layla, 
isipokuwa kwa kuufunda moyo na kuupa mazoezi ya kupata 
uwezo wa kuwa na upendo huu wa kweli, ambao binadamu 
wa leo anauhitajia sana. Maovu, jinai na uhalifu uliooenea 
kwa kasi sana unasababishwa na kukosekana kwa upendo 
huu. 

Ukubwa na upana wa upendo hupimwa kwa namna 
ambavyo mtu hujitolea na kuingia katika mazingira hatari kwa 
ajili ya yule anayempenda. Kwa sababu mtu mwenye upendo 
wa kweli huwa yu tayari kuitoa muhanga roho yake kwa ajili 
ya yule anayempenda, na wala hahisi hata kidogo kwamba 
amejitolea muhanga, bali huhisi kuwa amelipa deni lililokuwa 
juu yake. Lakini wale wasioujua hata chembe upendo huo 
kikamilifu, hawawezi kuingia kikwelikweli katika njia iendayo 
kwenye ukamilifu, huzipeleka nyoyo zao kwenye hasara na 
huziangamiza na kuzifunga kwenye minyororo ya matamanio 
ya nafsi. 

Kukubali kubeba amanah, ambayo hata milima ilikataa 
kuibeba, kimsingi ni upendeleo na heshima kubwa ambayo 
Mwenyezi Mungu alimtunuku mwanadamu. Na sharti la 

kupatikana kwa heshima na upendeleo huo kwa maana yake 
halisi lipo katika uwezo wa kuufikia upendo wa kweli. Kwa 
sababu migogoro na mapambano yaliyopo katika roho ya 
mwanadamu huyeyuka na kutoweka katika upendo huo wa 
kweli tu. Binadamu aliyekamilika hutakasa roho yake dhidi 
ya matakwa ya kihayawani kwa kuakisi nguvu kutoka kwenye 
kiigizo cha mfano na kuubadilisha moyo wake kuwa bustani 
ya pepo, ambayo ndani yake madirisha ya moyo hufunguliwa 
kwa ajili ya kutazamwa na Mwenyezi Mungu. 

Mola wetu Mtukufu anatueleza ndani ya Qur’an Tukufu: 

“... Nikampulizia roho inayotokana na Mimi”. (al- 
Hijr:29) 

Mwenyezi Mungu anamkumbusha mwanadamu juu 
ya asili yake Kuu itokanayo na Mungu. Asili hii ambayo 
mwanadamu alipewa na Mungu. Pindi asili na dhati hii 
kuu inapoweza kumfikisha muumini kwenye ukamilifu kwa 
njia ya upendo, hapo moyo huanza kukata masafa kuelekea 
kwenye ulimwengu wa siri za Kimungu. Na kwa hiyo, siri za 
ukweli wa vitu, mwanadamu na ulimwengu hupata kudhihiri, 
na mja huwa ishara ya moyo safi. 

Mja anapofikia kwenye ukamilifu huu, huanza kuondoa 
mapazia baina yake na Mola wake, na kupata sehemu ya siri za 
“Kufa kabla ya kifo”. Dunia na hadaa zake za muda huondoka 
ndani ya moyo wake, na hapo roho hupata kuonja ladha tamu 
isiyoelezeka ya ukaribu na Muumba wake. 

Ama wale ambao hawajaonja upendo wa kweli hawawezi 
kuzivunja kuta za matamanio ya kihayawani yanayomzunguka 
mwanadamu na kushindwa kupiga hatua kuelekea kwenye 
uwanja wa malaika. Na moyo usiojua upendo ni kama ardhi 
isiyokuwa na rutuba. Upendo ni makazi ya maarifa, na ndio 

sababu ya uhai. 

Rehma ya Mwenyezi Mungu iliyomkomboa mwanadamu 
na kumwinua kutoka kwenye upotovu na uduni kumpeleka 
kwenye furaha, rehma hiyo ni Mtume C^) aliyeletwa kama 
kiigizo na ruwaza njema kwa watu. Na njia ya furaha ya 
kweli inapatikana kwa kujifunza upendo wa kweli kutoka 
kwake, kuingia katfka tabia zake, kufuata muongozo wake na 
kuenenda katfka njia ya upendo wake. 

Mtukufu Mtume (M) ni kpenzi cha ulimwengu mzima 
na ndiye sababu ya kuwepo kwake. Yeye ndiye muongozo 
unaounganisha baina ya mja na Mola wake. Kwa mfulululizo 
wa matendo yake yenye ukuu, yale yanayoweza kuelezeka na 
yale yasiyoweza kuelezeka hata kidogo, mpaka mwisho wa 
uhai wake, ametupatia mfano bora wa namna ya kuwa mja wa 
Mwenyezi Mungu. 

Kwa ufupi, yeye ni rehma na upendo uliooenea katika kila 
uwanda wa ulimwengu. Nyoyo zenye upendo wa dhati kwake 
klatika ulimwengu huu, zitaendelea kuungua kwa kumpenda. 
Kila mara zitakunywa kikombe cha shauku ya kuungana naye; 
na kutokana na miale hii ya moto wa upendo katika nyoyo 
zao, wataomba wakisema: 

“Nipe faraja kwa muonekano wako ulio jamali, ee Mtume 
wa Allah, hakika mimi ninaungua”. Kilio hiki kitafungua wigo 
wa hewa ya upendo. 

Upendo huu ndio uliowafanya watu kama Bahauddin 
Naqshibandi, Yunus na Mawlana Rumi wawe nyota zing’aazo 
katika anga za kiroho. Ni kwa upendo huu kwamba Mawlana 
Rumi alipiga hatua ndani ya yulimwengu wa furaha ya kweli 
na ya milelel; furaha ambayo ni njia ya kuelekea kwa Muumba 

Mwenye ukuu na uweza wa milele. Watukufu hawa walijivua 
minyororo ya mwili wenye kukoma, wakakata masafa kuelekea 
akhera. Hakuna kilichokuwa kikiwafurahisha zaidi kuliko 
maisha ya akhera na ya milele. Itawezekanaje mtu ahisi furaha 
ya kweli pamoja na wale wanaokufa na kutoweka! Hivyo, 
njia ya furaha ya milele hupita kwenye njia ya kuusalimisha 
upendo pahali unapostahiki. 

Katika jambo hili, maneno yafuatayo ya Mawlana Rumii 
yanaonyesha chanzo cha furaha yake pale anaposema: 

“Mimi ni mtumishi wa Qur’an kwa muda wote nitakaokuwa 
hai. Mimi ni vumbi la njia ya Muhammad (M). Mimi niko mbali 
na maneno ya yule atakayefikisha maneno mengine tofauti na 
haya ninayosema”. 

Maana ya kuwa vumbi la njia ya Mtukufu Mtume (^) na 
kuitoa muhanga nafsi yako kwa ajili yake ni wewe katika umri 
wako wote kuendelea kumfuata yeye na sunna zake na uishi 
kwa kufungamana naye moja kwa moja katika mambo yako 
yote, madogo na makubwa. 

Njia nyingine ya mafungamano yanayotakiwa katika 
kumfuata na kuingia ndani ya upendo wake ni kuifanya 
Salawat’us-Sharifah (kumtakia rehma Mtume) iendelee 
kuzunguka katika ndimi zetu. Kwa sababu salawat hizo 
zitaimarisha mafungamano yetu ya kiroho kwake na nyoyo 
zetu zitapata nuru ya upendo wake. 


Salawat’us - Sharifah 


4 




Mwenyezi Mungu Mtukufu ameapa kwa maisha ya 
Mtume (M) ndani ya Qur’an Tukufu. Akafanya kuamini utume 

wake kuwa sharti la mtu kuwa muumini wa kweli, na hakuwa 
radhi kwa yeyote kuinua sauti mbele ya Mtume (S), akionya 
juu ya kuliita jina lake kama majina mengine. Zaidi ya hayo, 
Mwenyezi Mungu ameeleza kuwa Yeye na malaika wake 
humtakia rehma, na akaamuru ummah wake ufanye hivyo 
hivyo. Allah anasema ndani ya kitabu chake kitukufu: 

“Hakika Mwenyezi Mungu na Malaika wake wanamsalia 
Nabii. Enyi Mlioamini msalieni na mumsalimu kwa salam”. (al 
- ahzab: 56) 

Kumtakia rehma Mtume ni wajibu uliowekwa na 
Mwenyezi Mungu kwa waumini wote. 

Hadithi ifuatayo inasimuliwa na Ubayy ibn Kab (4®): 

“Theluthi ya usiku ilikuwa imepita ambapo Mtume wa 
Allah aliamka na kusema: 

‘Enyi watu! Mkumbukeni Allah, mkumbukeni Allah! 
Mpulizo wa mwanzo wa baragumu utavitfkisa viumbe vyote, 
na kisha utafuatiwa na mpulizo wa pili. Mauti yatakuja na 
nguvu zake; mauti yatakuja na nguvu zake...’ 

Nikasema: ‘Ee Mtume wa Allah, hakika mimi ni mwingi 
wa kukutakia rehma, je ninatakiwa kuifanya mara ngapi?’ 

Akaniambia: “Kiwango utakacho’. 

Nikauliza tena: ‘Itakuwa sawa iwapo nitatumia robo ya 
maombi yangu?’ 

Akasema: ‘Kiwango chochote utakacho, lakini ukizidisha 
ni bora kwako’. 


Nikasmea: ‘Nusu’. 

Akasema: ‘Kiwango chochote upendacho, ukizidisha ni 
bora kwako’. 

Nikasema: ‘Basi theluthi mbili’. Akasema: ‘upendavyo, 
lakini ukizidisha ni bora kwako’. 

Nikasema: ‘nitakutakia rehma kwa muda wote ninaotumia 
kwa maombi yangu’. 

Akasema: ‘ikiwa ni hivyo Allah atakuondoshea matatizo 
yako na kukusamehe dhambi zako’”. (Tirmidhi, Qiyamat, 23/2457) 

Hivyo, wale wenye mapenzi ya dhati kwa Mtume (M) 
walifanya kumtakia rehma na amani kama nyiradi katika 
ndimi zao. Kwa sababu kumtakia rehma na amani ni 
nyenzo ya kuzidisha hali ya kumpenda ndani ya nyoyo za 
waumini. Kwa hakika, kumfuata Mtume (M) kwa namna 
inayomstahili, na kumtumia kama kiigizo na ruwaza njema, 
bila shaka inawezekana kwa kuutambua vyema uhakika wa 
Qur’an na Sunnah. Jambo hili linawezekana tu kufikiwa kwa 
kujikurubisha zaidi na maadili na tabia njema za Mtume (M), 
na kuzama ndani ya kina cha moyo wake. 

Hakuna kiumbe mwenye sifa ya kufa, aliyeweza kuelezea 
sifa zake halisi kabisa na kuweza kiutambua/itrah na tabia 
zake za juu kwa namna inayostahili. Watambuzi, masultani wa 
nyoyo, na hata Jibril, wote waJiitambua heshima kubwa katika 
kufuata njia yake, na neema isiyoelezeka kwa wao kusimama 
mlangoni kwake. 

Kwa upande mwingine, kwa mujibu wa adabu za Kiislamu 
katika dua, maombi yote yanatakiwa kuanza na kumalizika 
kwa kumhimidi AJlah na kumtakia rehma Mtume [M). Kuna 
uthibitisho kuwa kamwe Allah haikatai wala kuirudisha dua 
iliyoombwa kwa kmtakia rehma Mtume (^). Kwa hali hiyo 

kuupamba mwanzo na mwisho wa dua zetu kwa kumtakia 
rehma Mtukufu Mtume (M) huzipa uhakika wa kujibiwa. 
Omar (4®) anasema: 

“Dua huachwa ikining’inia baian ya mbingu na ardhi, 
na haipandi kwa Mwenyezi Mungu mpaka umtakie rehma 
Mtume (*)”. (Tirmidhi, Witr, 21/486) 

Siku moja Mtukufu Mtume (s..a.w) alimuona mtu mmoja 
ambaye, baada ya swala, alikuwa akiomba dua bila kumhimidi 
Allah na kumtakia rehma Mtume (M). Mtume akasema: 
“amefanya haraka huyu”, kisha akmuita na kumshauri 
akimwambia: “Wakati wa kuomba, yatakiwa kuanza 
kumhimidi na kumsifu Allah na kumtakia rehma Mtume, na 
baada ya hapo uendelee kuomba utakavyo”. (Tirmidhi, Da’awat, 
60/3477) 

Umuhimu wa kufanya tawassul katika dua kupitia kwa 
Mtume (M) unaelezewa katika tukio lifuatalo: 

“Wayahudi wa Khaybar walikuwa wakipambana na watu 
wa kabila la Ghatafan, na kila mara Wayahudi walikuwa 
wakishindwa. Hatimaye walimuomba Mungu kwa maombi 
yafuatayo: 

‘Mola wetu! Tunakuomba ushindi kwa jina la Mtume 
asiyesoma wala kuandika ambaye umeahidi kumleta katika 
zama za mwisho.’” Baada ya dua hiyo waliwashinda maadui 
zao wa Ghatafan. Lakini, pindi Allah alipomleta Nabii huyo 
waliyemtaja katika maombi yao waliukanusha utume wake 
pamoja na kitabu alichoteremshiwa; ambapo Allah anatueleza 
akisema: 

“Na kilipowajia kitabu kitokacho kwa Mwenyezi Mungu 
kinachothibitisha waliyonayo - na wao walikuwa wakitafutia 

ushindi kuwashinda makafiri - yalipowajia yale waliyokuwa 
wakiyajua waliyakanusha. Basi laana ya Mwenyezi Mungu juu 
ya wakanushao”. (al - baqarah, 89) (Qurtubi, II, 27; Wahidi, uk. 31) 

Hii inaonyesha ukweli kwamba hata wasiokuwa Waumini 
waliweza kufaidika na neema na rehma iliyoenea ulimwenguni 
kwa ujio wa Mtume wa rehma (M), kutokana na hadhi yake 
mbele ya Mwenyezi Mungu. 

Allah Mtukufu anamwambia Mtukufu Mtume (^) 
akisema: 


“Na Mwenyezi Mungu hakuwa wa kuwaadhibu nawe umo 
pamoja nao, wala Mwenyezi Mungu si wa kuwaadhibu na hali 
ya kuwa wanaomba msamaha”. (al- anfal: 33) 

Hakikisho hili kutoka kwa Mwenyezi Mungu liliterem- 
shwa pia kuhusu Makaflri. Ikiwa wamepata heshima hiyo kwa 
sababu tu ya kuwa karibu kimwili na Mtume {M), bila shaka 
neema zinazowasubiri waumini ni nyingi kupita maelezo; 
hususan ikichukuliwa kwamba wanaamini daraja kuu ya 
Mtume (^), na zaidi ya hilo, wana fungu kubwa litokanalo 
na upendo wao kwake ambao ni kiini cha imani yao. Hapa 
maelezo hukosa nguvu. 

Kwa hakfka, moyo wa muumini ukipata daraja yoyote 
katika kupenda Mtume (®), bila shaka kiwango hicho 
kitampandisha cheo huko akhera na kumuongezea furaha 
anayoipata katika dunia. 


Hivyo, usisahau kumtakia reham na amani, kwani siku ya 
kiyama utahitajia uombezi wake. 

- 

Hitajio Kuu: Shakhsia Ya Kielelezo 
Tunafflpenda Kwa Kiwango Gani? 












Hitajio Kuu La Moyo Na Akili: Shakhsia 
Ya Kielelezo Malezi Yanayomtengeneza 
Mwanadamu: Mafundisho Ya Kimungu 


Mwenyezi Mungu amezifanya mbingu na ardhi 
zimtumikie mwanadamud® na hakumuacha kurandaranda 
bila jukumu lolote mbele ya vitu hivi na mbele ya nafsi yake.^o 
Yaani , Mwenyezi Mungu alimpa muongozo mwanadamu na 
ulimwengu kupitia kanuni mbalimbali za Kimungu, akiweka 
uwiano (balance) mzuri kati ya uhuru na uwajibikaji katika 
maisha haya ya majaribio. Aya zifauatzo zinafafanua jambo 
hili na kusema: 

“Na mbingu ameziinua, na ameweka mizani. Ili msidhu- 
lumu katika mizani”. (ar - Rahman: 7-8) 

Aya hizi zinasisitiza juu ya ulazima wa mwanadamu 
kuungana na kufungamana na mizani iliyowekwa na Allah 
ndani ya ulimwengu. Kama ambavyo hakuna kasoro hata 
ndogo katika mfumo wa ulimwengu huu mpana, ndivyo 
ambavyo mwanadamu anatakiwa kutekengeuka katika safari 
yake ya kumuelekea Allah. 





49. Tazama: Surah al - jaathiyah: 13. 

50. Tazama: Surah al - qiyama: 36. 

Watambuzi pekee ndio wenye bahati kubwa kuliko 
watu wengine, kwa sababu maisha yoyote wanaishi ndani ya 
mfumo sawa na huu wa ulimwengu. Lakini wale wasioishi 
katika mizani, wakazijaza nyoyo zao kwa matamanio 
yenye kwisha, na wakapendelea kile chenye kutoweka, hao 
hawaitambui siri ya kuja na kuondoka ulimwenguni. Watu 
hawa, vilevile, hawawezi kuungana na uelewano mzuri ambao 
Allah ameuweka ndani ya ulimwengu, huku wakishindwa 
kuutambua. Kwa masikitiko makubwa ni kwamba, maisha 
ya watu hawa hupita katika dimbwi kubwa la mghafala, huku 
akhera yao ikiwa ni hasara na majuto makubwa. 

Jawabu la suala hili limo katika hakika ya binadam. Na 
hakika hiyo ni kwamba, binadamu alipoletwa duniani kwa 
ajili ya majaribu haya, iliumbwa ndani mwake hali ya kupenda 
kheri na shari. Kwa sababu mtihani huwa ni mtihani pale tu 
mtu anapokuwa na uwezo wa kufanya mambo yote mawili, 
yaani kukosea na kupatia (baya na jema). 

Ni kwa sababu hiyo kwamba katika maisha yake yote 
mwanadamu huwa katika mapambano ya daima kati ya kheri 
na shari (uovu na wema) katika ulimwengu wake wa nje na 
ndani. Kwa sababu vitu vyote hivyo viwili hutaka kumtawala 
na kumdhibiti. Kama ambavyo ndani mwake kuna nguvu ya 
kheri, ndivyo ambavyo kuna nguvu ya shari, nguvu ya nafsi 
inayoamrisha maovu, na ambayo haijalelewa na kufundwa. 

Katika mapambano haya makali, jeshi la akili, ufahamu 
na utashi havitoshi kuipatia kheri ushindi dhidi ya shari 
na uovu. Lau kama vitu hivyo vingekuwa vinatosha, Allah 
asingemuimarisha baba yetu Adam (8^1) kwa kumpa utume 
na kumpatia siri za kimungu ili kwamba mwanadamu apate 
furaha na utukufu duniani na akhera. Kila wakati alikuwa 

akiwaongoza wanadamu kuelekea kwenye haki kupitia Mitume 
na wahyi (ufunuo). Aliteremsha vitabu ili kuiimarisha akili 
na moyo, na akawalazimisha waja wake kuwa na malezi ya 
kiroho. 


Akili ni kama upanga wenye pande mbili zenye ukali; 
inaweza kumpeleka mtu kwenye wema au uovu. Biandamu 
anaweza kufika kwenye daraja ya ‘ahsanu taqwim’, daraja 
ya juu kabisa, kwa kutumia akili. Lakini mara nyingi pia, 
kwa sababu ya akili, huporomoka mpaka kwenye daraja ya 
‘bal hum adhall’, daraja ya chini kabisa inayokaribia kuwa 
sawa na mnyama katika upande wa utambuzi. Hivyo akili 
inatakiwa iwekwe chini ya nidhamu na utaratibu maalumu. 
Utaratibu huo si mwingine bali ni mafunzo na malezi ya 
ufunuo na muongozo wa Mitume. Akili, chini ya uangalizi 
wa ufunuo, humpeleka mwanadamu kwenye salama. Lakini 
kama akili ikinyimwa muongozo wa ufunuo huwa sababu ya 
mwanadamu kuingia katika mwisho mbaya. 


Historia imishuhudia madhalimu wengi sana amba 
walikuwa katika kilele cha juu cha akili, lakini wakatenda 
mauaji na maangamizi ya kinyama na ya kutisha sana na 
hawakuhisi kujuta au kusikitika hata kidogo. Kwa sababu 
maovu waliyoyatenda waliyaona kuwa yalikuwa sahihi na 
kwamba yalikuwa katika kiwango cha juu kabisa cha akili. 
Kwa mfano, Hulagu Khan alipoingia Baghdad aliwazamisha 
katika maji yam to Tigris watu laki nne wasiokuwa na hatia, 
na hakuhisi hata kidogo katfka nafsi yake hatia ya uovu huo. 
Kabla ya Uislamu, wanaume wa Makkah walfkuwa wakiwazika 
mabinti zao wakiwa hai katikati ya mayowe yao yenye ukimya 
yaliyozikata vipandevipande nyoyo za akina mama. Kumuua 
mtumwa kwao ilikuwa sawa na kukata mti, na walifikia hatua 

ya kuona kuwa walikuwa na haki ya kufanya hivyo. 

Watu hawa walikuwa na akili na hisia kama sisi, lakini 
walikuwa kama meno ya gurudumu yanayofanya kazi kinyume 
na uelekeo, na hivyo matokeo yake yanakuwa kinyume na 
matarajio. 

Mifano hii yote inaonyesha wazi kuwa binadamu 
anahitajia muongozo na malezi kwa upande wa mapendeleo 
na raghba za chanya na hasi zilizomo ndani ya maumbile 
yake. Lakini sharti miongozo hiyo iendane na maumbile. Hilo 
linawezekana tu kwa njia yaw a mafunzo ya wahyi (ufunuo), 
yaani muongozo na mahubiri ya Mitume. Na pindi miongozo 
inapokuwa haiendani na maumbile yetu, huwa sababu ya 
uovu na mwisho mbaya. 

Sifa yoyote ya kitabia inapomtawala mwanadamu hufuta 
kazi ya tabia hasimu. Kheri inapotawala, athari na nguvu 
ya shari hudhooffka na kutoweka. Na ubaya unapotawala 
huinyonga kheri na wema. Vita hivi ndani ya mwanadamu 
huendelea mpaka mwisho wa uhai wake. Ni kwa sababu 
hii kwamba Mwenyezi Mungu alimkirimu mwanadamu kwa 
kumletea Mitume na watu wema wawe muongozo na walimu 
kwake. Ni wale tu waliolelewa na mikono hii mahiri na 
nuru hizi zenye baraka ndio walioweza kugundua uzuri ulio 
ndani mwao, wakayageuza majira yao ya baridi kuwa majira 
yenye kuchipua na kuchanua. Kwa mfano, jamii katili ya 
zama za Ujahilia, iliyokuwa ikiwazika mabinti zao wakiwa hai 
ilibadilika na kuwa jamii iliyostaarabika na yenye kiwango 
cha juu cha utu, ustawi na maendeleo. Yote hayo yalipatikana 
kutokana na muongozo wa Mtume (^). 

Sababu ni kwamba, binadamu wanaposhikamana na 
miongozo ya Mitume hubadilika na kuwa waja wanaoridhiwa 

na Mwenyezi Mungu, wanaostahiki kusiflwa. Ama wale 
wanaoshindwa mtihani wa Mwenyezi Mungu uliopo katika 
mapambano ya nafsi na roho, hutumbukia katika shimo la 
watu wa chini kabisa. Na maisha ya dunia yameumbwa kwa 
ajili ya mwanadamu kufikia mojawapo kati ya malengo haya 
mawili. Mielekeo hasi au chanya iliyomo ndani mwake ndiyo 
itakayomuelekeza kwenye upande mmoja kati ya pande hizi 
mbili kwa utashi wake mwenyewe. Upande huo huamuliwa na 
matokeo yanayopatikana katuika mapambano baina ya nafsi 
na roho. Lakini vita hivi vinapokamilika binadamu hubaki 
chini ya taathira nyingi. 

Mwanadamu huzungukwa na hewa safl anapokuwa 
katika bustani ya mawaridi. Lakini anapokuwa katika maeneo 
yanayonuka huchafuka kwa hewa mbaya. Ni kwa sabbau hii 
kwamba mwanadamu ni kiumbe anayehitajia sana muongozo 
na malezi kuliko viumbe vyote. 

Hali ya mwanadamu kuangukia katika uovu unaoyapoteza 
maisha yake, inatokana na migongano mikali inayotoka 
ndani mwake. Sababu ya migongano hiyo ni kwamba, ndani 
ya mwanadamu kuna sifa na tabia njema za hali ya juu 
zinazomkurubisha kwa Mwenyezi Mungu. Lakini kwa upande 
mwingine kuna tabia chafu za kiahayawani zinazomuweka 
mbali na lengo lake hilo. 

Kwa mtiririko huu, ulimwengu wa ndani ya wanadamu 
- ambao hawajapata mafunzo salama na nyoyo zao 
hazijatambua maana ya amani - ni kama pori lenye wanyama 
wa aina mbalimbali. Kila mmoja kati ya wanadamu ndani 
mwake amebeba tabia ya wanyama mbalimbali kulingana 
na mielekeo yake na sifa zake. Miongoni mwao kuna mjanja 
kama mbweha, huku mwingine akiwa katili kama flsi. Kuna 

wakusanyaji wenye pupa kama mduduchungu, na wengine 
wenye sumu kali kama nyoka. Wengine wanapuliza huku 
wanauma, na wengine wananyonya damu kaka konokono 
asiyekuwa na magamba. Kuna wale wanaokuchekea huku 
wakikuchimbia shimo. Kila mmoja kati ya hawa anabeba sifa 
zilizomo ndani ya wanyama mbalimbali. 

Mtu ambaye hajaweza kujiokoa dhidi ya kutawaliwa na 
nafsi na matamanio kwa kutumia mafunzo na malezi ya 
kiroho na kutengeneza shakhsia salama, ataendelea kuwa 
ndani ya mzingo wa sifa duni. Wakati fulani mtu huweza 
kutawaliwa na sifa moja ya kihayawani, na wakati mwingine 
anaweza kuatawaliwa na sifa nyingi za kihayawani. Pindi 
mwenendo wao unapoakisi picha zao inakuwa rahisi kwa 
wanaoelewa kuzigundua tabia zao zilizojificha. Tabia zao 
huwa kama kioo kinachoakisi ulimwengu wao wa ndani bila 
kudanganya hata kidogo. 

Je mfumo wa Ukomunisti ulioasisiwa juu ya mafuvu 
ya vichwa vya wanga milioni ishirini, hauakisi moyo wa 
unyama? Na Mapiramidi ambayo pembezoni mwake 
walizikwa maelfu ya watu kwa ajili ya Firaun mmoja tu; hiyo 
sio kumbukumbu ya ukandamizaji na dhulma? Vitu hivi, 
kwa wale walioghafilika, huvichukulia kuwa ni kazi bora za 
kihistoria zenye kusababisha mshangao ndani ya akili zao. 
Lakini vitu hivi vinapotathiminiwa kwa mtazamo wa haki na 
ukweli; je havionekani kama ubao wa ukatili unaowatisha hata 
madhalimu na wakandamizaji wa hali ya juu? 

Yote haya yanaonyesha kuwa, iwapo watu wenye sifa za 
chura wataitawala jamii fulani wataibadilisha kuwa madimbwi 
yao. Na lau kama itatawaliwa na watu wenye roho za nyoka, 
basi umma wote utaingiwa na sumu ya hayo majoka na kuanza 

fujo, vurugu na vitisho. Lakini iwapo jamii hiyo itatawaliwa na 
watu wenye tabia za mawaridi, basi jamii husika itabadilika 
na kuwa bustani na watu watapata furaha, utulivu na amani 
ya kweli. 

Kwa sababu hii binadamu hana budi kupata malezi ya 
wahyi, kwa sababu wale wanaojitenga na malezi haya, hata 
kama hawatofanya maovu na unyama tulioutaja bado kila 
mara watafanya mambo yatakayowapelekea kuwa na sifa za 
unyama, hata kama kwa nje watonyesha mienendo mizuri. 
Hivyo, uzuri wote unaotoka nje ya malezi na mafunzo ya 
kimungu ni uzuri wa muda tu. Kwa sababu mielekeo yote 
isiyokuwa sawa pamoja na maovu yote ya wale wasiokuwa na 
malezi ya hali ya juu hujitokeza haraka sana hususan katika 
nyakati ngumu na wakati wa kuibuka kwa raghba zao za 
kimatamanio. Kwa sababu nafsi ambayo haikupata malezi ni 
kama paka mwenye uchu na pupa ya panya. Anapowekewa 
chakula kitamu mbele yake na ghafla akamuona panya, 
ataacha vyakula vyake hivyo vitamu na ataanza kumfukuza ili 
amkamate. Hivyo, iwapo mwanadamu hatalelewa kwa vipimo 
vya Kimungu basi nafsi yake inayofafanana na paka inaufanya 
moyo wake - hata kama atakuwa na mazuri mengi - ukimbie 
nyuma ya kila panya anayemuona na hatimaye ataangamia. 

Tunapowatazama Firaun na Namrud tunaona kwamba 
walifanya mauaji ya watu wengi bila haki kwa ajili ya 
kuzishibisha raghba zao zilizokuwa zikimfukuza panya. 
Wakati tunakuta kuwa malezi ya Kimungu yanatuamrisha 
kutetemeka mbele ya haki ndogo ya mtumwa kama moto wa 
mshumaa unavyotetemeka kutokana na upepo, achilia mbali 
kuua mtu bila ya haki! Hata Mtume (M) alikataza kukata tawi 
la mti mbichi. Na alipokuwa akielekea Makka alilielekeza jeshi 

lipite njia tofauti ili kutomsumbua na kumkhofisha mbwa jike 
aliyekuwa akinyonyesha vitoto vyake. 

Sehemu nyingine Mtume (^) alishikwa na mshituko 
alipoona mapango ya waduduchungu yamechomwa moto 
akauliza hali ya kuwa ameuumizwa na tukio hilo: “Nani 
aliyefanya jambo hili?” 

Ni kwa namna hiyo kwamba watawala wa dola ya 
Othmaniya - ambao walichukua moyo huo huo - walianzisha 
waqf nyingi zilizofikia kilele cha juu katika kuhudumia 
watu au kuwahurumia viumbe wote. Kutokana na huruma 
waliyojifunza kwa Mtume (M) waliflkia hatua ya kuanzisha 
wacjfmbalimbali zinazoshughulika na afya na siha ya wanyama. 
Miongoni mwa mambo yanayoonyesha huruma hiyo ambayo 
inaelezewa pia na wageni mbalimbali waliokuwa wakija katika 
dola ya Othmania ni kuwa, paka na mbwa katfka makazi ya 
Waislamu walikuwa wakiwazunguka watu bila khofu, wakati 
katika maeneo mengine wanyama hao walikuwa wakijificha 
mara wanapowaona watu. 


Mifano ilityotangulia ni vielelezo vya mwanadamu 
aliyepata malezi na mwanadamu ambaye hajapata malezi. 
Yule anayemwaga damu na kuinywesha ardhi kwa damu 
hiyo ni mwanadamu, na yule anayejitolea damu yake kwa 
wanaoihitaji na kuwapatia mawaridi naye pia ni mwanadamu. 





Hekma iliyoje kwa watu wenye tabia tofauti kuishi pamoja 
katika sehemu moja. Tukitoa mfano, tunaweza kusema kuwa 
jambo hili ni mfano wa adhabu anayoivumilia nsha dhaifu 
katika zizi la wanyama wakubwa wakali na wenye kutisha. 
Wakati fulani bakhili huishi pembezoni mwa mtu karimu, 
na mpumbavu akaishi pamoja na mjuzi, na mpole akaishi na 
mtu mwenye huruma. Ama mtu karimu ni mwenye huruma. 

unyenyekevu na mwenye kuwahudumuia watu wengine. 
Na mpumbavu hamfahamu mjuzi. Dhalimu hudhani 
kuwa analofanya ni haki na hutumia nguvu dhidi ya wale 
wanaomzunguka. Yaani wale wenye nyoyo ngumu wanapoishi 
na watu wenye sifa za kimalaika pamoja katika maisha. Wakati 
mmoja wao anapoishi ili kumtambua Mwenyezi Mungu na 
kuwa mja wake mtiifu na kufanya juhudi ya kumfikia Mungu, 
tunamuona mwingine akidhani kuwa furaha ni yeye kuishi 
akiwa mfuasi wa tabia za watu wenye tabia duni kabisa, kiasi 
kwamba maisha yao wameyafanya kuwa na lengo la kupupia 
chakula, matamanio ya kimwili, vyeo na mambo kadhaa wa 
kadhaa yenye kuondoka. 

Kwa hakika ni mtihani mgumu sana kuishi katika dunia 
yenye watu wenye sifa zinazokinzana. Lakini mwanadamu 
lazima auvuke mtihani huu. Kwa sababu lengo la asili la 
mwanadamu ni kuishinda mitihani ya dunia na kupata 
ukaribu na Mwenyezi Mungu. Na kwa ajili hiyo, mwanadamu 
analazimfka kuzivua sifa mbaya na ajipambe kwa sifa njema 
zitakazomfanya aishi maisha yenye utukufu na heshima ya 
kibnadamu. 

Mwanadamu ambaye ana asili ya mbinguni kwa upande 
wa roho yake, ameumbwa kwa udongo kwa upande wa mwili 
wake. Kwa sababu hiyo, roho yake itakaporudi mbinguni 
mwili wake utarudi mavumbini. Na kwa upande wa mwili 
wake amebeba sifa za viumbe wengine, na kwa hiyo ni lazima 
kwake ajitahidi katika kupatia nafsi yake malezi ya kiroho, 
aitakase, ayadhibiti matamanio yake, na ailishe na kuiimarisha 
roho yake. Iwapo hali itakuwa kinyume na hivyo atashindwa 
na shetani kwa upande wa nje na matamanio ya nafsi kwa 
upande wa ndani. Hapo nguvu ya roho hudhooflka. Aya 

tukufu inalizungumzia jambo hilo ikisema: 

“Na kwa nafsi na kwa aliye itengeneza. Kisha akaifahamisha 
uovu wake na wema wake. Hakika amefanikiwa aliye itakasa. 
Na hakika amekhasiri aliye iviza”. (as - Shams: 7 - lo) 

Mawlana Rumi anafafanua uovu na wema uliomo ndani 
ya ulimwengu wa mwanadamu na ambao umetajwa katika aya 
hiyo, katfka namna ifuatayo: 

“Ewe unayepambana katika njia ya Mwenyezi Mungu, 
ukitaka kujua ukweli tambua kuwa Musa na Firaun hawajafa, 
bali wako hai wanaishi mpaka leo ndani mwako. Lakini 
wamejificha na wanaendelea kupambana ndani ya moyo wako. 
Hivyo unatakiwa kuwatafuta mahasimu hawa wawili ndani ya 
nafsi yakol” 

Anaendelea kusema: 

“Na usitazame tu kuulisha mwili wako kupita kiasi, kwa 
sababu mwishoni mwili huo utatolewa kama kafara ya udongo. 
Bali angalia katika kuustawisha moyo wako kwa sababu 
utapata heshima ya kwenda katika ulimwengu wa juu. Ulishe 
mwili wako kwa vitu vitamu na vyenye mafuta kidogo, kwani 
yule anayeulisha mwili wake kuzidi kiwango kinachotakiwa 
mwishoni ataangukia katika matamanio ya nafsi na kuwa 
dhalili na kuaibika. 

Istawishe roho yako kwa virutubisho vya kiroho. Fikiria 
yale yanaoendana na roho ili iweze kusafiri kwa nguvu kali 
katika safari yake”. 

